text:
1ၸဝ်ႈ ယေႇသု၊ၶဝ်ႈ ဝဵင်း ယေႇရိၶူဝ်း၊သေယဝ်ႉ၊ပႆ ၸွမ်း တၢင်း ၵႂႃႇ ယူႇ ဢေႃႈ။- 2ၵႃႈၼႂ်း ဝဵင်း ၼၼ်ႉ၊မီး ၶုၼ် ၵႄႇ ၵူၼ်းၵဵပ်းၶွၼ်ႇ ၵေႃႉ ၼိုင်ႈ ဢၼ် လႆႈ ၸိုဝ်ႈ ဝႃႈ၊ၸၢၵ်ႈၶႄး၊လႄႈ မၼ်း ပဵၼ် ၵူၼ်းမၢၵ်ႈၵူၼ်းမီး ဢေႃႈ။- 3မၼ်း ၶတ်းၸႂ် ၽိုတ်ႉ ဢီး ႁႂ်ႈလႆႈ ႁၼ် ၸဝ်ႈ ယေႇသု၊ပဵၼ် ၵူၼ်း ၸိူဝ်ႉ ၼင်ႇ ႁိုဝ် ၼၼ်ႉ လႄႈ၊ပိူဝ်ႈ ဢၼ် ၵူၼ်း ၼမ်ၼႃႇ လူင်လၢင် မၼ်း ၵေႃႈ ပဵၼ် ၵူၼ်း ပွတ်း ၵူၼ်း တႅမ်ႇ ၼၼ်ႉ လႄႈ ဢမ်ႇ ႁၼ် လႆႈ။- 4မၼ်း ၸင်ႇ လႅၼ်ႈ ၵႂႃႇ ပႃႈၼႃႈ မူႇၵူၼ်း တင်းလၢႆ သေယဝ်ႉ၊ၶိုၼ်ႈ တူၼ်ႈ မၢၵ်ႇလိူဝ်ႇ ဢၼ် မီး ႁိမ်း တၢင်း ဢၼ် ၸဝ်ႈ ယေႇသု၊ပႆ မႃး ယူႇ ၼၼ်ႉ သေယဝ်ႉ၊ပႂ်ႉ တူၺ်း မၼ်းၸဝ်ႈ ယူႇ ဢေႃႈ။- 5မိူဝ်ႈ ဢၼ် ၸဝ်ႈ ယေႇသု၊ႁွတ်ႈ ၽႅဝ် ၵႃႈတီႈ ၼၼ်ႈ ၸိုင်၊မၼ်းၸဝ်ႈ ႁႅၼ် တူၺ်း လႄႈ လၢတ်ႈ တီႈ ၸၢၵ်ႈၶႄး၊လႄႈ ဝႃႈ၊ "ၸၢၵ်ႈၶႄး၊႟။ လူင်း မႃး ၶၼ်ၶၼ်ၽႂ်းၽႂ်း တႃႉ။ ဝၼ်း မိူဝ်ႈၼႆႉ ၵဝ် တၵ်း ၵႂႃႇ ဝႄႉ လိုဝ်ႈ ၵႃႈတီႈ ႁိူၼ်း မႂ်း ဢေႃႈ၊" ဝႃႈ ၼင်ႇ ၼႆ ဢေႃႈ။ 6မၼ်း ၼႅတ်ႈ လူင်း ၶၼ်ၶၼ်ၽႂ်းၽႂ်း သေလႄႈ ႁပ်ႉတွၼ်ႈ မၼ်းၸဝ်ႈ ၵႂႃႇ ၵႃႈတီႈ ႁိူၼ်း မၼ်း ၸူမ်းၸူမ်းသိူဝ်းသိူဝ်း ဢေႃႈ။- 7ၵူၼ်း တင်းလၢႆ ႁၼ် လွင်ႈ ၼၼ်ႉ လႄႈ သႄႉသွမ်း မၼ်းၸဝ်ႈ လႄႈ ဝႃႈ၊ "ၵေႃႉ ၼႆႉ ယင်း ၶဝ်ႈ ၵႂႃႇ ႁဵတ်း ၶႅၵ်ႇ ၵႃႈၼႂ်း ႁိူၼ်း ၵူၼ်းႁၢႆႉ ၼႆႉ လူင် ပႄႇ၊" ဝႃႈ ၼင်ႇ ၼႆ ဢေႃႈ။ 8ၸၢၵ်ႈၶႄး၊လုၵ်ႉၸုၵ်း သေယဝ်ႉ၊လၢတ်ႈ တီႈ ၸဝ်ႈၽြႃး လႄႈ ဝႃႈ၊ "ထွမ်ႇငိၼ်း သေၵမ်း ၶႃႈၸဝ်ႈ။ ၵဝ်ၶႃႈ တၵ်း ဢဝ် ၵႃႈ ဢၼ် ပဵၼ် ၶူဝ်းၶွင် ၵဝ်ၶႃႈ ၶိုင်ႈၼိုင်ႈ ၽေးၸွၼ်း ယိုၼ်ႈ မႅင်ႇ ပၼ် ၵူၼ်းယၢၵ်ႈ ၵူၼ်းၽၢၼ် တင်းလၢႆ ၶႃႈ ဢေႃႈ။ ပေႃး ၵဝ်ၶႃႈ မၢပ်ႇၵိၼ် ၶူဝ်းၶွင် သေ မဵဝ်း မဵဝ်း တီႈ သေၵေႃႉၵေႃႉ ၸိုင်၊ၵဝ်ၶႃႈ တၵ်း ၶိုၼ်း တႅၼ်း ပၼ် သီႇ ပုၼ်ႈ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 9ၸဝ်ႈ ယေႇသု၊ၵေႃႈ လၢတ်ႈ တီႈ မၼ်း လႄႈ ဝႃႈ၊ "တြႃး တၢင်း ဢၼ် ၵႄႇၶျွတ်ႈ ဢဝ် တူၵ်း ႁွတ်ႈ တူၵ်း ထိုင် ၵႃႈၼိူဝ် ႁိူၼ်း ၼႆႉ ၼႂ်း ဝၼ်း မိူဝ်ႈ ၼႆႉ ယဝ်ႉ။ လွင်ႈ မၼ်း ၸမ်ႉ၊ၵေႃႉ ၼႆႉ ၵေႃႈ ပဵၼ် လုၵ်ႈ ဢႃႇပြႃႇႁၢမ်ႇ၊ဢေႃႈ။- 10လုၵ်ႈၵူၼ်း၊မႃး ႁႂ်ႈလႆႈ သွၵ်ႈႁႃ လႄႈ ၵႄႇၶျွတ်ႈ ဢဝ် ၶဝ် ၸိူဝ်း ဢၼ် ၵႂၢင် တၢင်း ႁၢႆ ၵႂႃႇ ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 11ယၢမ်း မိူဝ်ႈ ဢၼ် ၵူၼ်း တင်းလၢႆ ယင်း တိုၵ်ႉ ထွမ်ႇငိၼ်း တြႃး ၸိူဝ်း ၼႆႉ ယူႇ ၼၼ်ႉ ၸိုင်၊ပိူဝ်ႈ ဢၼ် ၸဝ်ႈ ယေႇသု၊ႁွတ်ႈ ၸမ် မႃး ၵႃႈတီႈ ဝဵင်း ယေႇရုသလႅမ်ႇ၊ယဝ်ႉ၊ဢိၵ်ႇတင်း ပိူဝ်ႈ ဢၼ် ၵူၼ်း တင်းလၢႆ ထၢင်ႇ ဝႃႈ မိူင်းၽြႃးပဵၼ်ၸဝ်ႈ တေ ၸဵဝ်း တႄႇပဵၼ် မႃး ၵမ်းလဵဝ် ၼၼ်ႉ လႄႈ မၼ်းၸဝ်ႈ ၸင်ႇ သိုပ်ႇ လၢတ်ႈ ၵႂၢမ်း လႄႈ ဝႃႈ ၸမ်ႉ၊- 12"မိူဝ်ႈ ၼၼ်ႉ၊မီး ၶုၼ်လူင် ၵေႃႉ ၼိုင်ႈ ဢၼ် ဢွၵ်ႇ ၵႂႃႇ ဝၢၼ်ႈ ၵႆ မိူင်း ယၢၼ် ႁႂ်ႈလႆႈ ၶၢမ်ႇ ဢဝ် ဢရႃႇ ၶုၼ်ႁေႃၶမ်း ယဝ်ႉ ၸင်ႇ ၵျၢမ်ႇ ဢၢင်ႈ ႁႂ်ႈလႆႈ ပွၵ်ႈ ၶိုၼ်း မိူဝ်း ဢေႃႈ။- 13ၸူဝ်ႈ ဢၼ် မၼ်း ဢမ်ႇ ပႆႇ ဢွၵ်ႇ ၵႂႃႇ ၼၼ်ႉ မၼ်း ႁွင်ႉ ဢဝ် လုၵ်ႈၸၢင်ႈ မၼ်း သိပ်း ၵေႃႉ မႃး သေလႄႈ ဢၢပ်ႈပၼ် ၶမ်း ယေႈ ၵေႃႉ ယေႈ ၶႅပ်း ယဝ်ႉ ၸင်ႇ သင်ႇ လၢတ်ႈ လႄႈ ဝႃႈ၊ 'ၸူဝ်ႈ ဢၼ် ၵဝ် ဢွၵ်ႇ ၶၢဝ်းတၢင်း ၵႂႃႇ ၼႆႉ ဢဝ် ႁဵတ်း တၢင်း ၵႃႉ တၢင်း ၶၢႆ တႃႉ၊' ဝႃႈ ၼင်ႇ ၼႆ ဢေႃႈ။- 14ၵူၺ်းၵႃႈ၊ၵူၼ်းဝၢၼ်ႈ ၵူၼ်းမိူင်း မၼ်း ၸင်း မၼ်း လႄႈ ပွႆႇၸႂ်ႉ ၵူၼ်း ၵႂႃႇ ၸွမ်း ႁႂ်ႈလႆႈ လၢတ်ႈ ထိုင် လႄႈ ဝႃႈ၊ 'ႁဝ်းၶႃႈ ဢမ်ႇ မီး ဢလူဝ်ႇ ၵေႃႉ ၼႆႉ ႁႂ်ႈ မၼ်း မႃး ပဵၼ် ၶုၼ်ႁေႃၶမ်း ႁဝ်း၊' ဝႃႈ ၼင်ႇ ၼႆ ဢေႃႈ။ 15"ၶုၼ်လူင် ၼၼ်ႉ ၶၢမ်ႇ ဢဝ် ဢရႃႇ ၶုၼ်ႁေႃၶမ်း သေယဝ်ႉ၊ၶိုၼ်း မိူဝ်း ဢေႃႈ။ မိူဝ်ႈ ၼၼ်ႉ ၵမ်းလဵဝ် မၼ်း ႁွင်ႉ ဢဝ် လုၵ်ႈၸၢင်ႈ မၼ်း ၸိူဝ်း ၼၼ်ႉ မႃး ၶဝ်ႈ ၸူး ၵႃႈတီႈ ၽၢႆႇၼႃႈ မၼ်း ႁႂ်ႈလႆႈ ႁု လွင်ႈ ၵေႃႉလႂ် လႆႈ ၼမ်ႉမျၢတ်ႈ မၼ်း ၵႃႈႁိုဝ် ၼၼ်ႉ ဢေႃႈ။- 16ၵေႃႉ တီႈ ၼိုင်ႈ ၼၼ်ႉ မႃး လႄႈ လဝ်ႈလၢတ်ႈ ဝႃႈ၊ 'ၸဝ်ႈ႟။ ၼႂ်း ၶမ်း ၶႅပ်း ၼိုင်ႈ ဢၼ် ၸဝ်ႈႁဝ်း ဢၢပ်ႈ ဝႆႉ တီႈ ၵဝ်ၶႃႈ ၼႆႉ လႆႈ ၼမ်ႉမျၢတ်ႈ မႃး သိပ်း ၶႅပ်း ၶႃႈ ဢေႃႈ၊' ဝႃႈၼႆ လႄႈ၊- 17မၼ်း ၼၼ်ႉ ၵေႃႈ လၢတ်ႈ လႄႈ ဝႃႈ၊ 'လီ ယဝ်ႉ၊ၵူၼ်းဢွၼ်ႇ ဢၼ် လီ ၼႆႉ႟။ ပိူဝ်ႈ ဢၼ် မႂ်း မီး သဵတ်ႈၸႃႇ ၵႃႈၼိူဝ် ဢၼ် လဵၵ်ႉ ဢၼ် ၵေႇ ၼႆႉ လႄႈ ႁဵတ်း ၶုၼ် ဢၼ် ဢုပ်ႉပိူင်ႇ သိပ်း ဝဵင်း တႃႉ၊' ဝႃႈၼႆ ဢေႃႈ။- 18ၵေႃႉ တီႈ သွင် မႃး လႄႈ လဝ်ႈလၢတ်ႈ ဝႃႈ၊ 'ၸဝ်ႈႁဝ်း။ ၼႂ်း ၶမ်း ၶႅပ်း ၼိုင်ႈ ဢၼ် ၸဝ်ႈႁဝ်း ဢၢပ်ႈ ဝႆႉ တီႈ ၵဝ်ၶႃႈ ၼႆႉ လႆႈ ၼမ်ႉမျၢတ်ႈ မႃး ႁႃႈ ၶႅပ်း ၶႃႈ ဢေႃႈ၊' ဝႃႈၼႆ လႄႈ၊- 19မၼ်း ၼၼ်ႉ ၵေႃႈ၊လၢတ်ႈ တီႈ ၵေႃႉ ၼၼ်ႉ လႄႈ ဝႃႈ၊ 'မႂ်း ႁဵတ်း ၶုၼ် ဢၼ် ဢုပ်ႉပိူင်ႇ ႁႃႈ ဝဵင်း တႃႉ၊' ဝႃႈၼႆ ဢေႃႈ။- 20တၢင်ႇၵေႃႉ မႃး လႄႈ လဝ်ႈလၢတ်ႈ ဝႃႈ၊ 'ၸဝ်ႈ႟။ ၶႅပ်းၶမ်း ၸဝ်ႈႁဝ်း ၼၼ်ႉ ၵဝ်ၶႃႈ ဢဝ် ၽႃႈ ပူၵ်ႉႁေႃႇ ဝႆႉ လီ လီ လႄႈ ၵဵပ်း သိမ်း ဝႆႉ ယူႇ ၶႃႈ ဢေႃႈ။- 21ပိူဝ်ႈ ဢၼ် ၵဝ်ၶႃႈ ႁု လွင်ႈ ဢၼ် ၸဝ်ႈႁဝ်း ႁဵတ်း ယၢပ်ႇ ႁဵတ်း ယဵၼ်း လႄႈ ၸၢင်ႈ ၵဵပ်း သိမ်းဢဝ် ဢၼ် ၸဝ်ႈႁဝ်း ဢမ်ႇ ႁဵတ်း၊ၸၢင်ႈ ပၢတ်ႇ ဢဝ် ဢၼ် ၸဝ်ႈႁဝ်း ဢမ်ႇ ၽုၵ်ႇ ဢမ်ႇ သွမ်ႈ ၼၼ်ႉ လႄႈ ၵဝ်ၶႃႈ ၵူဝ် ၸဝ်ႈႁဝ်း တီႈၶႃႈ ဢေႃႈ၊' ဝႃႈၼႆ လႄႈ၊- 22မၼ်း ၼၼ်ႉ ၵေႃႈ လၢတ်ႈ လႄႈ ဝႃႈ၊ 'ၵူၼ်းဢွၼ်ႇ ဢၼ် ႁၢႆႉမိူၵ်ႈ ၼႆႉ႟။ ၵဝ် တၵ်း ဢဝ် တင်း ၵႂၢမ်း မႂ်း လႄႈ ၸီႇယၢင်ႇ ဢမု မႂ်း ဢေႃႈ။ ပေႃး မႂ်း ႁု လွင်ႈ ဢၼ် ၵဝ် ႁဵတ်း ယၢပ်ႇ ႁဵတ်း ယဵၼ်း လႄႈ ၸၢင်ႈ ၵဵပ်း သိမ်းဢဝ် ဢၼ် ၵဝ် ဢမ်ႇ လႆႈ ႁဵတ်း၊ၸၢင်ႈ ပၢတ်ႇ ဢဝ် ဢၼ် ၵဝ် ဢမ်ႇ ၽုၵ်ႇ ဢမ်ႇ သွမ်ႈ ၼၼ်ႉ ၸိုင်၊- 23ၼင်ႇ ႁိုဝ် ၵဝ် တေ လႆႈ ၶီႈ မၼ်း ၼႂ်း မိူဝ်ႈ ဢၼ် ၵဝ် ၶိုၼ်း မိူဝ်း ၼၼ်ႉ ၵွပ်ႈသင် လႄႈ ဢမ်ႇ ဢဝ် ၵႂႃႇ ဝႆႉ တီႈ ၼႂ်း ၿၢၼ်ႇ ၼၼ်ႉ ၼင်ႇ ႁိုဝ်၊' ဝႃႈ ၼင်ႇ ၼႆ ယဝ်ႉ ၸင်ႇ၊- 24မၼ်း သမ်ႉ လၢတ်ႈ တီႈ ၶဝ် ၸိူဝ်း ဢၼ် ၸုၵ်း ယူႇ ႁိမ်း ၼၼ်ႉ လႄႈ ဝႃႈ၊ 'သိမ်းဢဝ် ၶႅပ်းၶမ်း ၼၼ်ႉ တီႈ မၼ်း သေလႄႈ ပၼ် တီႈ ၵေႃႉ ဢၼ် ၸၢင်ႈ လႆႈ သိပ်း ၶႅပ်း မႃး ၼၼ်ႉ တႃႉ၊' ဝႃႈၼႆ ဢေႃႈ။- 25ၶဝ် ၸိူဝ်း ၼၼ်ႉ ၶိုၼ်း လၢတ်ႈ တီႈ မၼ်း လႄႈ ဝႃႈ၊ 'ၸဝ်ႈ႟။ ၵေႃႉ ၼၼ်ႉ ပေႃး လႆႈ ၶမ်း သိပ်း ၶႅပ်း ယဝ်ႉ ၶႃႈ ဢေႃႈ၊' ဝႃႈၼႆ လႄႈ၊- 26မၼ်း ၶိုၼ်း လၢတ်ႈ လႄႈ ဝႃႈ၊ 'ၵဝ် ဝႃႈ တီႈ သူ ၸမ်ႉ၊ၽူႈလႂ် သေဢမ်ႇဝႃႈ၊တီႈ ၵူႈ ၵေႃႉ ဢၼ် မီး ယဝ်ႉ ၼၼ်ႉ တၵ်း ပၼ် ထႅင်ႈ လႄႈ၊တီႈ ၵေႃႉ ဢၼ် ဢမ်ႇ မီး ၼၼ်ႉ တၵ်း ၼုၵ်ႈ ဢဝ် ၵႃႈ ဢၼ် မၼ်း မီး ၼၼ်ႉ လူးၵွၼ်ႇ ဢေႃႈ။ 27"'တေႃႈလဵဝ် ၼႆႉ၊ႁွင်ႉ ဢဝ် ရၢၼ်ႇသူႇ ၵဝ် ၸိူဝ်း ဢၼ် ဢမ်ႇ ၶႂ်ႈ ၶၢမ်ႇ ဢဝ် ၵဝ် ႁဵတ်း ၶုၼ်ႁေႃၶမ်း ၶဝ် ၼၼ်ႉ မႃး ၵႃႈတီႈ ၼႆႈ သေလႄႈ ဢဝ်တၢႆ ၽၢႆႇၼႃႈ ၵဝ် တင်းသဵင်ႈတင်းလူင် တႃႉ၊' ဝႃႈ ၼင်ႇ ၼႆ ဢေႃႈ၊" ဝႃႈၼႆ ၸဝ်ႈ ယေႇသု၊ၶႆႈၼႄ ၸိူဝ်ႉ ၼင်ႇ ၼႆ ဢေႃႈ။ 28ၸဝ်ႈ ယေႇသု၊လၢတ်ႈ ၸိူဝ်ႉ ၼင်ႇ ၼႆ သေယဝ်ႉ၊ဢွၼ် ႁူဝ် ၵႂႃႇ ဢွၼ်တၢင်း တပႄးၸဝ်ႈ တင်းလၢႆ လႄႈ ၵႂႃႇၸူး ဝဵင်း ယေႇရုသလႅမ်ႇ၊ယူႇ ဢေႃႈ။- 29မိူဝ်ႈ ဢၼ် မၼ်းၸဝ်ႈ ၸမ် တၵ်း ႁွတ်ႈထိုင် ဝၢၼ်ႈ ပိတ်ႉၽႃႇၵေး၊ဢိၵ်ႇတင်း ဝၢၼ်ႈ ပေႇထၼိ၊ၵႃႈတီႈ လွႆ ဢၼ် လႆႈ ၸိုဝ်ႈ၊လွႆ သၢၼ်ႇလုၼ်ႇ၊ၼၼ်ႉ ၸိုင်၊မၼ်းၸဝ်ႈ ပွႆႇ တပႄးၸဝ်ႈ သွင် ၵေႃႉ ၵႂႃႇ ဢွၼ်တၢင်း၊- 30တင်း ၶေႃႈၵႂၢမ်း ဢၼ် သင်ႇ လၢတ်ႈ လႄႈ ဝႃႈ၊ "ၵႂႃႇ ၵႃႈတီႈ ဝၢၼ်ႈ ဢၼ် မီး တၢင်း ၼႃႈ ပုၼ်ႉ တႃႉ။ ပေႃး သူ ၶဝ်ႈ ဝၢၼ်ႈ ၵႂႃႇ ၸိုင်၊တၵ်း ထူပ်း ႁၼ် မႃႉလီႈ ဢွၼ်ႇ ဢၼ် ဢမ်ႇ ပႆႇ တွၼ်ႉ ၽိုၵ်း ၶီႇ မၼ်း သေပွၵ်ႈ ၼၼ်ႉ မတ်ႉ ဝႆႉ ဢေႃႈ။ ၵႄႈ ၸိူၵ်ႈ မၼ်း သေယဝ်ႉ၊ဢဝ် မႃး ၵႃႈတီႈ ၼႆႈ တႃႉ။- 31ပေႃး သေၵေႃႉသေၵူၼ်း ထၢမ် လႄႈ ဝႃႈ၊ 'သူ ၵႄႈ ဢဝ် မႃႉလီႈ ၼၼ်ႉ ၵႂႃႇ ႁဵတ်းသင်၊' ဝႃႈၼႆ ၸိုင်၊ 'ၸဝ်ႈ မီး ဢလူဝ်ႇ ဢေႃႈ၊' ဝႃႈၼႆ တႃႉ၊" ဝႃႈ ၼင်ႇ ၼႆ ဢေႃႈ။ 32ၶဝ် သွင် ၵေႃႉ ၵေႃႈ ၵႂႃႇ လႄႈ ထူပ်း ႁၼ် ၵႃႈ ၼင်ႇ ဢၼ် ၸဝ်ႈ ယေႇသု၊သင်ႇ လၢတ်ႈ ဝႆႉ ၵူႈၸိူဝ်ႉၵူႈပိူင် ၼၼ်ႉ ဢေႃႈ။- 33မိူဝ်ႈ ဢၼ် ၶဝ် ၵႄႈ ၸိူၵ်ႈ မႃႉလီႈ ဢွၼ်ႇ ၼၼ်ႉ ယူႇ ၸိုင်၊ၸဝ်ႈ မၼ်း ထၢမ် လႄႈ ဝႃႈ၊ "ႁဵတ်းသင် လႄႈ သူ ၵႄႈ ၸိူၵ်ႈ မႃႉလီႈ ၼၼ်ႉ၊" ဝႃႈၼႆ လႄႈ ၶဝ် ၶိုၼ်း တွပ်ႇ ဝႃႈ၊ "ၸဝ်ႈ မီး ဢလူဝ်ႇ ဢေႃႈ၊" ဝႃႈ ၼင်ႇ ၼႆ သေယဝ်ႉ၊ဢဝ် မႃး ၸူး တီႈ ၸဝ်ႈ ယေႇသု၊ဢေႃႈ။ 34ၵမ်း ၼၼ်ႉ ၶဝ် ဢဝ် သိူဝ်ႈယၢဝ်း ၶဝ် သိူဝ်ႇ ၼိူဝ် လင် မႃႉလီႈ ဢွၼ်ႇ ၼၼ်ႉ သေယဝ်ႉ၊ပၼ် ၸဝ်ႈ ယေႇသု၊ၶိုၼ်ႈ ၶီႇ ၵႃႈၼိူဝ် ၼင် မႃႉလီႈ ဢွၼ်ႇ ၼၼ်ႉ ဢေႃႈ။- 35ၼႂ်း မိူဝ်ႈ ဢၼ် မၼ်းၸဝ်ႈ ယင်း တိုၵ်ႉ ၶီႇ ၵႂႃႇ ယူႇ ၼၼ်ႉ ၸိုင်၊ၵူၼ်း တင်းလၢႆ ဢဝ် သိူဝ်ႈယၢဝ်း ၶဝ် ပူ သိူဝ်ႇ ပၼ် ၵႃႈၼိူဝ် ၶူဝ် တၢင်း ဢေႃႈ။- 36ၼႂ်း မိူဝ်ႈ ဢၼ် မၼ်းၸဝ်ႈ ၸမ် ႁွတ်ႈထိုင် ဝဵင်း ယေႇရုသလႅမ်ႇ၊တီႈ ဢၼ် ၸွမ်း တၢင်း လေႃႇ လူင်း လွႆ သၢၼ်ႇလုၼ်ႇ၊မႃး ယူႇ ၼၼ်ႉ ၸိုင်။ 37တပႄးၸဝ်ႈ တင်း မူႇ တင်း ၸိူဝ်း ၼၼ်ႉ ပိူဝ်ႈ ဢၼ် လႆႈ ႁၼ် တၼ်းၶူဝ်း ဢၼ် မၼ်းၸဝ်ႈ ႁဵတ်း ၼႄ တင်းသဵင်ႈတင်းလူင် ၼၼ်ႉ ယဝ်ႉ လႄႈ မီး ၸႂ် ဢၼ် သိူဝ်းသႂၢင်ႇ ၼႃႇ ဢွၼ်ၵၼ် ယွင်ႈယေႃး ၵျေးၸူး ၽြႃးပဵၼ်ၸဝ်ႈ လူၺ်ႈ တင်း သဵင် ဢၼ် ယႂ်ႇ ၼႃႇ လႄႈ ဝႃႈ၊- 38"ႁႂ်ႈ ၽြႃးပဵၼ်ၸဝ်ႈ ပၼ် မၢင်ႇၵလႃႇ တၢင်းလီ တီႈ ၶုၼ်ႁေႃၶမ်း ဢၼ် မႃး ၼႂ်း ၸိုဝ်ႈသဵင် ၸဝ်ႈၽြႃး ၼႆႉ သေၵမ်း လူၺ်ႈ။ ႁႂ်ႈ တၢင်းၼိမ် မီး ၵႃႈၼႂ်း ၽုင်ႇၵၢင်ႁၢဝ် လႄႈ မုၼ်ၽုင်း မီး ၵႃႈတီႈ ၽြႃးပဵၼ်ၸဝ်ႈ သေၵမ်း လူၺ်ႈ။" ဝႃႈ ၼင်ႇ ၼႆ ဢေႃႈ။ 39မိူဝ်ႈ ၼၼ်ႉ ၵူၼ်း ၵိူင်း ၽႃႇရိသႄး၊ၵမ်ႈၽွင်ႈ လုၵ်ႉ သေ ၵႃႈၼႂ်း ၵႄႈ မူႇၵူၼ်း သေယဝ်ႉ၊လၢတ်ႈ တီႈ ၸဝ်ႈ ယေႇသု၊လႄႈ ဝႃႈ၊ "သြႃႇလူင် ၶႃႈ။ ၶႅၼ်းတေႃႈ ပူင်ဢမိင်ႉ ႁႂ်ႈ တပႄး သြႃႇ ၸဝ်ႈ ၸိူဝ်း ၼၼ်ႉ ယူႇတဵတ်ႇတဵတ်ႇ သေၵမ်း ၶႃႈ၊" ဝႃႈ ၼင်ႇ ၼႆ ဢေႃႈ။ 40မၼ်းၸဝ်ႈ ၶိုၼ်း လၢတ်ႈ လႄႈ ဝႃႈ၊ "ၵဝ် ဝႃႈ တီႈ သူ ၸမ်ႉ၊ပေႃး ၶဝ် တဵတ်ႇ ၵႂႃႇ ၸိုင်၊မၢၵ်ႇႁိၼ် တင်းလၢႆ တေ ႁွင်ႉသႅၼ်ႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 41ၸဝ်ႈ ယေႇသု၊ႁွတ်ႈ ၽႅဝ် ၸမ် ဝဵင်း ၼၼ်ႉ ၵႂႃႇ လႄႈ မိူဝ်ႈ ဢၼ် မုင်ႈ ႁၼ် ဝဵင်း ၼၼ်ႉ ၸိုင်၊မၼ်းၸဝ်ႈ ႁွင်ႉႁႆႈ လူၺ်ႈ ဝဵင်း ၼၼ်ႉ လႄႈ၊- 42လၢတ်ႈ ဝႃႈ၊ "ၼႂ်း ၶိင်ႇၵႃႇလႃႉ ဝၼ်း မိူဝ်ႈလဵဝ် ၼႆႉ သင် မႂ်း လႆႈ ႁုႁၼ် လွင်ႈတၢင်း ဢၼ် ႁဵတ်း ႁႂ်ႈ ပေႃႇ ပဵၼ် တၢင်းၼိမ် မႃး ၼၼ်ႉ တေ လီ ၼႃႇ ဢေႃႈ။ ၵူၺ်းၵႃႈ၊တေႃႈလဵဝ် ၼႆႉ လွင်ႈတၢင်း ၸိူဝ်း ၼႆႉ သိူင်ႇ လပ်ႉ ဝႆႉ ၵႃႈတီႈ မၢၵ်ႇတႃ မႂ်း ယဝ်ႉ။- 43လွင်ႈ မၼ်း ၸမ်ႉ၊ၵွပ်ႈပိူဝ်ႈ မႂ်း ဢမ်ႇ မၢတ်ႈ ဢမ်ႇ တွင်း ၶိင်ႇၵႃႇလႃႉ ဢၼ် ၽြႃးပဵၼ်ၸဝ်ႈ ႁွတ်ႈမႃး ၵႄႇၶျွတ်ႈ ဢဝ် မႂ်း ၼၼ်ႉ လႄႈ ၶိင်ႇ ဝၼ်း မိူဝ်ႈ ဢၼ် ရၢၼ်ႇသူႇ မႂ်း တင်းလၢႆ တၵ်း တႄႇႁဵတ်း တပ်ႉ ႁဵတ်း တႃႇ လွမ်ႉ ၶင် မႂ်း ဝႆႉ ၵူႈပႃႈ ၵူႈၽၢႆႇ သေယဝ်ႉ၊- 44ၶဝ် တၵ်း ၵိူၼ်ႇ ယႃႉ မႂ်း ပႃး ၸဵမ် ၵူၼ်း ဝဵင်း ဢၼ် ယူႇ ၵႃႈၼႂ်း လမ်း ဝဵင်း မႂ်း တင်းသဵင်ႈတင်းလူင် တူၵ်း လႄႈ မၢၵ်ႇႁိၼ် ဢၼ် ၵေႃႇ ၵၼ် ဝႆႉ ၵႃႈတီႈ မႂ်း ၼၼ်ႉ၊တၵ်း ဢမ်ႇ ၵိုတ်း ဝႆႉ သေ ႁူၺ်ႇ ၼၼ်ႉ တၵ်း ႁွတ်ႈမႃး တီႈ မႂ်း ဢေႃႈ၊" ဝႃႈ ၼင်ႇ ၼႆ ဢေႃႈ။ 45ၵမ်း ၼၼ်ႉ၊ၸဝ်ႈ ယေႇသု၊ၶဝ်ႈ ၵႂႃႇ ၵႃႈၼႂ်း ၵျွင်း ပိၵ်ႈမၢၼ်ႇ ၸဝ်ႈ လႄႈ လိုပ်ႈ ႁေႃႈ ပႅတ်ႈ ၵူၼ်းၵႃႉ ၵူၼ်း ၶၢႆ တင်းလၢႆ ဢေႃႈ။- 46မၼ်းၸဝ်ႈ လၢတ်ႈ တီႈ ၶဝ် လႄႈ ဝႃႈ၊ "ၵျၢမ်းလိၵ်ႈ တႅမ်ႈ ဝႆႉ ဝႃႈ၊ 'ၵျွင်း ပိၵ်ႈမၢၼ်ႇ ၵဝ် ပဵၼ် ႁိူၼ်း တီႈ ဢၼ် သူးတွင်း ဢေႃႈ၊' ဝႃႈ ၼင်ႇ ၼႆ ဝႆႉ ဢေႃႈ။ ၵူၺ်းၵႃႈ၊သူ ႁဵတ်း ႁႂ်ႈ မၼ်း ပဵၼ် ထမ်ႈ ၸူၼ် ယဝ်ႉ ၼေႃ၊" ဝႃႈ ၼင် ၼႆ ဢေႃႈ။ 47ၸဝ်ႈ ယေႇသု၊ၵေႃႈ သင်ႇ သွၼ် သုင်းမႃႉ ပၼ် ၼႂ်း ၵျွင်း ပိၵ်ႈမၢၼ်ႇ ၸဝ်ႈ ယူႇ ၵူႈဝၼ်း ဢေႃႈ။ ယဵၸ်ႈပရေႃးႁဵၵ်ႈ လူင်၊ဢိၵ်ႇတင်း သြႃႇ မေႃ ၵျၢမ်း ထမ်ႇမႃႉ တင်းလၢႆ၊ဢိၵ်ႇတင်း ၵူၼ်းၵႄႇ ၵူၼ်း ႁူဝ် ၶဝ် တင်းလၢႆ ၶႂ်ႈ ဢဝ် မၼ်းၸဝ်ႈ တၢႆ ဢေႃႈ။- 48ၼႂ်းဝႃႈၼၼ် သေၵေႃႈ ၵွပ်ႈပိူဝ်ႈ ဢၼ် ၵူၼ်း တင်းလၢႆ ဢွၼ်ၵၼ် ထွမ်ႇဢဝ် တြႃး မၼ်းၸဝ်ႈ ယူႇ၊ယင်း ဢမ်ႇ ၶႂ်ႈႁႂ်ႈ တူၵ်း ႁူင်ႈ သေ ၶေႃႈ သေၵမ်း ၼၼ်ႉ လႄႈ ၶဝ် ဢမ်ႇ ႁၼ် လွင်ႈ ႁၼ် တၢင်း ပုၼ်ႈ တေ ဢဝ် မၼ်းၸဝ်ႈ တၢႆ ၼၼ်ႉ ဢေႃႈ။
Copyright
Learn More


c: text/html

text:
1ယႃႇပေ ႁိုတ်း ထႃႉ ၵေႃႉ ဢၼ် ဢသၢၵ်ႈ ၵႄႇ ထဝ်ႈ သေ မႂ်း ၼၼ်ႉ။ မၢတ်ႈ မၼ်း ပဵၼ် မိူၼ် ၸိူဝ်ႉ ၼင်ႇ ပေႃႈ သေလႄႈ တွင်းပၢၼ်ႇ မၼ်း တႃႉ။ မၢတ်ႈ ၵေႃႉ ဢၼ် ဢသၢၵ်ႈ လဵၵ်ႉ သေ မႂ်း ၸိူဝ်း ၼၼ်ႉ ပဵၼ် မိူၼ် ၸိူဝ်ႉ ၼင်ႇ ၼွင်ႉၸၢႆး၊- 2မၢတ်ႈ မႄႈယိင်း ဢၼ် ဢသၢၵ်ႈ ၵႄႇ ထဝ်ႈ သေ မႂ်း ၸိူဝ်း ၼၼ်ႉ၊ပဵၼ် မိူၼ် ၸိူဝ်ႉ ၼင်ႇ မႄႈ၊မီး တင်း ၸႂ် ဢၼ် ၶၢဝ်ၸၢင်ႇ သေလႄႈ၊မၢတ်ႈ ၽူႈယိင်း ဢၼ် ဢသၢၵ်ႈ လဵၵ်ႉ သေ မႂ်း ၸိူဝ်း ၼၼ်ႉ ပဵၼ် မိူၼ် ၸိူဝ်ႉ ၼင်ႇ ၼွင်ႉယိင်း တႃႉ။ 3ႁဵတ်း တၢင်း ဢၼ် ၼပ်ႉယမ် တီႈ မႄႈမၢႆႈ တင်းလၢႆ ဢၼ် ဢမ်ႇ မီး တီႈ ပိုင်ႈ ၼၼ်ႉ တႃႉ။- 4ပေႃး ပဵၼ် မႄႈမၢႆႈ ဢၼ် မီး လုၵ်ႈလၢၼ် ၸိုင်၊ႁႂ်ႈ လုၵ်ႈလၢၼ် ၶဝ် သွၼ် ဢဝ် တႃႇဝုၼ်ႇ ၼႃႈၵၢၼ် ၽြႃး သေယဝ်ႉ၊ႁႂ်ႈ ၶဝ် မေႃ ႁဵတ်း တေႃႇၼႃႈ ႁိူၼ်း တူဝ်ၸဝ်ႈၵဝ်ႇ လႄႈ မေႃ တွပ်ႇ ၵျေးၸူး ပေႃႈ မႄႈ ၶဝ်၊ပူႇ ၶဝ် ၼၢႆး ၶဝ် တႃႉ။ လွင်ႈတၢင်း ၸိူဝ်ႉ ၼင်ႇ ၼႆ ပဵၼ် လွင်ႈတၢင်း ဢၼ် ထုၵ်ႇၸႂ် ၽြႃးပဵၼ်ၸဝ်ႈ ဢေႃႈ။- 5မႄႈမၢႆႈ ဢၼ် ယူႇ ၵူၺ်းၶေႃ မၼ်း လႄႈ ဢမ်ႇ မီး ၽူႈလႂ် လုမ်းလႃး မၼ်း တႄႉတႄႉ ၼၼ်ႉ၊ၸၢင်ႈ မီး တၢင်း မုင်ႈမွင်း ၼႂ်း ၽြႃးပဵၼ်ၸဝ်ႈ ၵူၺ်း လႄႈ သူးတွင်း လဝ်ႈ ယွၼ်း တီႈ မၼ်းၸဝ်ႈ ၵူႈဝၼ်း ၵူႈၶိုၼ်း ႁႂ်ႈလႆႈ တၢင်း ၸွႆႈထႅမ် ဢေႃႈ။- 6ၵူၺ်းၵႃႈ၊မႄႈမၢႆႈ ဢၼ် ၸၢင်ႈ မူၼ်ႈပျေႃႇ ၸွမ်း ၸႂ် ၵႃႇမၵုင်ႇ ၼၼ်ႉ၊ပိၵ်ႉသမ်ႉ မၼ်း ဢသၢၵ်ႈလိပ်း ယူႇ သေၵေႃႈ မၼ်း မိူၼ် ၵူၼ်းတၢႆ ယဝ်ႉ ဢေႃႈ။- 7ၼင်ႇ ႁိုဝ် ပိူၼ်ႈ တၵ်း ဢမ်ႇ ၸၢင်ႈ တၢင်ႇ ဢပျတ်ႈ ၶဝ် ၼၼ်ႉ ၸိုင်၊ဝႆႉ ပိင်းၺၢပ်ႈ ၸိူဝ်ႉ ၼင်ႇ ၼႆ တီႈ ၶဝ် တႃႉ။- 8ပေႃး သေၵေႃႉသေၵူၼ်း ဢမ်ႇ လဵင်ႉလူ လုမ်းလႃး ပီႈၼွင်ႉ ၸိူဝ်ႉၶိူဝ်း တူဝ်ၸဝ်ႈၵဝ်ႇ ဢမ်ႇၵႃး၊ဢမ်ႇ လဵင်ႉလူ လုမ်းလႃး ၵူၼ်းႁိူၼ်း တူဝ်ၸဝ်ႈၵဝ်ႇ ၼၼ်ႉ ၸိုင်၊မၼ်း ထဵင် ပႅတ်ႈ တြႃး တၢင်း ဢၼ် ယုမ်ႇမၢတ်ႈ လႄႈ ယဵင်ႈၶႅၼ်း ယုတ်ႈ ၺၢမ်ႉ ၼႃႇ သေၵေႃႉ ဢၼ် ဢမ်ႇ တွၼ်ႉ ယုမ်ႇမၢတ်ႈ ၼၼ်ႉ ဢေႃႈ။ 9ပေႃး မႄႈမၢႆႈ ဢသၢၵ်ႈ ဢမ်ႇ ပႆႇ လႆႈ ႁူၵ်း သိပ်း၊ဢမ်ႇၼၼ် ၵေႃႉ ဢၼ် ယၢမ်ႈ တႄႇ ၼႃႈႁိူၼ်း ၼမ် သေပွၵ်ႈ ၼိုင်ႈ ၼၼ်ႉ၊ယႃႇပေ ဢဝ် ၶဝ် သႂ်ႇ ၵႃႈၼႂ်း ၸရၢင်း မႄႈမၢႆႈ။- 10မၼ်း တၵ်း လႆႈ ပဵၼ် မႄႈမၢႆႈ ဢၼ် ပိူၼ်ႈ ၶၢမ်ႇသၢၵ်ႈသေႇ ဝႃႈ၊မၼ်း ပဵၼ် ၵေႃႉ ဢၼ် မီး သရေႇ လႄႈ ၵမ်ၵျၢင်ႉ လီ လီ ငၢမ်း ငၢမ်း၊ၵေႃႉ ဢၼ် ယၢမ်ႈ မေႃ သင်ႇ သွၼ် လုၵ်ႈလၢၼ် မၼ်း၊ၵေႃႉ ဢၼ် ၸူမ်း တွၼ်ႈႁပ်ႉ ၶႅၵ်ႇ၊ၵေႃႉ ဢၼ် ၸၢင်ႈ သုၵ်ႈ ပၼ် တိၼ် ၵူၼ်း မူတ်းၸၢင်ႇ ၸဝ်ႈ ၽြႃး၊သုၵ်ႈ ပၼ် တိၼ် ၵေႃႉ ဢၼ် ၸၢင်ႈ ၸွႆႈထႅမ် ၶဝ် ၸိူဝ်း ဢၼ် ထူပ်း ၽေး တုၵ်ႉၶႃႉ၊ဢိၵ်ႇတင်း ၵေႃႉ ဢၼ် ၸၢင်ႈ ၵႆႉ ၶတ်းၸႂ် ပွင် ႁဵတ်းၵၢၼ် တၢင်းလီ ၵူႈၸိူဝ်ႉၵူႈပိူင် ၼၼ်ႉ ဢေႃႈ။ 11မႄႈမၢႆႈ ဢသၢၵ်ႈ ယင်း ၼုမ်ႇ ယူႇ ၼၼ်ႉ ယႃႇပေ ဢဝ် သႂ်ႇ ၼႂ်း ၸရၢင်း မႄႈမၢႆႈ။ ၵွပ်ႈ ၸိူဝ်ႉႁိုဝ် လႄႈ ဝႃႈ ၸမ်ႉ၊မိူဝ်ႈ ဢၼ် ၶဝ် မီး ဢလူဝ်ႇ ၶႂ်ႈ ၶိုၼ်း တႄႇ ၼႃႈႁိူၼ်း ၸိုင်၊ၶဝ် ၸၢင်ႈ ဝႄႈ ပႅတ်ႈ ၸဝ်ႈ ၶရိၸ်ႈ၊လႄႈ၊- 12ၸၢင်ႈ ႁွတ်ႈထိုင် တၢင်း ဢၼ် ထုၵ်ႇ ဢပျတ်ႈ ၵွပ်ႈပိူဝ်ႈ ဢမ်ႇ ယိူၼ်ႉ လႆႈ လႄႈ ယႃႉ သဵတ်ႈၸႃႇ ဢၼ် ၶဝ် လႆႈ ဝႆႉ တီႈ မၼ်းၸဝ်ႈ မိူဝ်ႈ ဢွၼ်တၢင်း ၼၼ်ႉ ဢေႃႈ။- 13လိူဝ် သေ ၼၼ်ႉ၊ၶဝ် ဢမ်ႇ မီး ၵၢၼ် သင် လႄႈ ၸၢင်ႈ လႄႇ ၵႂႃႇ ႁိူၼ်း ၼိုင်ႈ ယဝ်ႉ ႁိူၼ်း ၼိုင်ႈ သေ ၸၢင်ႈ ၶၢၼ်ႉ ၸၢင်ႈ ဢိူၼ် ၵူၺ်းဢမ်ႇၵႃး၊ၶဝ် ၸၢင်ႈ ၶႃႉၸိုဝ်ႈ ၶၢႆသဵင် ပိူၼ်ႈ၊ၵဝ်း ၼႃႈႁိူၼ်းတႃယေး ပိူၼ်ႈ လႄႈ လၢတ်ႈ ၵႂၢမ်း ဢၼ် ၶဝ် ဢမ်ႇ ထုၵ်ႇလီ လၢတ်ႈ ၼၼ်ႉ ဢေႃႈ။- 14ၵွပ်ႈပိူဝ်ႈ လွင်ႈတၢင်း ၼႆႉ လႄႈ ၵဝ် မီး ဢလူဝ်ႇ ၶႂ်ႈႁႂ်ႈ မႄႈမၢႆႈ ဢၼ် ယင်း ၼုမ်ႇ ယင်း ၵီႈ ၶဝ် ၶိုၼ်း တႄႇ ၼႃႈႁိူၼ်း ထႅင်ႈ လႄႈ ၵိူတ်ႇလဵင်ႉ လုၵ်ႈလဵင်ႉ လၢင်း သေယဝ်ႉ၊ထိင်း ၼႃႈႁိူၼ်းတႃယေး တူဝ်ၸဝ်ႈၵဝ်ႇ ယူႇ၊ၼင်ႇ ႁိုဝ် ရၢၼ်ႇသူႇ ႁဝ်း တၵ်း ဢမ်ႇ လႆႈ ဢၶႂၢင်ႉ တႃႇ တေ သႄႉသွမ်း ႁဝ်း ၼၼ်ႉ ဢေႃႈ။- 15လွင်ႈ မၼ်း ၸမ်ႉ၊မႄႈမၢႆႈ ၵမ်ႈၽွင်ႈ သမ်ႉ ပေႃး ဝႄႈ ပႅတ်ႈ ၸဝ်ႈ ယေႇသု၊သေလႄႈ ၸွမ်း ပႃႈလင် ၸႃႇတၢၼ်ႇ၊ၵႂႃႇ ယဝ်ႉ ဢေႃႈ။- 16ပေႃး ၵူၼ်းၸၢႆး ဢမ်ႇၼၼ် မႄႈယိင်း သေၵေႃႉၵေႃႉ၊ဢၼ် ယုမ်ႇမၢတ်ႈ ၸဝ်ႈၽြႃး ၼၼ်ႉ၊မီး ပီႈၼွင်ႉ ဢၼ် ပဵၼ် မႄႈမၢႆႈ ၸိုင်၊ႁႂ်ႈ ၵေႃႉ ၼၼ်ႉ ဢဝ် ပုၼ်ႈၽွၼ်း လုမ်းလႃး ၶဝ် ၵႂႃႇ တႃႉ။ ယႃႇပေ ပၼ် တၢင်း ယၢပ်ႇ တီႈ ၸိူဝ်းၸဝ်ႈ သေၵမ်း။ ႁႂ်ႈ ၸိူဝ်းၸဝ်ႈ လႆႈ လဵင်ႉလူ လုမ်းလႃး မႄႈမၢႆႈ တႄႉတႄႉ ဢၼ် ယူႇ ၵေႃႉလဵဝ် ၵူၺ်း ၼၼ်ႉ တႃႉ။ 17ၵေႃႉ ဢၼ် ပဵၼ် ၵူၼ်းလူင် ၼႂ်း ၸိူဝ်းၸဝ်ႈ ဢၼ် ဢုပ်ႉ ထိင်း ၸိူဝ်းၸဝ်ႈ လီ လီ ငၢမ်း ငၢမ်း ၼၼ်ႉ၊ပဵၼ် ၵေႃႉ ဢၼ် ထိူၵ်ႈၶၢမ်ႇ ဢဝ် တၢင်း ဢၼ် ယုၵ်ႉယွင်ႈ သွင် ပုၼ်ႈ လႄႈ၊လိူဝ်တွၼ်း ၼႃႇ သေပိူၼ်ႈ ၼၼ်ႉ ၵေႃႉ ဢၼ် ႁေႃးတြႃး လႄႈ သင်ႇ သွၼ် သုင်းမႃႉ ပိူၼ်ႈ ၼၼ်ႉ ဢေႃႈ။- 18လွင်ႈ မၼ်း ၸမ်ႉ၊ၵႃႈၼႂ်း ၵျၢမ်းလိၵ်ႈ တႅမ်ႈ ဝႆႉ လႄႈ ဝႃႈ၊ "ဢမ်ႇ လႆႈ ဢဝ် သွင်း သုပ်း၊သူပ်း ဝူဝ်း ဢၼ် ယဵပ်ႇ ၶဝ်ႈ ၼၼ်ႉ၊" ဝႃႈ ၼင်ႇ ၼႆ လႄႈ သမ်ႉ တႅမ်ႈ ဝႆႉ ထႅင်ႈ လႄႈ ဝႃႈ၊ "ၵူၼ်း ႁဵတ်းၵၢၼ် ထိူၵ်ႈ လႆႈ ၶၢမ်ႇ ဢဝ် ၵႃႈႁႅင်း မၼ်း ဢေႃႈ၊" ဝႃႈ ၼင်ႇ ၼႆ ဢေႃႈ။- 19ပေႃး ယင်း ဢမ်ႇ မီး ၵူၼ်း ဢၼ် ၶၢမ်ႇသၢၵ်ႈသေႇ သွင် ၵေႃႉ သၢမ် ၵေႃႉ ၸိုင်၊ယႃႇပေ ထွမ်ႇဢဝ် ၵႂၢမ်း ဢၼ် တၢင်ႇ ဢပျတ်ႈ ၵႃႈၼိူဝ် ၵူၼ်းလူင် ၸိူဝ်းၸဝ်ႈ ၼၼ်ႉ။- 20တီႈ ၶဝ် ၸိူဝ်း ဢၼ် ႁဵတ်း ၽိတ်းပိူင်ႈ ၼၼ်ႉ၊သုင်းမႃႉ ၶဝ် ၵႃႈတီႈ ၽၢႆႇၼႃႈ ၵူၼ်း တင်းသဵင်ႈတင်းလူင် ၼင်ႇ ႁိုဝ် ၵူၼ်း တၢင်ႇၵေႃႉ တၵ်း လႆႈ ၵူဝ်ႁႄ ၼၼ်ႉ တႃႉ။ 21ၼင်ႇ ႁိုဝ် မႂ်း တၵ်း ႁဵတ်း ၸွမ်း ၵႂၢမ်း ဢၼ် ၵဝ် သင်ႇ လၢတ်ႈ ၸိူဝ်း ၼႆႉ သေလႄႈ တၵ်း ဢမ်ႇ တူၺ်း ၼႃႈလဵၵ်ႉ ၼႃႈယႂ်ႇ၊တၵ်း ၶိုင် ပွင် ၽဵင်ႇ ၽဵင်ႇ ၼၼ်ႉ ၸိုင်၊ၵဝ် ဢဝ် ပိင်းၺၢပ်ႈ ၼႆႉ၊ပူင် ပၼ် မႂ်း ၵႃႈတီႈ ၽၢႆႇၼႃႈ ၽြႃးပဵၼ်ၸဝ်ႈ၊တင်း ၸဝ်ႈ ယေႇသု ၶရိၸ်ႈ၊ဢိၵ်ႇတင်း တမၢၼ်ႇၵၢင်ႁၢဝ် ဢၼ် မူတ်းၸၢင်ႇ တင်းလၢႆ ဢေႃႈ။- 22ယႃႇပေ ႁိပ်ႈၼႅတ်ႈ ဢဝ် မိုဝ်း ယုၵ်ႉ တၢင်ႇ ၵႃႈၼိူဝ် လႄႈ ၶၢၼ်း ဢရႃႇ သေၵေႃႉသေၵူၼ်း ပုၼ်ႈ ၵၢၼ် ၸဝ်ႈၽြႃး ၼၼ်ႉ။ ယႃႇပေ ၶဝ်ႈပႃး ၵႃႈၼႂ်း ဢပျတ်ႈ ၵူၼ်း တၢင်ႇၵေႃႉ ႁဵတ်း ၼၼ်ႉ၊ပႂ်ႉထိင်း တူဝ်ၸဝ်ႈၵဝ်ႇ ႁႂ်ႈ မူတ်းၸၢင်ႇ ၶၢဝ် သႂ် တႃႉ။ 23ၼင်ႇ ႁိုဝ် တၵ်း ပဵၼ် ဢၵျူဝ်း ပုၼ်ႈ တွင်ႉ မႂ်း၊ဢိၵ်ႇတင်း တၢင်းၶႆႈ တၢင်း ၼၢဝ် ဢၼ် မႂ်း ၵႆႉ ပဵၼ် ၼၼ်ႉ ၸိုင်၊ယႃႇပေ ၵိၼ် ၼမ်ႉ လၢႆ လၢႆ ၵူၺ်း လႄႈ ၵိၼ် ပႃး ၼမ်ႉလဝ်ႈ မၢၵ်ႇၸပိတ်ႉ ဢိတ်းဢွၼ်ႇ ၼိုင်ႈ ၸွမ်း တႃႉ။ 24ဢပျတ်ႈ ၵူၼ်း ၵမ်ႈၽွင်ႈ ၼၼ်ႉ ထၢင်ႇသႃး ၼႃႇ လႄႈ ပိူၼ်ႈ ၸၢင်ႈ ႁၼ် ဢပျတ်ႈ ၶဝ်၊ဢွၼ်တၢင်း ၶဝ် လႆႈ ၶၢမ်ႇ ၸီႇယၢင်ႇ တြႃး ၼၼ်ႉ ဢေႃႈ။ ၵူၺ်းၵႃႈ၊ဢပျတ်ႈ ၵူၼ်း ၵမ်ႈၽွင်ႈ တႄႉ ၸၢင်ႈ ထၢင်ႇသႃး မႃး ၵမ်းလိုၼ်း ဢေႃႈ။- 25မိူၼ် ၸိူဝ်ႉ ၼင်ႇ ၼၼ်၊ၵၢၼ် တၢင်းလီ ၵူၼ်း ၵမ်ႈၽွင်ႈ ၵေႃႈ ထၢင်ႇသႃး ၼႃႇ ဢေႃႈ။ ပိၵ်ႉသမ်ႉ ဝႃႈ၊ၵၢၼ် တၢင်းလီ ၵူၼ်း ၵမ်ႈၽွင်ႈ ဢမ်ႇ ထၢင်ႇသႃး မႃး ၵမ်းလဵဝ် သေၵေႃႈ၊မၼ်း ဢမ်ႇ သိူင်ႇ ဢမ်ႇ လပ်ႉ ဝႆႉ လႆႈ တႃႇသေႇ ဢေႃႈ။
Copyright
Learn More

robotstxt: allowed

filter: keep


text:
1မိူဝ်ႈ ၼၼ်ႉ၊ၵူၼ်း ၵိူင်း ၽႃႇရိသႄး၊တင်းလၢႆ ပႃး တင်း သြႃႇ မေႃ ၵျၢမ်း ထမ်ႇမႃႉ ၵမ်ႈၽွင်ႈ လုၵ်ႉ ၵႃႈတီႈ ဝဵင်း ယေႇရုသလႅမ်ႇ၊မႃး ၸုတုမ် ၵၼ် လွမ်ႉႁွပ်ႈ ၸဝ်ႈ ယေႇသု၊ဝႆႉ ဢေႃႈ။- 2ၶဝ် လႆႈ ႁၼ် တပႄးၸဝ်ႈ ၵမ်ႈၽွင်ႈ ဢဝ် တင်း မိုဝ်း ဢၼ် ဢမ်ႇ မူတ်းသႂ် ဢၼ် ဝႃႈ၊ဢမ်ႇ သုၵ်ႈ ၼမ်ႉ ၸွမ်း ထုင်းတြႃး ၼၼ်ႉ ၵိၼ် တၢင်းၵိၼ် ယူႇ ၸိုင်၊ၶဝ် တၢင်ႇ ဢပျတ်ႈ ဢေႃႈ။ 3(လွင်ႈ မၼ်း ၸမ်ႉ၊ၵူၼ်း မဵဝ်း ၵျူး၊ၶဝ် တင်းသဵင်ႈတင်းလူင် လိူဝ်တွၼ်း ၼႃႇ သေပိူၼ်ႈ ၵူၼ်း ၵိူင်း ၽႃႇရိသႄး၊ၶဝ် ၵမ်ၵျၢင်ႉ ၸွမ်း ထုင်းတြႃး မိူဝ်ႈၵွၼ်ႇ ဢၼ် ဝႃႈ၊ပေႃး ယင်း ဢမ်ႇ သုၵ်ႈ မိုဝ်း ၸွမ်းၼင်ႇ လၢႆး မၼ်း ၸိုင်၊ဢမ်ႇ မီး ထုင်းၸၢမ်ႇ တႃႇ ၵိၼ် တၢင်းၵိၼ်။- 4မဵဝ်း ဢၼ် ဢဝ် ၵႃႈတီႈ ၵၢတ်ႇ မႃး ၼၼ်ႉ ၵႃႈသင် သေဢမ်ႇဝႃႈ၊ပေႃး ယင်း ဢမ်ႇ သုၵ်ႈ ၼမ်ႉ ၸိုင်၊ဢမ်ႇ မီး ထုင်းၸၢမ်ႇ ဢၼ် ၵိၼ် သေ ၸိူဝ်ႉ သေ ပိူင်။ ယင်း မီး ထႅင်ႈ ထုင်းတြႃး တၢင်ႇၸိူဝ်ႉ တၢင်ႇဢၼ် ၼမ်ၼႃႇ၊ဢၼ် ၶဝ် ၵမ်ၵျၢင်ႉ ၸွမ်း ဢၼ် ဝႃႈ၊တၢင်း ဢၼ် လၢင်ႉ ၵွၵ်း လႂ်၊မေႃႈ လႂ်၊ငွႆး တွင်းလိူင် လႂ်၊ၵူႇၼွၼ်း လႂ် ၸိူဝ်း ၼၼ်ႉ ဢေႃႈ။) 5ပိူဝ်ႈ ၼႆ လႄႈ ၵူၼ်း ၵိူင်း ၽႃႇရိသႄး၊ၶဝ် တင်း သြႃႇ မေႃ ၵျၢမ်း ထမ်ႇမႃႉ ၸိူဝ်း ၼၼ်ႉ၊ၸင်ႇ လဝ်ႈထၢမ် ၸဝ်ႈ ယေႇသု၊လႄႈ ဝႃႈ၊ "ႁဵတ်းသင် လႄႈ တပႄး ၸဝ်ႈႁဝ်း တင်းလၢႆ ယင်း ဢမ်ႇ ၵမ်ၵျၢင်ႉ ၸွမ်း ထုင်းတြႃး မိူဝ်ႈၵွၼ်ႇ တင်းလၢႆ လႄႈ သမ်ႉ ဢဝ် မိုဝ်း ဢၼ် ဢမ်ႇ မူတ်းသႂ် ၼၼ်ႉ ၵိၼ် တၢင်းၵိၼ် ၸိူဝ်ႉ ၼင်ႇ ႁိုဝ်၊" ဝႃႈ ၼင်ႇ ၼႆ ဢေႃႈ။ 6မၼ်းၸဝ်ႈ ၶိုၼ်း လၢတ်ႈ တီႈ ၶဝ် လႄႈ ဝႃႈ၊ "ဢၼ် ပရေႃးၽႅတ်ႈဢိသႃႇယႃႉ၊ႁေႃး ဝႆႉ လွင်ႈ သူ ၸိူဝ်း ဢၼ် ႁဵတ်း ၼႃႈ သိူဝ်ႈ ၸႂ်ၵူတ်ႉ ၼႆႉ ၸႂ်ႈ တႄႉ ယဝ်ႉ။ မၼ်း တႅမ်ႈ ဝႆႉ လႄႈ ဝႃႈ၊ "'ၽြႃးပဵၼ်ၸဝ်ႈ မီး ဢမိင်ႉ လႄႈ ဝႃႈ၊ၵူၼ်း ၸိူဝ်း ၼႆႉ၊ ဢဝ် တင်း သူပ်း ၵူၺ်း ရူဝ်ႇ သေႇ ၵူဝ်ယမ် ၵဝ် ဢေႃႈ။ ၵူၺ်းၵႃႈ ႁူဝ်ၸႂ် ၶဝ် ၵႆ ၵၼ် တင်း ၵဝ် ဢေႃႈ။ 7ၵွပ်ႈပိူဝ်ႈ ၶဝ် ဢဝ် ထုင်းတြႃး ၵူၼ်း ၼၼ်ႉ၊ သင်ႇ သွၼ် သုင်းမႃႉ ပၼ် ၸိူဝ်ႉ ၼင်ႇ တြႃး ၽြႃးပဵၼ်ၸဝ်ႈ လႄႈ တၢင်း ဢၼ် ၶဝ် ၵူဝ်းၵႂၢႆႇ ၵဝ် ၼႆႉ၊ပဵၼ် ဢၼ် လၢႆ လၢႆ ဢမ်ႇ ပွင်ႇလွင်ႈ ၵႃႈသင် ယဝ်ႉ၊' ဝႃႈ ၼင်ႇ ၼႆ မီး ဝႆႉ ဢေႃႈ။ 8"လွင်ႈ မၼ်း ၸမ်ႉ၊သူ ပႄႇပႅတ်ႈ တြႃး ၽြႃးပဵၼ်ၸဝ်ႈ သေလႄႈ ၵမ်ၵျၢင်ႉ ၸွမ်း ထုင်းတြႃး ၵူၼ်း [ဢၼ် ဝႃႈ၊တၢင်း ဢၼ် ဢဝ် ၵွၵ်း လႂ် ဢၢင်ႇ လႂ် ၸုမ်ႇ ၼမ်ႉ ၼၼ်ႉ၊ဢိၵ်ႇတင်း ထုင်းၸၢမ်ႇ တၢင်ႇဢၼ် မဵဝ်း ၼၼ်ႉ ၼမ်ၼႃႇ ဢေႃႈ။] 9"သူ ၸၢင်ႈ လၵ်းလႅမ် ၼႃႇ ပႄႇပႅတ်ႈ တြႃး ၽြႃးပဵၼ်ၸဝ်ႈ သေလႄႈ မေႃ ၵမ်ၵျၢင်ႉ ၸွမ်း ထုင်းတြႃး မိူဝ်ႈၵွၼ်ႇ သူ ၼၼ်ႉ ၼႃႇ လူင်လၢင် ဢေႃႈ။- 10မူဝ်းသေႇ၊ပိင်းၺၢပ်ႈ ဝႆႉ လႄႈ ဝႃႈ၊ 'ႁဵတ်း ရူဝ်ႇသေႇ ၵူဝ်ယမ် ပေႃႈ မႄႈ မႂ်း တႃႉ၊' သမ်ႉ ဝႃႈ၊ 'ၽူႈလႂ် သေဢမ်ႇဝႃႈ၊ၵေႃႉ ဢၼ် ၵိၼ်ႇလႃႇ ပေႃႈ မႄႈ မၼ်း ၼၼ်ႉ၊ၵေႃႉ ၼၼ်ႉ တၵ်း လႆႈ ၶၢမ်ႇ တၢင်း ဢၼ် ဢဝ်တၢႆ ဢေႃႈ၊' ဝႃႈ ၼင်ႇ ၼႆ မီး ယူႇ သေၵေႃႈ၊- 11သူ သမ်ႉ သွၼ်ပၼ် လႄႈ ဝႃႈ၊ 'ပေႃး သေၵေႃႉ သေၵူၼ်း လၢတ်ႈ တီႈ ပေႃႈ မႄႈ မၼ်း လႄႈ ဝႃႈ၊ဢုၵ်ႉၸႃႇ ၵႃႈ ဢၼ် သူ ၶႂ်ႈ သုင်း သွင်ႇ ၸိူဝ်း ၼၼ်ႉ၊ပဵၼ် ၵေႃႇပၢၼ်ႇ၊ယဝ်ႉ၊ဝႃႈ ၼင်ႇ ၼႆ ၸိုင်၊လၢတ်ႈ ၶေႃႈ ၼႆႉ ၵူၺ်း လႄႈ ဝၢတ်ႈ ပေႃႈ ဝၢတ်ႈ မႄႈ တၵ်း ၽႄႇ ယဝ်ႉ၊' ဝႃႈ ၼင်ႇ ၼႆ ဢေႃႈ။ (ၵေႃႇပၢၼ်ႇ၊ဢၼ် ဝႃႈ ၼၼ်ႉ ၶႂ်ႈဝႃႈ ၶိူင်ႈ ဢၼ် သၢၵ်ႈလူႇ ၽြႃးပဵၼ်ၸဝ်ႈ ဢေႃႈ။-) 12တီႈ မၼ်း ၼၼ်ႉ သူ ႁႄႉၶႅၼ် လႄႈ ဝႃႈ၊ 'မၼ်း ဢမ်ႇ လူဝ်ႇ ႁဵတ်းဝၢတ်ႈ တီႈ ပေႃႈ မႄး မၼ်း သေ ဢိတ်း ယဝ်ႉ၊' ဝႃႈ ၼင်ႇ ၼႆ လႄႈ၊- 13ပႄႇပႅတ်ႈ ၼုၵ်ႈၵပၢတ်ႈ တြႃး ၽြႃးပဵၼ်ၸဝ်ႈ ၵွပ်ႈပိူဝ်ႈ ထုင်းတြႃး မိူဝ်ႈၵွၼ်ႇ ၼၼ်ႉ ဢေႃႈ။ သူ ၵမ်ၵျၢင်ႉ ၸွမ်း ထုင်းၸၢမ်ႇ ၸိူဝ်ႉ ၼင်ႇ ၼၼ် ၼမ်ၼႃႇ ဢေႃႈ၊" ဝႃႈ ၼင်ႈ ၼႆ ဢေႃႈ။ 14မိူဝ်ႈ ၼၼ်ႉ၊ၸဝ်ႈ ယေႇသု၊သမ်ႉ ၶိုၼ်း ႁွင်ႉ ဢဝ် ၵူၼ်း တင်းလၢႆ၊မႃး ၵႃႈတီႈ မၼ်းၸဝ်ႈ သေလႄႈ လၢတ်ႈ ဝႃႈ၊ "သူ ၵႃႈမီး တင်းသဵင်ႈတင်းလူင် ထွမ်ႇဢဝ် လႄႈ ႁု ပွင်ႇၸႂ် တႃႉ။- 15ဢၼ် လုၵ်ႉ သေ ၽၢႆႇ တၢင်း ၼွၵ်ႈ ၶဝ်ႈ ၵႂႃႇ ၵႃႈၼႂ်း ၵူၼ်း လႄႈ၊ႁဵတ်း ႁႂ်ႈ ၵူၼ်း ၵူဝ်ႈၵိူၵ်ႇ လႆႈ ၼၼ်ႉ ဢမ်ႇ မီး သေ ၸိူဝ်ႉ သေ ပိူင်။ ဢၼ် ဢွၵ်ႇ ၵႃႈၼႂ်း ၵူၼ်း မႃး ၼၼ်ႉ ၵူၺ်း၊ပဵၼ် ဢၼ် ႁႂ်ႈ ၵူၼ်း ၵူဝ်ႈၵိူၵ်ႇ ဢေႃႈ။- 16ပေႃး သေၵေႃႉသေၵူၼ်း မီး ႁူ ဢၼ် ၸၢင်ႈ ငိၼ်း ၸိုင်၊ႁႂ်ႈ ငိၼ်း သေၵမ်း လူၺ်ႈ၊" ဝႃႈ ၼင်ႇ ၼႆ ဢေႃႈ။ 17မိူဝ်ႈ ဢၼ် မၼ်းၸဝ်ႈ ဢွၵ်ႇ သေ ၵႃႈတီႈ ၵူၼ်း တင်းလၢႆ ၸိူဝ်း ၼၼ်ႉ လႄႈ ၶဝ်ႈ ႁိူၼ်း ၵႂႃႇ ယဝ်ႉ ၸိုင်၊တပႄးၸဝ်ႈ တင်းလၢႆ၊လဝ်ႈထၢမ် လွင်ႈ ၵႂၢမ်း ဢုပမႃႇ ၼၼ်ႉ ဢေႃႈ။- 18မၼ်းၸဝ်ႈ ၵေႃႈ ၶႆႈၼႄ ၶဝ် လႄႈ ဝႃႈ၊ "သူ ၵေႃႈ ဢမ်ႇ ပႆႇ ပွင်ႇၸႂ် လူးၵွၼ်ႇ ႁိုဝ်း။ ဢၼ် လုၵ်ႉ သေ ၽၢႆႇ တၢင်း ၼွၵ်ႈ ၶဝ်ႈ ၵႂႃႇ ၵႃႈၼႂ်း ၵူၼ်း မဵဝ်း လႂ် သေဢမ်ႇဝႃႈ၊ဢမ်ႇ ၸၢင်ႈ ႁႂ်ႈ ၵူၼ်း လႆႈ ၵူဝ်ႈၵိူၵ်ႇ သေ ၸိူဝ်ႉ သေ ပိူင်။- 19ၵွပ်ႈပိူဝ်ႈ ဝႃႈ၊ဢၼ် ၼၼ်ႉ ဢမ်ႇ ၶဝ်ႈ ၵႃႈၼႂ်း ႁူဝ်ၸႂ်၊ၶဝ်ႈ ၵႃႈၼႂ်း တွင်ႉ ၵူၺ်း သေလႄႈ သမ်ႉ လူင်း ပူၼ်ႉ သႆႈ လူင် ဢွၵ်ႇ ၵႂႃႇ ၵူၺ်း ဢေႃႈ၊" ဝႃႈ ၼင်ႇ ၼႆ ဢေႃႈ။ (ဢၼ် ဝႃႈ ၸိူဝ်ႉ ၼင်ႇ ၼႆ ၸိုင်၊မၼ်းၸဝ်ႈ လၢတ်ႈၼႄ လွင်ႈ ဢၼ် တၢင်းၵိၼ် ၵူႈမဵဝ်း ၵိၼ် လႆႈ ယူႇ ၼၼ်ႉ ဢေႃႈ။) 20မၼ်းၸဝ်ႈ သိုပ်ႇ လၢတ်ႈ လႄႈ ဝႃႈ၊ "ဢၼ် ဢွၵ်ႇ ၵႃႈၼႂ်း ၵူၼ်း မႃး ၼၼ်ႉ ယဝ်ႉ ၸၢင်ႈ ႁဵတ်း ႁႂ်ႈ ၵူၼ်း လႆႈ ၵူဝ်ႈၵိူၵ်ႇ ဢေႃႈ။- 21ၵွပ်ႈပိူဝ်ႈ ၸိူဝ်ႉႁိုဝ် လႄႈ ဝႃႈၼႆ၊ဢၼ် ဢွၵ်ႇ သေ ၵႃႈ တၢင်းၼႂ်း မႃး ၼၼ်ႉ၊ပဵၼ် ဢၼ် ဢွၵ်ႇ မႃး ၵႃႈတီႈ ႁူဝ်ၸႂ် ဢၼ် ၸၢင်ႈ ၵျၢမ်ႇပွင် ဢၼ် ၵူဝ်ႈ ဢၼ် ၵိူၵ်ႇ၊တၢင်း ဢၼ် ၵူတ်ႉ မေး ပိူၼ်ႈ လႂ်၊တၢင်း ဢၼ် ၽိတ်းပိူင်ႈ မႄႈယိင်း ဢၼ် လွတ်ႈ ဢၼ် လႅဝ်း လႂ်၊တၢင်း ဢၼ် လၵ်ႉ ပိူၼ်ႈ ၸူၼ် ပိူၼ်ႈ လႂ်၊တၢင်း ဢၼ် ဢဝ် ဢသၢၵ်ႈ ၵူၼ်းတၢႆ လႂ်၊- 22တၢင်း ဢၼ် ၸႂ် လေႃးၽႃႉ ပူၼ်ႉလိူဝ် လႂ်၊တၢင်း ဢၼ် ၸႂ်ႁၢႆႉ ၸႂ် မိူၵ်ႈ လႂ်၊တၢင်း ဢၼ် ပႅတ်ႉလႅၼ် ပိူၼ်ႈ လႂ်၊တၢင်း ၵူဝ်ႈၵိူၵ်ႇ ဢၼ် လီ ႁင်ႈ ဢဵတ်ႇသဵတ်ႇ လႂ်၊တၢင်း ဢၼ် သီႈၵေႉႁေႈတႃ လႂ်၊တၢင်း ဢၼ် ယႃႉသရေႇ ပိူၼ်ႈ လႂ်၊တၢင်း ဢၼ် ႁူဝ်ၸႂ်ၽႅၼ်သုင် လႂ်၊ဢိၵ်ႇတင်း တၢင်း ဢၼ် ႁူဝ်ၸႂ် လိူင်း ၵျၢမ်း လႂ် ၼၼ်ႉ ဢေႃႈ။- 23လွင်ႈတၢင်း ဢၼ် ႁၢႆႉမိူၵ်ႈ ၸိူဝ်း ၼႆႉ၊ဢွၵ်ႇ သေ တၢင်းၼႂ်း မႃး လႄႈ ႁႂ်ႈ ၵူၼ်း လႆႈ ၵူဝ်ႈၵိူၵ်ႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 24လိုၼ်း ၼၼ်ႉ၊ၸဝ်ႈ ယေႇသု၊ဢွၵ်ႇ သေ ၵႃႈတီႈ ၼၼ်ႈ သေလႄႈ ၶဝ်ႈ ၸူး ၵႃႈၼႂ်း ဢိူင်ႇ ၼႂ်း ၸႄႈ ဝဵင်း တုရု၊တင်း ဝဵင်း ၸိတုမ်ႇ၊သေယဝ်ႉ၊ၶဝ်ႈ ၵႃႈၼႂ်း ႁိူၼ်း ႁိူၼ်း ၼိုင်ႈ လႄႈ၊ဢမ်ႇ ၶႂ်ႈႁႂ်ႈ ပိူၼ်ႈ ႁု လွင်ႈ ဢၼ် မၼ်းၸဝ်ႈ မီး ယူႇ ၵႃႈတီႈ ၼၼ်ႈ ၼၼ်ႉ။ ၵူၺ်းၵႃႈ၊မၼ်းၸဝ်ႈ ဢမ်ႇ တဵတ်ႇ ဢမ်ႇ မႅပ်း ယူႇ လႆႈ။- 25မိူဝ်ႈ ၼၼ်ႉ ၵမ်းလဵဝ် မႄႈယိင်း ၵေႃႉ ၼိုင်ႈ၊ဢၼ် ၽီႁၢႆႉ ၶဝ်ႈ ၵႃႈၼႂ်း လုၵ်ႈယိင်း ဢွၼ်ႇ မၼ်း ၼၼ်ႉ၊လႆႈ ငိၼ်း ၶၢဝ်ႇ ၸဝ်ႈ ယေႇသု၊သေယဝ်ႉ၊မႃး ၶုပ်ႉၶဝ်ႇ ၵႃႈတီႈ မၼ်းၸဝ်ႈ သေလႄႈ၊- 26တွင်းပၢၼ်ႇ ႁႂ်ႈ မၼ်းၸဝ်ႈ ႁေႃႈ ၽီ ဢွၵ်ႇ ၵႃႈၼႂ်း လုၵ်ႈယိင်း မၼ်း ၼၼ်ႉ ဢေႃႈ။ မႄႈယိင်း ၼၼ်ႉ ပဵၼ် ၵူၼ်း မဵဝ်း ၵရိၵ်ႉ၊ၸႃႇတိ မိူင်း သုရိၽိၼိတ်ႉ၊ဢေႃႈ။- 27မၼ်းၸဝ်ႈ ၵေႃႈ လၢတ်ႈ လႄႈ ဝႃႈ၊ "ႁႂ်ႈ လုၵ်ႈလၢင်း တင်းလၢႆ လႆႈ ၵိၼ်ဢိမ်ႇ ဢွၼ်တၢင်း တႃႉ။ ဢမ်ႇ ထုၵ်ႇလီ ဢဝ် ၶဝ်ႈမုၼ်း လုၵ်ႈလၢင်း ပႅတ်ႈ ဢွႆႇ မႃ၊" ဝႃႈ ၼင်ႇ ၼႆ ဢေႃႈ။ 28မႄႈယိင်း ၼၼ်ႉ၊ၶိုၼ်း လဝ်ႈလၢတ်ႈ လႄႈ ဝႃႈ၊ "ၸႂ်ႈ ၶႃႈ ယဝ်ႉ ၸဝ်ႈ။ မႃ ဢၼ် မီး ၵႃႈတႂ်ႈ ၽိူၼ် ၼၼ်ႉ၊ယင်း လႆႈ ၵဵပ်း ၵိၼ် ၶဝ်ႈမုၼ်း လုၵ်ႈလၢင်း ဢၼ် တူၵ်း ဢၼ် ႁူင်ႈ ၼၼ်ႉ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 29မၼ်းၸဝ်ႈ ၵေႃႈ လၢတ်ႈ လႄႈ ဝႃႈ၊ "ၵွပ်ႈပိူဝ်ႈ ၶေႃႈၵႂၢမ်း မႂ်း တွပ်ႇ ၼႆႉ လႄႈ ပွၵ်ႈ မိူဝ်း ၵႂႃႇ တႃႉ။ ၽီႁၢႆႉ ဢွၵ်ႇ တီႈ လုၵ်ႈယိင်း မႂ်း ၵႂႃႇ ယဝ်ႉ၊" ဝႃႈ ၼင်ႇ ၼႆ ဢေႃႈ။ 30မႄႈယိင်း ၼၼ်ႉ ၶိုၼ်း မိူဝ်ႈ ႁိူၼ်း လႄႈ ထူပ်း ႁၼ် လုၵ်ႈယိင်း ဢွၼ်ႇ မၼ်း ၼွၼ်း ယူႇ ၵႃႈၼိူဝ် ၵူႇ လႄႈ ၽီႁၢႆႉ သမ်ႉ ပေႃး ဢွၵ်ႇ ၵႃႈၼႂ်း မၼ်း ၵႂႃႇ ယဝ်ႉ ဢေႃႈ။ 31ဝၢႆး ၼၼ်ႉ၊ၸဝ်ႈ ယေႇသု၊ပွၵ်ႈ မိူဝ်း သေ ၵႃႈတီႈ မိူင်း တုရု၊ၸွမ်း တၢင်း ဢၼ် ၽႃႇ လတ်း ၶဝ်ႈ မိူင်း ၸိတုၼ်ႇ၊ၵႂႃႇ ပွင်ႇ ၵႃႈတီႈ မိူင်း တေႇၵႃႇပေႃးလိ၊သေယဝ်ႉ၊ႁွတ်ႈထိုင် ၵႂႃႇ ၵႃႈတီႈ ၼွင် ၵႃႇလိလႄး၊ဢေႃႈ။- 32ၵမ်း ၼၼ်ႉ၊ပိူၼ်ႈ ဢဝ် ၵူၼ်း ႁူၼူၵ်ႇ လႄႈ လၢတ်ႈ ၵႂၢမ်း ၵၵ်ႉ ၼၼ်ႉ ၵေႃႉ ၼိုင်ႈ၊မႃး တီႈ မၼ်းၸဝ်ႈ လႄႈ တွင်းပၢၼ်ႇ ႁႂ်ႈ မၼ်းၸဝ်ႈ ဢဝ် မိုဝ်း တၢင်ႇ ၵႃႈၼိူဝ် မၼ်း ၼၼ်ႉ ဢေႃႈ။- 33မၼ်းၸဝ်ႈ ၵေႃႈ ၸုင် ဢဝ် ၵေႃႉ ၼၼ်ႉ ဢွၵ်ႇ ပၢင် ၵူၼ်း တင်းလၢႆ ၵႂႃႇ သေယဝ်ႉ၊ဢဝ် ၼိဝ်ႉမိုဝ်း သႄႇ ႁူး ႁူ ၵေႃႉ ၼၼ်ႉ လႄႈ ဢဝ် ၼမ်ႉလၢႆး ၸမ်ႈ သႂ်ႇ တီႈ လိၼ်ႉ မၼ်း ဢေႃႈ။- 34ႁဵတ်း ၼၼ် လႄႈ ႁႅၼ် တူၺ်း ၵႃႈၼိူဝ် ၽႃႉၵၢင်ႁၢဝ် သေယဝ်ႉ၊ထူၺ်ႈၸႂ် လူင် ယဝ်ႉ ၸင်ႇ လၢတ်ႈ တီႈ မၼ်း လႄႈ ဝႃႈ၊ "ဢေးၽထႃႉ၊" ဝႃႈ ၼင်ႇ ၼႆ ဢေႃႈ။ ၵႂၢမ်း ၼၼ်ႉ ၶႂ်ႈဝႃႈ၊ "ၽုၺ်ႇ ပိုတ်ႇ တႃႉ၊" ဝႃႈ ၼင်ႇ ၼႆ ဢေႃႈ။ 35မိူဝ်ႈ ၼၼ်ႉ၊ၵမ်းလဵဝ် ႁူ မၼ်း ပိုတ်ႇ ပၢင်ႇ မႃး လႄႈ ဢဵၼ် လိၼ်ႉ မၼ်း ဢူၼ်ႈ မႃး သေယဝ်ႉ၊လၢတ်ႈ ၵႂၢမ်း လႆႈ ပီႇ လီ မႃး ဢေႃႈ။- 36မၼ်းၸဝ်ႈ ပိင်းၺၢပ်ႈ ဝႆႉ တီႈ ၶဝ်၊ၼင်ႇ ႁိုဝ် ၶဝ် တၵ်း ဢမ်ႇ လၢတ်ႈ ဢွၵ်ႇ လွင်ႈတၢင်း ၼၼ်ႉ တီႈ ၽူႈလႂ် သေၵေႃႉသေၵူၼ်း ဢေႃႈ။ ပိၵ်ႉသမ်ႉ ဝႃႈ ၼၼ် သေၵေႃႈ၊ၶဝ် ယဵင်ႈၶႅၼ်း ပွႆႇ သဵင် ၶၢဝ်ႇ ၼမ်ၼႃႇ ဢေႃႈ။- 37ၶဝ် ၸိူဝ်း ဢၼ် လႆႈ ငိၼ်း ၵႃႈမီး တင်းသဵင်ႈတင်းလူင် ဢၢမ်း ၼႃႇ ထၢၼ်ႈပေႃး ဢမ်ႇ ၸၢင်ႈ တႅၵ်ႈ ၸၢင်ႈ တိူင်း လႆႈ လႄႈ လၢတ်ႈ ဝႃႈ၊ "မၼ်း ႁဵတ်း လွင်ႈတၢင်း ၵႃႈမီး တင်းသဵင်ႈတင်းလူင် လီ လီ ငၢမ်း ငၢမ်း ယဝ်ႉ။ မၼ်း ယင်း ႁဵတ်း ႁႂ်ႈ ၵူၼ်း ႁူၼူၵ်ႇ လႆႈ ငိၼ်း ယဝ်ႉ။ ၵူၼ်းဢႃႉ ၵေႃႈ လၢတ်ႈ ၵႂၢမ်း လႆႈ ယဝ်ႉ၊" ဝႃႈ ၼင်ႇ ၼႆ ဢေႃႈ။
Copyright
Learn More


text:
1ၵဝ် ပေႃးလု၊ၶႃႈ ၽြႃးပဵၼ်ၸဝ်ႈ ဢိၵ်ႇတင်း တမၢၼ်ႇ ၸဝ်ႈ ယေႇသု ၶရိၸ်ႈ၊သမ်ႉ လႆႈ ပဵၼ် ၵေႃႉ ဢၼ် ၽြႃးပဵၼ်ၸဝ်ႈ လိူၵ်ႈၵဵပ်း ဢဝ် လႄႈ ပွႆႇၸႂ်ႉ ၵႂႃႇ ႁႂ်ႈလႆႈ ၸွႆႈ ၵူၼ်း ၽြႃးပဵၼ်ၸဝ်ႈ ဢၼ် လႆႈ လိူၵ်ႈၵဵပ်း ဝႆႉ တင်းလၢႆ မီး တၢင်းယုမ်ႇမၢတ်ႈ၊ဢိၵ်ႇတင်း ႁႂ်ႈ ႁုၸၵ်း သမ်ႇမႃႇ တြႃး ဢၼ် ၵိုင်ႇ ၵၼ် တင်း တၢင်း ဢၼ် ၼပ်ႉယမ် ၽြႃး တြႃး ၼၼ်ႉ၊- 2ဢၼ် လွင်ႈတၢင်း ၸိူဝ်း ၼႆႉ တႄႇ ဝႆႉ ၼိူဝ် တၢင်း ဢၼ် မုင်ႈထႃႈ မွင်းထႃႈ ဢသၢၵ်ႈ ထႃႇဝရႃႉ ဢၼ် ၽြႃးပဵၼ်ၸဝ်ႈ ၸဝ်ႈ ဢၼ် ဢမ်ႇ ၸၢင်ႈ ပႅတ်ႉလႅၼ် ပၼ် ၵတိ ဝႆႉ ဝႃႈ၊တေ ပၼ် ဢသၢၵ်ႈ ၼႆႉ တီႈ ႁဝ်း ဝႃႈၼႆ ၸဵမ်မိူဝ်ႈ ဢွၼ်တၢင်း ၵမ်ႇၽႃႇ တင်းလၢႆ ပေႃႇ ပဵၼ် မႃး ၼၼ်ႉ သေယဝ်ႉ၊- 3ၼႂ်း မိူဝ်ႈ ဢၼ် ၶိင်ႇၵႃႇလႃႉ မၼ်း ထုၵ်ႇ ယဝ်ႉ ၼၼ်ႉ၊ၸဝ်ႈၽြႃး ႁႂ်ႈ ၵတိ မၼ်းၸဝ်ႈ ထၢင်ႇသႃး မႃး ၵွပ်ႈပိူဝ်ႈ တၢင်း ဢၼ် ႁေႃးလၢတ်ႈ တြႃး ၸဝ်ႈ ဢၼ် မၼ်းၸဝ်ႈ ဢၢပ်ႈ တႃႇဝုၼ်ႇ ဝႆႉ၊တီႈ ၵဝ် လႄႈ၊ၵဝ် ၵေႃႈ ႁေႃး ၸွမ်းၼင်ႇ ပိင်းၺၢပ်ႈ ၽြႃးပဵၼ်ၸဝ်ႈ၊ၸဝ်ႈ ၵႄႇၶျွတ်ႈ ႁဝ်း ၼၼ်ႉ၊- 4မီး လိၵ်ႈ တႅမ်ႈ ထိုင် တိတု၊ဢၼ် ပဵၼ် လုၵ်ႈၸၢႆး ၵဝ် ၸႅတ်ႈ ၸႅတ်ႈ ၵႃႈၼႂ်း တၢင်းယုမ်ႇမၢတ်ႈ ဢၼ် ႁဝ်း မီး မိူၼ် မိူၼ် ၵၼ် ၼၼ်ႉ ဢေႃႈ။ ႁႂ်ႈ ၽြႃး ပေႃႈၸဝ်ႈ ဢိၵ်ႇတင်း ၸဝ်ႈ ယေႇသု ၶရိၸ်ႈ၊ဢၼ် ပဵၼ် ၸဝ်ႈ ၵႄႇၶျွတ်ႈ ႁဝ်း ၼၼ်ႉ ပၼ် ၵျေးၸူး ဢိၵ်ႇတင်း တၢင်းၼိမ် ၶျၢမ်းသႃႇ တီႈ မႂ်း သေၵမ်း လူၺ်ႈ။ 5ၵဝ် ဢဝ် မႂ်း ၵိုတ်း ဝႆႉ၊ၵႃႈၼႂ်း ၵုၼ် ၵရေႇတေႇ၊ႁႂ်ႈ မႂ်း လႆႈ ပွင်ႁဵတ်း ပွင် မႄး ၵႃႈ ဢၼ် ယင်း လူဝ်ႇ ႁဵတ်း လူဝ်ႇ သၢင်ႈ ၼၼ်ႉ ဢေႃႈ။ ၸွမ်းၼင်ႇ ဢၼ် ၵဝ် လႆႈ သင်ႇ လၢတ်ႈ မႂ်း ဝႆႉ ၼၼ်ႉ ယုၵ်ႉ တၢင်ႇ ၵူၼ်း ဢုပ်ႉ ၸိူဝ်းၸဝ်ႈ ၵႃႈၼႂ်း ၵူႈ ဝၢၼ်ႈ ၵူႈ ဝဵင်း တႃႉ။- 6ၵူၼ်း ဢုပ်ႉ ၸိူဝ်းၸဝ်ႈ ၼၼ်ႉ ၸိုင်၊တၵ်း လႆႈ ပဵၼ် ၵေႃႉ ဢၼ် ၵၢင်းလွတ်ႈ တင်း တၢင်း ဢၼ် ပိူၼ်ႈ တၢင်ႇ ဢပျတ်ႈ၊ၵေႃႉ ဢၼ် မီး မေး ၵေႃႉလဵဝ် ၵူၺ်း လႄႈ လုၵ်ႈလၢင်း မၼ်း တင်းလၢႆ ၵေႃႈ တၵ်း လႆႈ ယုမ်ႇမၢတ်ႈ သေ ၵၢင်းလွတ်ႈ တင်း တၢင်း ဢၼ် ပိူၼ်ႈ သႄႉသွမ်း လႄႈ ဝႃႈ၊ပဵၼ် လုၵ်ႈဢွၼ်ႇ လိူင်း လႄႈ ဢမ်ႇ ထွမ်ႇ ၵႂၢမ်း ပေႃႈ မႄႈ ၼၼ်ႉ ဢေႃႈ။- 7လွင်ႈ မၼ်း ၸမ်ႉ၊သြႃႇ ဢုပ်ႉ ၸိူဝ်းၸဝ်ႈ ၸိုင်၊ၸွမ်း လူၺ်ႈ မၼ်း ပဵၼ် ၽူႈၵွၼ်း ၼႃႈၵၢၼ် ၽြႃးပဵၼ်ၸဝ်ႈ လႄႈ ထိင်း ၸိူဝ်းၸဝ်ႈ ၼၼ်ႉ မၼ်း တၵ်း လႆႈ ၵၢင်းလွတ်ႈ တင်း တၢင်း ဢၼ် ပိူၼ်ႈ တၢင်ႇ ဢပျတ်ႈ ဢေႃႈ။ မၼ်း တၵ်း ဢမ်ႇ လႆႈ ပဵၼ် ၵေႃႉ ဢၼ် ၸွမ်း ဢလူဝ်ႇ တူဝ်ၸဝ်ႈၵဝ်ႇ၊ဢမ်ႇ လႆႈ ပဵၼ် ၵေႃႉ ဢၼ် ၸႂ်ပွတ်း၊ၵေႃႉ ဢၼ် မၵ်ႉ လဝ်ႈ မဝ်း ယႃႈ၊ၵေႃႉ ဢၼ် ၸႂ်ႁၢဝ်ႈ ၸႂ်ၵျၢမ်း၊ၵေႃႉ ဢၼ် ၸႂ်ၸပ်း ၸႂ်ၸွႆး လွင်ႈ မၢၵ်ႈမီး ဢၼ် ဢမ်ႇ မူတ်းသႂ် ၼၼ်ႉ ဢေႃႈ။- 8မၼ်း တၵ်း လႆႈ ပဵၼ် ၵေႃႉ ဢၼ် ၸူမ်း ႁပ်ႉ ၶႅၵ်ႇ၊ၵေႃႉ ဢၼ် ၸၢင်ႈ ႁၵ်ႉပႅင်း လွင်ႈတၢင်း ဢၼ် လီ ဢၼ် မၢၼ်ႇ၊ၵေႃႉ ဢၼ် မီး ဢဵင်ႇ သရေႇ၊ၵေႃႉ ဢၼ် သိုဝ်ႈတေႃႇ၊ၵေႃႉ ဢၼ် မူတ်းၸၢင်ႇ၊ၵေႃႉ ဢၼ် ၸၢင်ႈ ထိင်း တူဝ်ၸဝ်ႈၵဝ်ႇ ၼၼ်ႉ ဢေႃႈ။- 9မၼ်း တၵ်း လႆႈ ယိပ်းၵမ် တြႃး သဵတ်ႈၸႃႇ ၸဝ်ႈ ဢၼ် မၼ်း လႆႈ ႁပ်ႉ သွၼ် ဢဝ် ဝႆႉ ၼၼ်ႉ မၼ်ႈ မၼ်ႈၶိူင်ႇ ၶိူင်ႇ၊ပုၼ်ႈ လွင်ႈ ၼင်ႇ ႁိုဝ် မၼ်း တၵ်း မေႃ ဢဝ် တြႃး ဢၼ် မၢၼ်ႇ ဢၼ် မႅၼ်ႈ သင်ႇ သွၼ်ပၼ် ဢဵၼ် ပၼ်ႁႅင်း ပိူၼ်ႈ သေလႄႈ ၸၢင်ႈ ၵႄႈလိတ်ႈ ပႅတ်ႈ ၵႂၢမ်း ၶဝ် ၸိူဝ်း ဢၼ် ၶတ်းၵၼ် တင်း တြႃး ၸဝ်ႈ ၸိူဝ်း ၼၼ်ႉ ဢေႃႈ။ 10လွင်ႈ မၼ်း ၸမ်ႉ၊ၶဝ် ၸိူဝ်း ဢၼ် ယင်း ဢမ်ႇ ထွမ်ႇ ဢမ်ႇ ဢဝ် လႄႈ ဢဝ် ၵႂၢမ်း မဝ်မၢင် ဢၼ် ဢမ်ႇ ပွင်ႇလွင်ႈ ၵႃႈသင် ၼၼ်ႉ သေလႄႈ ပႅတ်ႉလႅၼ် ပိူၼ်ႈ ၼၼ်ႉ မီး ၼမ်ၼႃႇ ဢေႃႈ။ ႁၢႆႉ လိူဝ် ပိူၼ်ႈ ၼၼ်ႉ ပဵၼ် ၶဝ် ၸိူဝ်း ဢၼ် သွၼ် ဝႃႈ၊ၵူၼ်း ယုမ်ႇမၢတ်ႈ လူဝ်ႇ ၸွမ်း ထုင်းၸၢမ်ႇ တၢင်း ဢၼ် ပၢတ်ႈ ပၢႆ ၼင် ၵူၼ်း မဵဝ်း ၵျူး၊ၶဝ် ၼၼ်ႉ ဢေႃႈ။- 11ထုၵ်ႇလီ ဢိုတ်း သူပ်း ၶဝ် ၼၼ်ႉ ဢေႃႈ။ ၵွပ်ႈပိူဝ်ႈ ဝႃႈ၊ၶဝ် ၸႂ်ၸပ်း ၸႂ်ၸွႆး ငိုၼ်း တွင်း သေလႄႈ သင်ႇ သွၼ် လွင်ႈ ဢၼ် ၶဝ် ဢမ်ႇ ထုၵ်ႇလီ သွၼ် ၼၼ်ႉ လႄႈ ၶဝ် လႆႈ ၶွမ်ႈ ပိၼ်ႈ ပႅတ်ႈ တၢင်းယုမ်ႇမၢတ်ႈ ပိူၼ်ႈ တင်းႁိူၼ်းတင်းယေး ဢေႃႈ။- 12သြႃႇ မေႃၵႂၢမ်း ၼႂ်း ၵူၼ်း ၵရေႇတေႇ၊ၶဝ် ၼင်ႇ ၵၼ် ၵေႃႉ ၼိုင်ႈ ယင်း ယၢမ်ႈ လၢတ်ႈ လွင်ႈ ၵူၼ်း ၶဝ် လႄႈ ဝႃႈ၊ "ၵူၼ်း မဵဝ်း ၵရေႇတေႇ၊လၢတ်ႈ ပႅတ်ႉ လၢတ်ႈ လႅၼ် သေႇ သေႇ၊ မိူၼ် တူဝ်ထိူၼ်ႇႁၢႆႉ၊ၶၢၼ်ႉ ဢိူၼ် လႄႈ ၵိၼ် ပူၼ်ႉ ၵိၼ် လိူဝ်၊" ဝႃႈ ၼင်ႇ ၼႆ ဢေႃႈ။- 13ဢၼ် မၼ်း လၢတ်ႈ ၼၼ်ႉ ပဵၼ် ဢၼ် ၸိုဝ်ႈၸႂ်ႈ ဢေႃႈ။- 14ၵွပ်ႈၼႆ လႄႈ ၼင်ႇ ႁိုဝ် ၶဝ် တၵ်း မီး တၢင်းယုမ်ႇမၢတ်ႈ ဢၼ် မၢၼ်ႇ ဢၼ် မႅၼ်ႈ၊တၵ်း ဢမ်ႇ ထွမ်ႇဢဝ် ဢပုမ်ႇ ၵႂၢမ်း လၢႆ ဢၼ် ၵူၼ်း မဵဝ်း ၵျူး၊ၶဝ် ၶႆႈ ၵၼ် ဢုပ်ႇ ၵၼ် ၼၼ်ႉ၊ဢိၵ်ႇတင်း ဢမ်ႇ ထွမ်ႇဢဝ် ပိင်ႇၺႃႇ ၵူၼ်း ဢၼ် ၶတ်းၵၼ် တင်း တြႃး ၸဝ်ႈၽြႃး ဢၼ် ၸႅတ်ႈ မၢၼ်ႇ ၼၼ်ႉ ၸိုင်၊သင်ႇ သွၼ် သုင်းမႃႉ ပၼ် ၶဝ် ၼၵ်း ၼၵ်း ၼႃ ၼႃ တႃႉ။- 15ပုၼ်ႈတႃႇ ၶဝ် ၸိူဝ်း ဢၼ် ၶၢဝ်ၸၢင်ႇ ၼၼ်ႉ ၵူႈၸိူဝ်ႉၵူႈမဵဝ်း ၶၢဝ်ၸၢင်ႇ ဢေႃႈ။ ၵူၺ်းၵႃႈ၊ပုၼ်ႈ ၶဝ် ၸိူဝ်း ဢၼ် ႁူဝ်ၸႂ် ၵူဝ်ႈၵိူၵ်ႇ လႄႈ ဢမ်ႇ ယုမ်ႇမၢတ်ႈ ၼၼ်ႉ ၸမ်ႉ၊ဢမ်ႇ မီး တၢင်း ဢၼ် ၶၢဝ်ၸၢင်ႇ သေ ၸိူဝ်ႉ သေ မဵဝ်း၊ပိူဝ်ႈ ဝႃႈ၊ႁူဝ်ၸႂ် ၶဝ် ဢိၵ်ႇတင်း ၸႂ် ဢၼ် ႁု တူဝ်ၸဝ်ႈၵဝ်ႇ ၶဝ် ၼၼ်ႉ ၵူဝ်ႈၵိူၵ်ႇ ယူႇ ၼၼ်ႉ ဢေႃႈ။- 16သူပ်း ၶဝ် လၢတ်ႈ ဝႃႈ၊ၶဝ် ႁုၸၵ်း ၽြႃးပဵၼ်ၸဝ်ႈ သေၵေႃႈ၊တၢင်းၵမ် တၢင်းၵျၢင်ႉ ၶဝ် ၼၼ်ႉ ၼႄပျႃး ဝႃႈ၊ၶဝ် ထဵင် ပႅတ်ႈ မၼ်းၸဝ်ႈ ဢေႃႈ။ ၶဝ် ပဵၼ် ၵေႃႉ ဢၼ် လီ ႁင်ႈ လီ ၸင်း ၼႃႇ လႄႈ ပဵၼ် ၶဝ် ၸိူဝ်း ဢၼ် ဢမ်ႇ ထွမ်ႇ ၵႂၢမ်း သေလႄႈ ဢမ်ႇ ၸၢင်ႈ ႁဵတ်း လွင်ႈတၢင်း ဢၼ် လီ ဢၼ် ငၢမ်း သေ ၸိူဝ်ႉ သေ ပိူင် ဢေႃႈ။
Copyright
Learn More


text:
1ၵဝ် ပေႃးလု၊တင်း သြႃႇ တိမေႃးသေႇ၊ဢၼ် ပဵၼ် ၶႃႈ ၸဝ်ႈ ယေႇသု ၶရိၸ်ႈ၊ၼႆႉ တႅမ်ႈလိၵ်ႈ ၽၢၵ်ႇ ထိုင် ၵူၼ်း မူတ်းၸၢင်ႇ ၸဝ်ႈ တင်းလၢႆ ၸိူဝ်း ဢၼ် မီး ယူႇ ၵႃႈၼႂ်း ဝဵင်း ၽိလိပ်ႉပိ၊ၵႃႈမီး တင်းသဵင်ႈတင်းလူင်၊ပႃး တင်း သြႃႇ ဢုပ်ႉ ၸိူဝ်းၸဝ်ႈ ဢိၵ်ႇတင်း ၵူၼ်းလူင် ၼႂ်း ၸိူဝ်းၸဝ်ႈ တင်းလၢႆ ဢေႃႈ။ 2ႁႂ်ႈ ပေႃႈၸဝ်ႈ ႁဝ်းၶႃႈ၊ၽြႃးပဵၼ်ၸဝ်ႈ၊ဢိၵ်ႇတင်း ၸဝ်ႈ ၽြႃး ယေႇသု ၶရိၸ်ႈ၊ပၼ် သု ၵျေးၸူး တၢင်းလီ ဢိၵ်ႇတင်း တၢင်းၼိမ် ၵႃႈၼိူဝ် သူ သေၵမ်း လူၺ်ႈ။ 3ၼႂ်း မိူဝ်ႈ ဢၼ် ၵဝ် ၶႆႈၸႂ် ထိုင် သူ ၵူႈ ပွၵ်ႈ ၼၼ်ႉ ၵဝ် တၢင်ႇၵျေးၸူး ၽြႃးပဵၼ်ၸဝ်ႈ ၵဝ် ပုၼ်ႈ သူ ၵူႈ ၵေႃႉ ဢေႃႈ။- 4ၼႂ်း မိူဝ်ႈ ဢၼ် ၵဝ် သူးတွင်း ၵူႈ ပွၵ်ႈ ၼၼ်ႉ ၵဝ် သူးတွင်း ပုၼ်ႈ သူ ၵူႈ ၵေႃႉ လူၺ်ႈ တင်း ၸႂ် ဢၼ် ၸူမ်းသိူဝ်း ဢေႃႈ။- 5ၵွပ်ႈပိူဝ်ႈ လွင်ႈ ၸိူဝ်ႉႁိုဝ် ဝႃႈၼႆ ၸမ်ႉ၊ၵဝ် ၸူမ်းသိူဝ်း ပိူဝ်ႈ ဢၼ် သူ ၸွႆႈထႅမ် ၵဝ် ၼႂ်း ၼႃႈၵၢၼ် ၶၢဝ်ႇတြႃးသိူဝ်းပျေႃႇ ၸႃႉၸဵမ် မိူဝ်ႈ ဢွၼ်တၢင်း တေႃႇထိုင်ႁွတ်ႈ ဝၼ်း မိူဝ်ႈလဵဝ် ၼႆႉ ၼၼ်ႉ ဢေႃႈ။- 6ၼင်ႇ ၼၼ် လႄႈ ၵဝ် ယုမ်ႇမၢတ်ႈ တမ်းၸႂ် လွင်ႈ ဢၼ် ၽြႃးပဵၼ်ၸဝ်ႈ ဢၼ် တႄႇၸႃႉ ႁဵတ်း လွင်ႈတၢင်း ဢၼ် လီ ဢၼ် ငၢမ်း ၵႃႈၼႂ်း သူ ၼၼ်ႉ၊တၵ်း သိုပ်ႇ ႁဵတ်း ၵႂႃႇ တေႃႇထိုင်ႁွတ်ႈ ယဝ်ႉ တူဝ်ႈ လီ ငၢမ်း ၼႂ်း ဝၼ်း ဢၼ် ၸဝ်ႈ ယေႇသု ၶရိၸ်ႈ၊တၵ်း မႃး ၼၼ်ႉ ယူႇ ဢေႃႈ။- 7ၵဝ် ထုၵ်ႇလီ ဝူၼ်ႉၸႂ် လူၺ်ႈ လွင်ႈ သူ ၸိူဝ်ႉ ၼင်ႇ ၼႆ ၵွပ်ႈပိူဝ်ႈ ၵဝ် ႁွပ်ႇဢုမ်ႈ သူ ဝႆႉ၊ၼႂ်း ဢူၵ်း ၼႂ်း ၸႂ် လူၺ်ႈ လွင်ႈ ဢၼ် သူ တင်းသဵင်ႈတင်းလူင် လႆႈ ၶၢမ်ႇ ဢဝ် ၵျေးၸူး ၸဝ်ႈ ႁူမ်ႈ ၵၼ် တင်း ၵဝ်၊ၸႃႉၸဵမ် တၢင်း ဢၼ် ၵဝ် လႆႈ တူၵ်းထွင်ႇ ယူႇ တေႃႈလဵဝ် ဢိၵ်ႇတင်း တၢင်း ဢၼ် ၵဝ် လႆႈ လွတ်ႈ လႅဝ်း ႁႂ်ႈလႆႈ ၶၢမ်ႇသၢၵ်ႈသေႇ ၶၢဝ်ႇတြႃးသိူဝ်းပျေႃႇ လႄႈ ႁႂ်ႈ ၶၢဝ်ႇ တြႃး ၼၼ်ႉ တႄႇ ယူႇ ၼၼ်ႉ ဢေႃႈ။- 8ၵွပ်ႈပိူဝ်ႈ မႅတ်ႈတႃႇ ၵရုၼႃႇ ၸဝ်ႈ ယေႇသု ၶရိၸ်ႈ၊လႄႈ ၵဝ် ၶႆႈၸႂ် ထိုင် သူ တင်းသဵင်ႈတင်းလူင် တႄႉတႄႉ ဝႃႈၼႆ၊ၽြႃးပဵၼ်ၸဝ်ႈ ပဵၼ် သၢၵ်ႈသေႇ ၽၢႆႇ ၵဝ် ဢေႃႈ။ 9ၵႂၢမ်း ဢၼ် သူးတွင်း ပုၼ်ႈ သူ ၸမ်ႉ၊ႁႂ်ႈ ၸႂ် ႁၵ်ႉ မႅတ်ႈတႃႇ သူ တၵ်း ယႂ်ႇ ၼမ် မႃး လူၺ်ႈ ၺၢၼ်ႇ ပိင်ႇၺႃႇ ဢိၵ်ႇတင်း တၢင်း ဢၼ် ၸၢင်ႈ ၸၵ်း ၽႄ ၵူႈၸိူဝ်ႉၵူႈပိူင် ယူႇ လႄႈ၊- 10ႁႂ်ႈ သူ ၸၢင်ႈ လိူၵ်ႈ ဢဝ် လွင်ႈ ဢၼ် လီ သေပိူၼ်ႈ ၸိူဝ်း ၼၼ်ႉ ယူႇ၊ဢိၵ်ႇတင်း ႁႂ်ႈ သူ တၵ်း မီး ႁူဝ်ၸႂ် ဢၼ် ၶၢဝ်ၸၢင်ႇ သေလႄႈ ၵၢင်းလွတ်ႈ တင်း တၢင်း ဢၼ် တၢင်ႇ ဢပျတ်ႈ ၼႂ်း မိုဝ်ႉ ဝၼ်း ဢၼ် ၸဝ်ႈ ၶရိၸ်ႈ၊တၵ်း မႃး ၼၼ်ႉ ယူႇ သေယဝ်ႉ၊- 11ႁႂ်ႈ သူ တၵ်း ပျေႉၸုမ်ႇ တင်း တၢင်းၵမ် တၢင်းၵျၢင်ႉ ဢၼ် သိုဝ်ႈတေႃႇ မဵဝ်း ဢၼ် ၸၢင်ႈ ပဵၼ် မႃး ၵႃႈတီႈ ၸဝ်ႈ ယေႇသု ၶရိၸ်ႈ၊ၼၼ်ႉ ယူႇ၊ၼင်ႇ ႁိုဝ် တၵ်း လႆႈ ယွင်ႈယေႃး မုၼ်ၽုင်း ၽြႃးပဵၼ်ၸဝ်ႈ ၸိုင်၊ၵဝ် သူးတွင်း ဢေႃႈ။ 12ပီႈၼွင်ႉ ၶဝ်႟။ ၵဝ် ၶႂ်ႈႁႂ်ႈ သူ ႁု ဝႃႈ၊ၵႃႈ ဢၼ် ပဵၼ် မႃး ၼိူဝ် ၵဝ် ၼႆႉ ပဵၼ် လွင်ႈတၢင်း ဢၼ် တႄႇႁဵတ်း ႁႂ်ႈ ၶၢဝ်ႇတြႃးသိူဝ်းပျေႃႇ ၸဝ်ႈ ၸွတ်ႇတူဝ်ႈ ၵႂႃႇ လၢႆ တီႈ လၢႆ တၢင်း ၼၼ်ႉ ဢေႃႈ။- 13ၵွပ်ႈပိူဝ်ႈ ပဵၼ် ၸိူဝ်ႉ ၼင်ႇ ၼႆ လႄႈ၊လွင်ႈ ဢၼ် ဝႃႈ ၵဝ် လႆႈ ၶၢမ်ႇ တူၵ်းထွင်ႇ ဝႆႉ ၼႆႉ ပဵၼ် ၵွပ်ႈပိူဝ်ႈ ဢၼ် ၵဝ် ပွင် ႁဵတ်းၵၢၼ် ၸဝ်ႈ ၶရိၸ်ႈ၊ၼၼ်ႉ ထၢင်ႇသႃး ၸွတ်ႇတူဝ်ႈ ၵႂႃႇ ၵႃႈၼႂ်း ႁေႃၶမ်း ယဝ်ႉ ဢမ်ႇၵႃး၊ထၢင်ႇသႃး ၵူႈတီႈၵူႈလႅၼ် ယူႇ ဢေႃႈ။- 14ၼႆႉ ၵူၺ်းဢမ်ႇၵႃး၊တၢင်း ဢၼ် ၵဝ် လႆႈ ၶၢမ်ႇ တူၵ်းထွင်ႇ ၼႆႉ ႁဵတ်း ႁႂ်ႈ ပီႈၼွင်ႉ ၼႂ်း ၸဝ်ႈၽြႃး ၼမ်ၼႃႇ မီး တၢင်း ဢၼ် ယုမ်ႇယမ် တမ်းၸႂ် ၼႂ်း ၸဝ်ႈၽြႃး မႃး ဢိၵ်ႇတင်း ႁႂ်ႈ ၶဝ် ဢမ်ႇ ၵူဝ် ဢမ်ႇ ႁႄ၊ယဵင်ႈၶႅၼ်း ႁတ်း ႁေႃးလၢတ်ႈ ၼုၵ်ႈၵပၢတ်ႈ တြႃး ၸဝ်ႈ မႃး ဢေႃႈ။ 15ၵမ်ႈၽွင်ႈ ၵူၺ်း ၶႂ်ႈ သီႈၵေႉ ႁဵတ်း တၢင်း ဢၼ် ၽိတ်း ၵၼ် လႄႈ ႁေႃးလၢတ်ႈ တြႃး ၸဝ်ႈ ၶရိၸ်ႈ၊ဢေႃႈ။ ၵူၺ်းၵႃႈ၊ၵမ်ႈၽွင်ႈ တိုၼ်း မီး ၸႂ် ၸေႇတၼႃႇ သေလႄႈ ႁေႃး ဢေႃႈ။- 16ၸုမ်း ဢၼ် ဝႃႈ မႃး ပႃႈ လိုၼ်း ၼႆႉ ႁု လွင်ႈ ဢၼ် ၽြႃးပဵၼ်ၸဝ်ႈ ပၼ် ၵၢၼ် ႁႂ်ႈ ၵဝ် လႆႈ ၵႅတ်ႇၶႄ ႁႄႉၵင်ႈ ၶၢဝ်ႇတြႃးသိူဝ်းပျေႃႇ ၸဝ်ႈ လႄႈ ၶဝ် မီး ၸႂ် မႅတ်ႈတႃႇ ႁေႃးလၢတ်ႈ တြႃး ၸဝ်ႈ ဢေႃႈ။- 17ၸုမ်း ဢၼ် ဝႃႈ မႃး ဢွၼ်တၢင်း ၼၼ်ႉ ၸမ်ႉ၊မီး ၸႂ်သၽေႃး ဢၼ် ဢမ်ႇ သိုဝ်ႈ လႄႈ ႁေႃးလၢတ်ႈ ဢေႃႈ။ ၶဝ် ၵူၺ်း မီး ၸႂ် ဢၼ် ဢမ်ႇၼႃႇလူဝ်ႇ လႄႈ ၶႂ်ႈႁႂ်ႈ ၵဝ် ယဵင်ႈၶႅၼ်း ၶၢၼ်ၸႂ် ၼႃႇ ၼႂ်း တၢင်း ဢၼ် ၵဝ် လႆႈ တူၵ်းထွင်ႇ ၼႆႉ ၵူၺ်း ဢေႃႈ။ 18ယႃႇမၼ်းတႃႉ။ ၽူႈလႂ် မီး ၸႂ် ဢၼ် ႁဵတ်း ႁၢင်ႈ လႄႈ ႁေႃးလၢတ်ႈ သေဢမ်ႇဝႃႈ၊မီး ၸႂ် ဢၼ် ၸိုဝ်ႈၸႂ်ႈ လႄႈ ႁေႃးလၢတ်ႈ သေဢမ်ႇဝႃႈ၊သမ်ႉ မီး သၽေႃး ၸိူဝ်ႉ ၼင်ႇ ႁိုဝ် လႄႈ ႁေႃးလၢတ်ႈ သေဢမ်ႇဝႃႈ၊ပဵၼ် ဢၼ် မၼ်း ႁေႃးလၢတ်ႈ တြႃး ၸဝ်ႈ ၶရိၸ်ႈ၊ၵူၺ်း လႄႈ ၵဝ် ၸူမ်းသိူဝ်း ဢေႃႈ။- 19ၵဝ် တၵ်း လႆႈ ၸူမ်းသိူဝ်း တႄႉ ဢေႃႈ။ လွင်ႈ မၼ်း ၸမ်ႉ၊ၵဝ် လႆႈ ႁုႁၼ် လွင်ႈ ဢၼ် ၵဝ် တၵ်း လႆႈ ၶၢမ်ႇ တၢင်း ဢၼ် ၵႄႇသႄႇ ပွႆႇလွတ်ႈ ၵွပ်ႈပိူဝ်ႈ ဢၼ် သူ သူးတွင်း၊ဢိၵ်ႇတင်း ၵွပ်ႈပိူဝ်ႈ ဢၼ် ဝိၺိၺ်ႇ ၸဝ်ႈ ယေႇသု ၶရိၸ်ႈ၊ၸွႆႈထႅမ် ၼၼ်ႉ ဢေႃႈ။- 20လွင်ႈတၢင်း ဢၼ် ၵဝ် မီး ဢလူဝ်ႇ လႄႈ မုင်ႈမွင်း ၸမ်ႉ၊ၼင်ႇ ႁိုဝ် ၵဝ် တၵ်း ဢမ်ႇ လႆႈ ဢူၵ်း လႆႈ ဢၢႆ ၵွပ်ႈပိူဝ်ႈ လွင်ႈ သေ ၸိူဝ်ႉ သေ ပိူင် လႄႈ၊မိူဝ်ႈလဵဝ် ၼႆႉ ၵဝ် တၵ်း တဵမ် ဝႆႉ တင်း ၸႂ် ဢၼ် ႁတ်းႁၢၼ် ယူႇ၊ၵဝ် ဢသၢၵ်ႈလိပ်း သေဢမ်ႇဝႃႈ၊ၵဝ် တၢႆ သေဢမ်ႇဝႃႈ၊ႁႂ်ႈ မုၼ်ၵုင်ႇ ၸဝ်ႈ ၶရိၸ်ႈ၊ထၢင်ႇသႃး ယူႇ ၼႂ်း တူဝ် ၶၼ်ႇထႃႇ ၵဝ် တႃႇသေႇ ဢမ်ႇထၢတ်ႇ ၼၼ်ႉ ဢေႃႈ။- 21လွင်ႈ မၼ်း ၸမ်ႉ၊ပုၼ်ႈ ၵဝ် ၸိုင်၊တၢင်း ဢၼ် ဢသၢၵ်ႈလိပ်း ၼႆႉ ပဵၼ် ၸဝ်ႈ ၶရိၸ်ႈ၊ဢေႃႈ။ သမ်ႉ တၢႆ ၵႂႃႇ သေၵေႃႈ တၵ်း မီး ဢၵျူဝ်း ဢေႃႈ။- 22ၼႂ်းဝႃႈၼၼ် သေၵေႃႈ ပေႃး ၵဝ် ယင်း မီး ဢသၢၵ်ႈ ယူႇ ၼႂ်း တူဝ် ၶၼ်ႇထႃႇ ၸိုင်၊ၵဝ် တၵ်း လႆႈ ယဵင်ႈၶႅၼ်း ပွင် ႁဵတ်းၵၢၼ်ငၢၼ်း ဢၼ် မီး ဢၵျူဝ်း ယႂ်ႇ ၼႃႇ ဢေႃႈ၊ဝႃႈၼႆ သေၵေႃႈ၊ၵဝ် တေ လိူၵ်ႈ ဢဝ် ဢၵျူဝ်း ဢၼ် လႂ် ဝႃႈၼႆ ၵဝ် ဢမ်ႇ ပႆႇ ႁု။- 23ၵဝ် လႆႈ တူၵ်းၵၢင်ၸႂ် ယူႇ ၼႂ်း ဝူင်ႈၵၢင် ဢၵျူဝ်း သွင် ပိူင် ၼႆႉ ဢေႃႈ။ ၵဝ် မီး ၸႂ် ဢၼ် ၶႂ်ႈ ပူၼ်ႉ သေ ၸၢတ်ႈၼႆႉ လႄႈ ယူႇ လူၺ်ႈ ၵၼ် တင်း ၸဝ်ႈ ၶရိၸ်ႈ၊ဢၼ် ယဵင်ႈၶႅၼ်း လီ ၸူမ်းသိူဝ်း ၼႃႇ ၼၼ်ႉ ဢေႃႈ။- 24ၵူၺ်းၵႃႈ၊တၢင်း ဢၼ် ယင်း မီး ယူႇ ၼႂ်း တူဝ် ၶၼ်ႇထႃႇ ၼႆႉ ယဵင်ႈၶႅၼ်း ပဵၼ် ဢၵျူဝ်း ယႂ်ႇ ၼႃႇ ပုၼ်ႈတႃႇ သူ ဢေႃႈ။- 25ထွၵ်ႈလူၺ်ႈ လွင်ႈတၢင်း ၼႆႉ လႄႈ ၵဝ် ႁု ဝႃႈ ၵဝ် ထုၵ်ႇလီ မီး ယူႇ သေလႄႈ ႁဵတ်းၵေႃႉသႄႈ သူ ၵႃႈမီး တင်းသဵင်ႈတင်းလူင် ယူႇ ပုၼ်ႈ လွင်ႈ ၼင်ႇ ႁိုဝ် သူ တၵ်း ၶိုၼ်ႈယႂ်ႇမႂ်ႇသုင် မႃး ဢိၵ်ႇတင်း ၼင်ႇ ႁိုဝ် သူ တၵ်း လႆႈ ၸူမ်းသိူဝ်း ၼႂ်း တၢင်းယုမ်ႇမၢတ်ႈ ဢေႃႈ။- 26ၵွပ်ႈၼၼ် လႄႈ၊သူ တၵ်း လႆႈ ဢိင်ပိုင်ႈ ၸဝ်ႈ ယေႇသု ၶရိၸ်ႈ၊သေလႄႈ ယဵင်ႈၶႅၼ်း လႆႈ သိူဝ်းပျေႃႇ လူၺ်ႈ လွင်ႈ ၵဝ်၊ၵွပ်ႈပိူဝ်ႈ ၵဝ် တၵ်း သမ်ႉ ၶိုၼ်း မႃး တီႈ သူ ထႅင်ႈ ပွၵ်ႈ ၼိုင်ႈ ၼၼ်ႉ ဢေႃႈ။ 27ဢွၼ်ၵၼ် ၵမ်ၵျၢင်ႉ သၢင်ႈ ႁဵတ်း ဢၼ် ထုၵ်ႇမႅၼ်ႈ တင်း ၶၢဝ်ႇတြႃးသိူဝ်းပျေႃႇ ၸဝ်ႈ ၶရိၸ်ႈ၊ၼၼ်ႉ ၵူၺ်း တႃႉ။ ပိၵ်ႉသမ်ႉ ၵဝ် ႁွတ်ႈ ၵႂႃႇ လႄႈ ထူပ်း ႁၼ် သူ လႆႈ သေဢမ်ႇဝႃႈ၊ဢမ်ႇ ပဵၼ် ၵႂႃႇ လႆႈ သေဢမ်ႇဝႃႈ၊ၵဝ် တၵ်း လႆႈ ႁု လႆႈ ငိၼ်း လွင်ႈ ဢၼ် သူ ၸုၵ်း ၶၢမ်ႇ တႄႇ ယူႇ ၼႂ်း ၸႂ်သၽေႃး ဢၼ်လဵဝ် ၵူၺ်း လႄႈ ၽွမ်ႉၸႂ် ၵၼ် ၵႆႉ ၶတ်းၸႂ် ပုၼ်ႈ တၢင်းယုမ်ႇမၢတ်ႈ ၼႂ်း ၶၢဝ်ႇတြႃးသိူဝ်းပျေႃႇ ၸဝ်ႈ ၼၼ်ႉ။- 28လွင်ႈတၢင်း ဢၼ် သူ ယင်း ဢမ်ႇ ၵူဝ် ဢမ်ႇ သၼ်ႇ ၵွပ်ႈ ရၢၼ်ႇသူႇ တင်းလၢႆ လႃးလႃး ၼၼ်ႉ ပဵၼ် ၼိမိၵ်ႈ လၢၵ်ႈၶၼႃႇ တၢင်း ဢၼ် လု သုမ်း ပုၼ်ႈ ၶဝ် ဢေႃႈ။ ပုၼ်ႈ သူ ၸမ်ႉ၊ပဵၼ် ၼိမိၵ်ႈ လၢၵ်ႈၶၼႃႇ တၢင်း ဢၼ် ၵႄႇၶျွတ်ႈ ဢဝ် ဢၼ် လႆႈ မႃး ၵႃႈတီႈ ၽြႃးပဵၼ်ၸဝ်ႈ ဢေႃႈ။- 29ထွၵ်ႈလူၺ်ႈ ၸဝ်ႈ ၶရိၸ်ႈ၊လႄႈ သူ လႆႈ ဢၶႂၢင်ႉ ဢၼ် သူ ယုမ်ႇမၢတ်ႈ မၼ်းၸဝ်ႈ ၵူၺ်းဢမ်ႇၵႃး၊လႆႈ ဢၶႂၢင်ႉ ဢၼ် တၵ်း လႆႈ ၶၢမ်ႇ တုၵ်ႉၶႃႉ ပုၼ်ႈ မၼ်းၸဝ်ႈ ၼၼ်ႉ ဢေႃႈ။- 30ၼင်ႇ ၼၼ် လႄႈ သူ လႆႈ ၶဝ်ႈပႃး ႁူမ်ႈ လူၺ်ႈ ၵဝ် ၼႂ်း တၢင်း ဢၼ် တိုၵ်းတေႃး ဢၼ် သူ လႆႈ ႁၼ် ၵဝ် ယၢမ်ႈ တိုၵ်းတေႃး မိူဝ်ႈ ဢွၼ် ၼႆႉ လႄႈ၊ဢၼ် တေႃႈလဵဝ် ၼႆႉ ၵေႃႈ သူ လႆႈ ငိၼ်း ၵဝ် ယင်း တိုၵ်ႉ တိုၵ်းတေႃး ယူႇ ၼၼ်ႉ ဢေႃႈ။
Copyright
Learn More


text:
1ဝၢႆး ၼၼ်ႉ ႁူၵ်း ဝၼ်း၊ၸဝ်ႈ ယေႇသု၊ႁွင်ႉ ဢဝ် ပေႇတရု၊ယႃႇၵုပ်ႈ၊ဢိၵ်ႇတင်း ယူဝ်းႁၢၼ်ႇ၊ဢၼ် ပဵၼ် ၼွင်ႉၸၢႆး ယႃႇၵုပ်ႈ၊သေလႄႈ၊ၶိုၼ်ႈ ၵႂႃႇ ၵႃႈၼိူဝ် လွႆ သုင် ပုၼ်ႉ ႁင်း ၵူၺ်း ၶဝ် ဢေႃႈ။- 2မိူဝ်ႈ ၼၼ်ႉ၊သိုဝ်ႈၼႃႈ တႂ်ႈတႃ ၶဝ် ႁၢင်ႈ ၽၢင် မၼ်းၸဝ်ႈ လၢၵ်ႇလၢႆး မႃး လႄႈ ၼႃႈ မၼ်းၸဝ်ႈ ႁိူဝ်ႈမၢပ်ႈ ၸိူဝ်ႉ ၼင်ႇ ၵၢင်ဝၼ်း၊ၶူဝ်းၼုင်ႈ မၼ်းၸဝ်ႈ ၽိူၵ်ႇၶၢဝ် ၸိူဝ်ႉ ၼင်ႇ သၢႆလႅင်း ဢေႃႈ။- 3ၵမ်း ၼၼ်ႉ၊မူဝ်းသေႇ၊တင်း ဢေးလိယႃႉ၊ပေႃႇမႃး လၢတ်ႈ ၵႂၢမ်း တေႃႇ ၵၼ် တင်း မၼ်းၸဝ်ႈ ယူႇ ဢေႃႈ။- 4ပေႇတရု၊ပိုတ်ႇ ပၢၵ်ႇ လၢတ်ႈ တီႈ ၸဝ်ႈ ယေႇသု၊လႄႈ ဝႃႈ၊ "ၸဝ်ႈႁဝ်း။ ဢၼ် ႁဝ်းၶႃႈ လႆႈ မႃး ယူႇ တီႈ ၼႆႈ ၸိုင်၊လီ ၼႃႇ ၶႃႈ ဢေႃႈ။ သင် ၸဝ်ႈႁဝ်း မီး ဢလူဝ်ႇ ၸိုင်၊ၵဝ်ၶႃႈ တၵ်း ႁဵတ်း သုမ်ႉ သၢမ် လင် ၵႃႈတီႈ ၼႆႈ၊လင် ၼိုင်ႈ ပုၼ်ႈ ၸဝ်ႈႁဝ်း၊ လင် ၼိုင်ႈ ပုၼ်ႈ မူဝ်းသေႇ၊လႄႈ၊လင် ၼိုင်ႈ ပုၼ်ႈ ဢေးလိယႃႉ၊ၶႃႈ ဢေႃႈ။" 5မိူဝ်ႈ ဢၼ် ယင်း တိုၵ်ႉ လဝ်ႈလၢတ်ႈ ယူႇ လႄႈ ၵႂၢမ်း ဢမ်ႇ ပႆႇ သုတ်း ၼၼ်ႉ၊ မွၵ်ႇၵုမ်ႈ ဢၼ် ႁိူဝ်ႈလႅင်း ၼႃႇ မုင်း ႁူမ်ႇ ဝႆႉ ၵႃႈၼိူဝ် ၶဝ် လႄႈ၊သဵင် ပဵၼ် မႃး ၵႃႈၼႂ်း မွၵ်ႇၵုမ်ႈ ၼၼ်ႉ လႄႈ ဝႃႈ၊ "ၵေႃႉ ၼႆႉ ပဵၼ် လုၵ်ႈ ဢၼ် ၵဝ် ႁၵ်ႉ ၼႃႇ လႄႈ ထုၵ်ႇၸႂ် ၵျိူၵ်ႈၸႂ် ၵဝ် ၼႃႇ ဢေႃႈ။ ထွမ်ႇဢဝ် ၵႂၢမ်း မၼ်း တႃႉ၊" ဝႃႈ ၼင်ႇ ၼႆ ဢေႃႈ။ 6မိူဝ်ႈ ဢၼ် တပႄးၸဝ်ႈ ၸိူဝ်း ၼၼ်ႉ လႆႈ ငိၼ်း ၸိုင်၊ၵူဝ်ႁႄ ၼႃႇ လႄႈ ဢူပ်ႇပူပ်ႇ ဢဝ် ၼႃႈ ၶဝ် ငူပ်ႉ ဝႆႉ ၵႃႈၼိူဝ် လိၼ် ဢေႃႈ။- 7ၸဝ်ႈ ယေႇသု၊ၸင်ႇ မႃး ၸူး တီႈ ၶဝ် လႄႈ ဢဝ် မိုဝ်း တိူဝ်ႉ ၶဝ် သေယဝ်ႉ လၢတ်ႈ ဝႃႈ၊ "လုၵ်ႉ တႃႉ။ ယႃႇပေ ၵူဝ် ပေ ႁႄ" ဝႃႈ ၼင်ႇ ၼႆ ဢေႃႈ။- 8ၶဝ် ၵေႃႈ ငွၵ်ႈႁူဝ် ႁႅၼ် တူၺ်း လႄႈ၊လိူဝ် သေ ၸဝ်ႈ ယေႇသု၊ပႃးလဵဝ် ၵူၺ်း ဢမ်ႇ ႁၼ် ၽူႈလႂ် သေၵေႃႉ ယဝ်ႉ။ 9ၼႂ်း မိူဝ်ႈ ဢၼ် ၶဝ် လူင်း လွႆ မႃး ယူႇ ၼၼ်ႉ၊ၸဝ်ႈ ယေႇသု၊ပိင်းၺၢပ်ႈ ၶဝ် ဝႆႉ လႄႈ ဝႃႈ၊ "ရူႇပႃႇရူင်ႇ ဢၼ် သူ လႆႈ ႁၼ် ၼႆႉ ၸူဝ်ႈ ဢၼ် ၸဝ်ႈ လုၵ်ႈၵူၼ်း၊ယင်း ဢမ်ႇ ပႆႇ လုၵ်ႉ ၵႃႈ တၢင်းတၢႆ ၶိုၼ်းလိပ်း ၸိုင်၊ယႃႇပေ လၢတ်ႈၼႄ တီႈ ၽူႈလႂ် လူးၵွၼ်ႇ၊" ဝႃႈ ၼင်ႇ ၼႆ ဢေႃႈ။ 10မိူဝ်ႈ ၼၼ်ႉ တပႄးၸဝ်ႈ ၸိူဝ်း ၼၼ်ႉ တွင်ႈထၢမ် လႄႈ ဝႃႈ၊ "ႁဵတ်းသင် လႄႈ သြႃႇ မေႃ ၵျၢမ်း ထမ်ႇမႃႉ တင်းလၢႆ ဝႃႈ၊ 'ဢေးလိယႃႉ၊တၵ်း လႆႈ မႃး ဢွၼ်တၢင်း၊' ဝႃႈ ၼင်ႇ ၼႆ ၸိူဝ်ႉ ၼင်ႇ ႁိုဝ် ၶႃႈ၊" ဝႃႈ ၼင်ႇ ၼႆ ဢေႃႈ။ 11ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "ၸႂ်ႈ ယဝ်ႉ။ ဢေးလိယႃႉ၊တၵ်း ႁွတ်ႈမႃး ဢွၼ်တၢင်း တႄႉ ယဝ်ႉ လႄႈ၊ တၵ်း ႁဵတ်း ႁႂ်ႈ တင်းသဵင်ႈတင်းလူင် ၶိုၼ်း ပဵၼ် မိူၼ် ၵဝ်ႇ ဢေႃႈ။- 12ၵဝ် ဝႃႈ တီႈ သူ ၸမ်ႉ၊ဢေးလိယႃႉ၊ႁွတ်ႈမႃး ယဝ်ႉ ယဝ်ႉ။ ၵူၺ်းၵႃႈ၊ပိူၼ်ႈ ဢမ်ႇ ႁုၸၵ်း မၼ်း လႄႈ၊ႁဵတ်း တီႈ မၼ်း ၵႃႈ ၼင်ႇ ဢၼ် ၶဝ် ၶႂ်ႈ ႁဵတ်း ၼၼ်ႉ ယဝ်ႉ။ ပိူင်လဵဝ် ၵၼ် ၸဝ်ႈ လုၵ်ႈၵူၼ်း၊တၵ်း လႆႈ ၶၢမ်ႇ တၢင်း ဢၼ် ၼိၵ်ႈၸၢၵ်ႈ ၼႂ်း မိုဝ်း ၵူၼ်း ၸိူဝ်း ၼၼ်ႉ လူးၵွၼ်ႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 13ၵမ်း ၼၼ်ႉ၊တပႄးၸဝ်ႈ ၸိူဝ်း ၼၼ်ႉ ႁု ထွမ်ႇ လွင်ႈ ဢၼ် မၼ်းၸဝ်ႈ လၢတ်ႈ လွင်ႈ သြႃႇ ယူဝ်းႁၢၼ်ႇ၊ဢၼ် ပၼ် မၢင်ႇၵလႃႇ ပပ်ႉတိၸမ်ႇ ၼၼ်ႉ ဢေႃႈ။ 14မိူဝ်ႈ ဢၼ် ၶဝ် ႁွတ်ႈ ၵႂႃႇ ၵႃႈတီႈ ၵူၼ်း ဢၼ် ၸု ဢၼ် တုမ် မီး ယူႇ ၼၼ်ႉ ၸိုင်၊ၵူၼ်း ၵေႃႉ ၼိုင်ႈ မႃး ၸူး ၸဝ်ႈ ယေႇသု၊သေယဝ်ႉ၊- 15ၶုပ်ႉၶဝ်ႇ လႄႈ လဝ်ႈလၢတ်ႈ ဝႃႈ၊ "ၸဝ်ႈႁဝ်း။ ဢဵတ်းလူ လုၵ်ႈၸၢႆး ၵဝ်ၶႃႈ သေၵမ်း ၶႃႈ။ ပဵၼ် ၽီ မႃႈမူ ဝႆႉ၊လႆႈ ၶၢမ်ႇ ၼႃႇ လူင်လၢင် လႄႈ၊မၼ်း ၸၢင်ႈ တူၵ်း ၼႂ်း ၽႆး လႂ်၊တူၵ်း ၼႂ်း ၼမ်ႉ လႂ် ၶိူဝ်းၶိူဝ်း ၶႃႈ ဢေႃႈ။- 16ၵဝ်ၶႃႈ ဢဝ် မႃး ၸူး တီႈ တပႄး ၸဝ်ႈႁဝ်း ၸိူဝ်း ၼၼ်ႉ သေၵေႃႈ၊ ၶဝ် ဢမ်ႇ ႁဵတ်း ႁႂ်ႈ မၼ်း ၸိုၼ်ႈ ႁၢႆ လႆႈ ၶႃႈ၊" ဝႃႈ ၼင်ႇ ၼႆ ဢေႃႈ။ 17ၸဝ်ႈ ယေႇသု၊ၵေႃႈ လၢတ်ႈ လႄႈ ဝႃႈ၊ "ၵူၼ်း မဵဝ်း ဢၼ် ဢမ်ႇ မီး တၢင်းယုမ်ႇမၢတ်ႈ လႄႈ သဵတ်ႈၸႃႇ လု ၶဝ်႟။ ၵဝ် တၵ်း လႆႈ ယူႇ လူၺ်ႈ ၵၼ် တင်း သူ ႁိုင် ထၼ်ႇ ႁိုဝ်။ ၵဝ် တၵ်း လႆႈ ယိူၼ်ႉၶၢမ်ႇ သူ ႁိုင် ထၼ်ႇ ႁိုဝ်။ ဢဝ် လုၵ်ႈဢွၼ်ႇ ၸၢႆး ၼၼ်ႉ မႃး တီႈ ၵဝ် တႃႉ၊" ဝႃႈ ၼင်ႇ ၼႆ ယဝ်ႉ ၸင်ႇ၊- 18ပူင်ဢမိင်ႉ တီႈ ၽီ ၼၼ်ႉ လႄႈ၊ၽီ ၼၼ်ႉ ၵေႃႈ ဢွၵ်ႇ သေ ၵႃႈတီႈ လုၵ်ႈဢွၼ်ႇ ၸၢႆး ၼၼ်ႉ ၵႂႃႇ ဢေႃႈ။ ၸႃႉၸဵမ် ၶိင်ႇ ၼႃႇရီႇ ၼၼ်ႉ လုၵ်ႈဢွၼ်ႇ ၸၢႆး ၼၼ်ႉ ၵေႃႈ၊ၸိုၼ်ႈ ႁၢႆ မႃး ၵမ်းလဵဝ် ဢေႃႈ။ 19ဝၢႆး ၼၼ်ႉ၊တပႄးၸဝ်ႈ တင်းလၢႆ ဢွၼ်ၵၼ် မႃး ၸူး ၸဝ်ႈ ယေႇသု၊တဵတ်ႇတဵတ်ႇ လႄႈ၊ လဝ်ႈထၢမ် ဝႃႈ၊ "ၵွပ်ႈသင် လႄႈ ႁဝ်းၶႃႈ ဢမ်ႇ ႁေႃႈ ၽီ ၼၼ်ႉ ဢွၵ်ႇ ပႅတ်ႈ လႆႈ ၶႃႈ၊" ဝႃႈ ၼင်ႇ ၼႆ ဢေႃႈ။ 20မၼ်းၸဝ်ႈ ၶိုၼ်း လၢတ်ႈ လႄႈ ဝႃႈ၊ "သူ ဢမ်ႇ ႁေႃႈ ၽီ ဢွၵ်ႇ လႆႈ ၵွပ်ႈပိူဝ်ႈ တၢင် ယုမ်ႇမၢတ်ႈ သူ ၵေႇ ၼၼ်ႉ ဢေႃႈ။ ၵဝ် ဝႃႈ တီႈ ၸိုဝ်ႈၸႂ်ႈ တီႈ သူ ၸမ်ႉ၊ပေႃး တၢင်းယုမ်ႇမၢတ်ႈ သူ မီး ထၼ်ႇ မဵတ်ႉ ၽၼ်း ၽၵ်းၵၢတ်ႇ မဵတ်ႉ ဢွၼ်ႇ ၼိုင်ႈ ၸိုင်၊မိူဝ်ႈ ဢၼ် သူ လၢတ်ႈ တီႈ လွႆ ၼႆႉ လႄႈ ဝႃႈ၊ 'ၶၢႆႉ တီႈ ၼႆႈ ၵႂႃႇ တီႈ ပုၼ်ႉ တႃႉ၊' ဝႃႈ ၼင်ႇ ၼႆ ၸိုင် လွႆ ၼၼ်ႉ တၵ်း ၶၢႆႉ ဢေႃႈ။ ဢၼ် သူ ဢမ်ႇ ႁဵတ်း လႆႈ ၼၼ်ႉ ဢမ်ႇ မီး သေ ၸိူဝ်ႉ သေ ပိူင်။- 21ၵူၺ်းၵႃႈ၊ၵႃႈ ဢၼ် ဢမ်ႇ လႆႈ ႁဵတ်း ပထၼႃႇ သူးတွင်း လႄႈ ၵမ်တၢင်းၵိၼ် ၸိုင်၊မဵဝ်း ၼႆႉ ဢမ်ႇ ဢွၵ်ႇ လႃးလႃး၊" ဝႃႈ ၼင်ႇ ၼႆ ဢေႃႈ။ 22မိူဝ်ႈ ဢၼ် တပႄးၸဝ်ႈ တင်းသဵင်ႈတင်းလူင် ႁွတ်ႈထိုင် ၵႃႈတီႈ ဢိူင်ႇ ၵႃႇလိလႄး၊ၼၼ်ႉ၊ၸဝ်ႈ ယေႇသု၊လၢတ်ႈ တေႃႇ ၶဝ် လႄႈ ဝႃႈ၊ "ၸဝ်ႈလုၵ်ႈၵူၼ်း၊တၵ်း လႆႈ ၶၢမ်ႇ တၢင်း ဢၼ် ဢၢပ်ႈ ၵႃႈၼႂ်း မိုဝ်း ၵူၼ်း တင်းလၢႆ လႄႈ၊- 23ၶဝ် တၵ်း ဢဝ် မၼ်းၸဝ်ႈ တၢႆ ဢေႃႈ။ ၵူၺ်းၵႃႈ၊မိူဝ်ႈ ဢၼ် ထူၼ်ႈ ထိုင် သၢမ် ဝၼ်း ၼၼ်ႉ တၵ်း လုၵ်ႉ ၶိုၼ်းလိပ်း မႃး ဢေႃႈ၊" ဝႃႈ ၼင်ႇ ၼႆ ဢေႃႈ။ တပႄးၸဝ်ႈ ၸိူဝ်း ၼၼ်ႉ ၸႂ်လဵၵ်ႉ လႄႈ ဢွၼ်ၵၼ် ၶီငဝ် ၵႂႃႇ ဢေႃႈ။ 24မိူဝ်ႈ ဢၼ် ၸဝ်ႈ ယေႇသု၊တင်း တပႄးၸဝ်ႈ တင်းလၢႆ၊ႁွတ်ႈထိုင် ၵႂႃႇ တီႈ ဝဵင်း ၵပိူဝ်ႇၼေႇဢုမ်ႇ၊ၸိုင်၊ၵူၼ်းၵဵပ်းၶွၼ်ႇ ၵျွင်း ပိၵ်ႈမၢၼ်ႇ ၸဝ်ႈ ၶဝ် မႃး ထၢမ် ပေႇတရု၊လႄႈ ဝႃႈ၊ "သြႃႇ မႂ်း ၸွင်ႇ ထၢမ်းၶွၼ်ႇ ၵျွင်း ပိၵ်ႈမၢၼ်ႇ ၸဝ်ႈ ယူႇ ႁိုဝ်း" ဝႃႈၼႆ ဢေႃႈ။ 25ပေႇတရု၊ၵေႃႈ ၶိုၼ်း လၢတ်ႈ ဝႃႈ၊ "ထၢမ်း ၶႃႈ ဢေႃႈ၊" ဝႃႈ ၼင်ႇ ၼႆ သေယဝ်ႉ၊ၶဝ်ႈ ၵႂႃႇ ၵႃႈၼႂ်း ႁိူၼ်း ႁႂ်ႈလႆႈ မွၵ်ႇ ထိုင် ၸဝ်ႈ ယေႇသု၊ဢေႃႈ။ ၵူၺ်းၵႃႈ၊ၸူဝ်ႈ ဢၼ် မၼ်း ယင်း ဢမ်ႇ ပႆႇ လႆႈ မွၵ်ႇ ၼၼ်ႉ မၼ်းၸဝ်ႈ ႁႄႉ လၢတ်ႈ လႄႈ ဝႃႈ၊ "သိမုၼ်ႇ၊႟၊မႂ်း ထၢင်ႇ ၸိူဝ်ႉ ၼင်ႇ ႁိုဝ်။ ၽူႈလႂ် လႆႈ ထၢမ်းၶွၼ်ႇ တီႈ ၶုၼ် မိူင်း။ ၶႃႈဝၢၼ်ႈၵူၼ်းမိူင်း ႁိုဝ်း၊ဢမ်ႇၼၼ် ၵူၼ်းမိူင်း ၼွၵ်ႈ ဢၼ် ယူႇသဝ်း ၵႃႈၼႂ်း မိူင်း လႆႈ ထၢမ်းၶွၼ်ႇ ႁိုဝ်း၊" ဝႃႈ ၼင်ႇ ၼႆ ဢေႃႈ။ 26ပေႇတရု၊ၵေႃႈ ၶိုၼ်း လဝ်ႈလၢတ်ႈ လႄႈ ဝႃႈ၊ "ၵူၼ်းမိူင်း ၼွၵ်ႈ လႆႈ ထၢမ်းၶွၼ်ႇ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ ၸဝ်ႈ ယေႇသု၊ၵေႃႈ လၢတ်ႈ လႄႈ ဝႃႈ၊ "ပေႃး ပဵၼ် ၼႆ ၸိုင်၊ၶႃႈဝၢၼ်ႈၵူၼ်းမိူင်း လႆႈ လွတ်ႈ ထၢမ်း ဢၶွၼ်ႇ ဢေႃႈ။- 27ၼႂ်းဝႃႈၼၼ် သေၵေႃႈ၊ႁဝ်း ဢမ်ႇ ၶႂ်ႈ သုၵ်ႉသၢၵ်ႉ ၶဝ်။ မႂ်း လူင်း ၵႂႃႇ မဵတ်း ပႃ ၵႃႈတီႈ ၼွင် တႃႉ။ ပႃ တူဝ် ဢၼ် မဵတ်း လႆႈ ဢွၼ်တၢင်း ၼၼ်ႉ၊ ပေႃး ငၢင်ႉ သူပ်း မၼ်း ၸိုင်၊တၵ်း ႁၼ် ၶႅပ်းငိုၼ်း ၶႅပ်း ၼိုင်ႈ ဢေႃႈ။ ငိုၼ်း ၶႅပ်း ၼၼ်ႉ တၵ်း ပေႃးၵုမ်ႇ ပုၼ်ႈ မႂ်း တင်း ၵဝ် ဢေႃႈ။ ဢဝ် ၵႂႃႇ ထၢမ်းၶွၼ်ႇ ပုၼ်ႈ ႁဝ်း သွင် ၵေႃႉ တႃႉ၊" ဝႃႈ ၼင်ႇ ၼႆ ဢေႃႈ။
Copyright
Learn More


text:
1ဝၢႆးသေ ၸဝ်ႈ ယေႇသု၊ႁေႃးလၢတ်ႈ တြႃး တေႇသၼႃႇ ၼၼ်ႉ သုတ်းသဵင်ႈ ယဝ်ႉ ၸိုင်၊မၼ်းၸဝ်ႈ ဢွၵ်ႇ သေ ၵႃႈတီႈ ဢိူင်ႇ ၵႃႇလိလႄး၊သေယဝ်ႉ၊ ၶၢမ်ႈ ၵႂႃႇ ၽၢႆႇပုၼ်ႉ ၼမ်ႉ ယေႃးတၢၼ်ႇ၊ၵႃႈတီႈ ဝၢၼ်ႈၼွၵ်ႈ ၼႃးပၢင်ႇ ဢိူင်ႇ ယုတႃႉ၊ဢေႃႈ။- 2မိူဝ်ႈ ၼၼ်ႉ၊ၵူၼ်း ပဵၼ် မူႇ ပဵၼ် ၽုင် ၸွမ်းလင် မၼ်းၸဝ်ႈ ၵႂႃႇ လႄႈ မၼ်းၸဝ်ႈ ၵေႃႈ ႁႂ်ႈ တၢင်းၶႆႈတၢင်းပဵၼ် ၶဝ် ၸိုၼ်ႈ ႁၢႆ ဢေႃႈ။ 3မိူဝ်ႈ ၼၼ်ႉ၊ၵူၼ်း ၵိူင်း ၽႃႇရိသႄး၊ၵမ်ႈၽွင်ႈ မႃး ၸူး တီႈ ၸဝ်ႈ ယေႇသု၊ႁႂ်ႈလႆႈ ၸၢမ်းတူၺ်းယႃႉယုၵ်ႉ မၼ်းၸဝ်ႈ လႄႈ လဝ်ႈထၢမ် ဝႃႈ၊ "ၵူၼ်းၸၢႆး ၼႆႉ မေး မၼ်း ၽိတ်းပိူင်ႈ ၵႃႈသင် သေဢမ်ႇဝႃႈ၊ပေႃး မၼ်း ၶႂ်ႈ ပႅတ်ႈ ၸိုင်၊ၸွင်ႇ ပိင်းၺၢပ်ႈတြႃး ပၼ် ဢၶႂၢင်ႉ ႁႂ်ႈ မၼ်း ပႅတ်ႈ မေး မၼ်း လႆႈ ၶႃႈ ႁိုဝ်း၊" ဝႃႈ ၼင်ႇ ၼႆ ဢေႃႈ။ 4ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "သူ ဢမ်ႇ တွၼ်ႉ လႆႈ ၽတ်းဢၢၼ်ႇ မႅၼ်ႈ ၼႂ်း ၵျၢမ်းလိၵ်ႈ ဢၼ် ဝႃႈ၊မိူဝ်ႈ ၵေႃႇၸႃႉ ႁူဝ်ပိုင်း ၼၼ်ႉ ၸဝ်ႈ ဢၼ် ၽၢၼ်ႇသၢင်း ႁဵတ်း ပဵၼ် ၼၼ်ႉ ၽၢၼ်ႇသၢင်း ပဵၼ် ၵူၼ်းၸၢႆး ၵူၼ်းယိင်း ၼၼ်ႉ ႁိုဝ်း။- 5ၽြႃးပဵၼ်ၸဝ်ႈ မီး ဢမိင်ႉ လႄႈ ဝႃႈ၊ 'ၵွပ်ႈပိူဝ်ႈ လွင်ႈတၢင်း ၼၼ်ႉ လႄႈ ၵူၼ်းၸၢႆး တၵ်း လႆႈ ၽၢတ်ႇ ဢွၵ်ႇ သေ ပေႃႈ မႄႈ မၼ်း သေယဝ်ႉ၊ႁူမ်ႈ ပွင်း လူၺ်ႈ မေး တူဝ်ၸဝ်ႈၵဝ်ႇ လႄႈ ၶဝ် သွင် ၵေႃႉ ၼၼ်ႉ ပဵၼ် မႃး ၼိူဝ်ႉလိူတ်ႈ လဵဝ် ၵၼ် ဢေႃႈ၊' ဝႃႈ ၼင်ႇ ၼႆ လႄႈ၊- 6ၶဝ် ၼၼ်ႉ၊ပဵၼ် သွင် ၵေႃႉ ဢမ်ႇၸႂ်ႈ။ ပဵၼ် ၵေႃႉလဵဝ် ၵၼ် ယဝ်ႉ ဢေႃႈ။ ပိူဝ်ႈ ၼႆ လႄႈ ဢၼ် ၽြႃးပဵၼ်ၸဝ်ႈ ဢဝ် ၽၢၵ်ႈ ဢဝ် ႁွမ်း ၵၼ် ၼၼ်ႉ၊ ယႃႇပေ ႁႂ်ႈ ၵူၼ်း ဢဝ် ၽၢတ်ႇ ဢဝ် ယၢၼ် ၵၼ်၊" ဝႃႈ ၼင်ႇ ၼႆ ဢေႃႈ။ 7ၵူၼ်း ၵိူင်း ၽႃႇရိသႄး၊ၶဝ် သမ်ႉ လဝ်ႈထၢမ် ထႅင်ႈ လႄႈ ဝႃႈ၊ "ပေႃး ပဵၼ် ၼႆ ႁဵတ်းသင် လႄႈ မူဝ်းသေႇ၊သမ်ႉ ပိင်းၺၢပ်ႈ ဝႆႉ ႁႂ်ႈ ၵူၼ်းၸၢႆး ပၼ် လိၵ်ႈ ပုတ်း လိၵ်ႈ ၶၢတ်ႇ လႄႈ ပႅတ်ႈ မေး မၼ်း ၸိူဝ်ႉ ၼင်ႇ ႁိုဝ် ၶႃႈ၊" ဝႃႈ ၼင်ႇ ၼႆ ဢေႃႈ။ 8ၸဝ်ႈ ယေႇသု၊ၵေႃႈ လၢတ်ႈ လႄႈ ဝႃႈ၊ "ပိူဝ်ႈ ဢၼ် ႁူဝ်ၸႂ် သူ ဝႃႈ ယၢပ်ႇ သွၼ် ၶႅင် ၼႃႇ ၽႅဝ် လႄႈ မူဝ်းသေႇ၊ၸင်ႇ လႆႈ ပိင်းၺၢပ်ႈ ႁႂ်ႈ သူ ပႅတ်ႈ မေး ယဝ်ႉ။ ၼႂ်းဝႃႈၼၼ် သေၵေႃႈ၊မိူဝ်ႈ ၵေႃႇၸႃႉ ၽၢၼ်ႇသၢင်း ၼၼ်ႉ ဢမ်ႇ ပဵၼ် ၸိူဝ်ႉ ၼင်ႇ ၼၼ်။- 9ၵဝ် ပိင်းၺၢပ်ႈ ၸမ်ႉ၊လိူဝ် သေ တၢင်း ဢၼ် မေး မၼ်း လဵၼ်ႈ ၽူဝ်ၼွႆႉ ၼၼ်ႉ၊ပေႃး ၵူၼ်းၸၢႆး ပႅတ်ႈ မေး မၼ်း လႄႈ ၶိုၼ်း ဢဝ် မႄႈယိင်း တၢင်ႇၵေႃႉ ၸိုင်၊ၵေႃႉ ၼၼ်ႉ ၽိတ်းပိူင်ႈ မေး တူဝ်ၸဝ်ႈၵဝ်ႇ ဢေႃႈ။ [ၵေႃႉ ဢၼ် မႃး ဢဝ်မေး ဢၼ် မၼ်း ပႅတ်ႈ ၼၼ်ႉ ၵေႃႈ၊ၵေႃႉ ၼၼ်ႉ ၽိတ်းပိူင်ႈ မေး ပိူၼ်ႈ ယဝ်ႉ၊"] ဝႃႈ ၼင်ႇ ၼႆ ဢေႃႈ။ 10တပႄးၸဝ်ႈ တင်းလၢႆ သုတ်ႉၸမ် မၼ်းၸဝ်ႈ လႄႈ လဝ်ႈလၢတ်ႈ ဝႃႈ၊ "လူၺ်ႈ လွင်ႈ ၽူဝ် လွင်ႈ မေး ၼႆႉ ပေႃး ပဵၼ် ထၼ်ႇ ၼႆႉ ၸိုင်၊ဢမ်ႇလီ ဢဝ် ၵၼ် ယဝ်ႉ၊" ဝႃႈ ၼင်ႇ ၼႆ ဢေႃႈ။ 11မၼ်းၸဝ်ႈ ၵေႃႈ လၢတ်ႈ တီႈ ၶဝ် လႄႈ ဝႃႈ၊ "လွင်ႈတၢင်း ၼႆႉ ၸိုင်၊ပဵၼ် လႆႈ ၵူႈၵေႃႉ ဢမ်ႇၸႂ်ႈ။ ၵေႃႉ ဢၼ် ၽြႃးပဵၼ်ၸဝ်ႈ ၶိုင် ပွင် ပၼ် ၼၼ်ႉ၊ၸိူဝ်း ၼၼ်ႉ ၵူၺ်း ၸင်ႇ ပဵၼ် လႆႈ ဢေႃႈ။- 12တၢင်း ဢၼ် ဢမ်ႇ တႄႇ ၼႃႈႁိူၼ်း ၼၼ်ႉ မီး လၢႆ ၸိူဝ်ႉ လၢႆ ပိူင် ဢေႃႈ။ မၢင် ၵေႃႉ ဢမ်ႇ မီး ႁႅင်း တူဝ်ၵႃႇယႃႉ တႃႇ တေ တႄႇ ၼႃႈႁိူၼ်း ၼၼ်ႉ၊ ပဵၼ် မႃး ၵႃႈၼႂ်း တွင်ႉ မႄႈ မၼ်း ဢေႃႈ။ မၢင် ၵေႃႉ ၵေႃႈ ယႃႉပႅတ်ႈ ႁႅင်း တူဝ်ၵႃႇယႃႉ တူဝ်ၸဝ်ႈၵဝ်ႇ လႄႈ ဢမ်ႇ တႄႇ ၼႃႈႁိူၼ်း။ ၵူၺ်းၵႃႈ၊မီး ၵူၼ်း ၵမ်ႈၽွင်ႈ ဢၼ် ၶျုၵ်ႈ ၵၼ်ႈ ႁႅင်း တူဝ်ၵႃႇယႃႉ တူဝ်ၸဝ်ႈၵဝ်ႇ ပုၼ်ႈ ဢၵျူဝ်း မိူင်းၵၢင်ႁၢဝ် ဢေႃႈ။ ႁႂ်ႈ ၵေႃႉ ဢၼ် ပဵၼ် ၸိူဝ်ႉ ၼင်ႇ ၼႆ လႆႈ ၼၼ်ႉ ၵူၺ်း၊ႁပ်ႉ တုင်း ဢဝ် ၵႂၢမ်း ၼႆႉ သေၵမ်း လူၺ်ႈ၊" ဝႃႈ ၼင်ႇ ၼႆ ဢေႃႈ။ 13ၵူၼ်း ၵမ်ႈၽွင်ႈ ဢွၼ်ၵၼ် ဢဝ် လုၵ်ႈဢွၼ်ႇ ၶဝ် မႃး ၸူး တီႈ ၸဝ်ႈ ယေႇသု၊ပုၼ်ႈ လွင်ႈ ၼင်ႇ ႁိုဝ် မၼ်းၸဝ်ႈ တၵ်း ဢဝ် မိုဝ်း တၢင်ႇ လႄႈ ပၼ်တၢင်းလီ ဢေႃႈ။ ၵူၺ်းၵႃႈ၊ တပႄးၸဝ်ႈ တင်းလၢႆ တၢင်ႇ ဢပျတ်ႈ တီႈ ၶဝ် ဢေႃႈ။- 14ၸဝ်ႈ ယေႇသု၊ၸင်ႇ လၢတ်ႈ လႄႈ ဝႃႈ၊ "ႁႂ်ႈ လုၵ်ႈဢွၼ်ႇ ၸိူဝ်း ၼၼ်ႉ မႃး ၵႃႈတီႈ ၵဝ် တႃႉ။ ယႃႇပေ ႁႄႉ တၢင်း ၶဝ်။ ၵွပ်ႈ ၸိူဝ်ႉႁိုဝ် လႄႈ ဝႃႈ ၸမ်ႉ၊မိူင်းၵၢင်ႁၢဝ် ၸဝ်ႈ ပဵၼ် မိူင်း ၶဝ် ၸိူဝ်ႉ ၼင်ႇ ၼႆ ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 15မၼ်းၸဝ်ႈ ယိုၼ်း မိုဝ်း တၢင်ႇ ၵႃႈၼိူဝ် ၶဝ် သေလႄႈ ပၼ်တၢင်းလီ ၵႃႈၼိူဝ် ၶဝ် ယဝ်ႉ ၸင်ႇ၊ဢွၵ်ႇ သေ ၵႃႈတီႈ ၼၼ်ႈ ၵႂႃႇ ဢေႃႈ။ 16မီး ဝၼ်း ၼိုင်ႈ၊ၵူၼ်း ၵေႃႉ ၼိုင်ႈ မႃး ၸူး တီႈ ၸဝ်ႈ ယေႇသု၊လႄႈ လဝ်ႈထၢမ် ဝႃႈ၊ "သြႃႇ ၸဝ်ႈ မျၢတ်ႈ လီ တီႈၶႃႈ၊ၼင်ႇ ႁိုဝ် ၵဝ်ၶႃႈ တေ လႆႈ ဢသၢၵ်ႈ ထႃႇဝရႃႉ ၸိုင်၊ထုၵ်ႇလီ ႁဵတ်း တၢင်းလီ ဢၼ် လႂ် ၶႃႈ၊" ဝႃႈ ၼင်ႇ ၼႆ ဢေႃႈ။ 17ၸဝ်ႈ ယေႇသု၊လၢတ်ႈ လႄႈ ဝႃႈ၊ "ႁဵတ်းသင် လႄႈ မႂ်း ႁွင်ႉ ၵဝ် ဝႃႈ၊မျၢတ်ႈ လီ ၸိူဝ်ႉ ၼင်ႇ ႁိုဝ်။ ဢၼ် မျၢတ်ႈ လီ ၼၼ်ႉ မီး သူႇလဵဝ် ၵူၺ်း ဢေႃႈ။ ပေႃး မႂ်း ၶႂ်ႈ ၶဝ်ႈ ၼႂ်း တၢင်း ဢၼ် ဢသၢၵ်ႈလိပ်း ၸိုင်၊ၵမ်ၵျၢင်ႉ ပိင်းၺၢပ်ႈတြႃး ၸဝ်ႈ တင်းလၢႆ တႃႉ၊" ဝႃႈ ၼင်ႇ ၼႆ ဢေႃႈ။ 18မၼ်း သမ်ႉ လဝ်ႈထၢမ် လႄႈ ဝႃႈ၊ "ပိင်းၺၢပ်ႈတြႃး ဢၼ် လႂ် ၶႃႈ၊" ဝႃႈ ၼင်ႇ ၼႆ လႄႈ မၼ်းၸဝ်ႈ ၶိုၼ်း လၢတ်ႈ လႄႈ ဝႃႈ၊ "ယႃႇပေ ဢဝ် ဢသၢၵ်ႈ ၵူၼ်းတၢႆ။ ယႃႇပေ ၵူတ်ႉ မေး ပိူၼ်ႈ။ ယႃႇပေ လၵ်ႉ ပိူၼ်ႈ။ ယႃႇပေ ၶၢမ်ႇသၢၵ်ႈသေႇ ဢၼ် ဢမ်ႇ ၸိုဝ်ႈ ဢမ်ႇၸႂ်ႈ ၼၼ်ႉ။- 19ရူဝ်ႇသေႇ ၵူဝ်ယမ် ပေႃႈ မႄး မႂ်း တႃႉ။ ႁၵ်ႉ ၵူၼ်း ဢၼ် ၸၢပ်ႈသႅင်ႇ ၵၼ် တင်း မႂ်း မိူၼ် ၸိူဝ်ႉ ၼင်ႇ မႂ်း ႁၵ်ႉ တူဝ်ၸဝ်ႈၵဝ်ႇ တႃႉ၊" ဝႃႈ ၼင်ႇ ၼႆ ဢေႃႈ။ 20ၵူၼ်းၼုမ်ႇ ၼၼ်ႉ ၶိုၼ်း လၢတ်ႈ လႄႈ ဝႃႈ၊ "ပိင်းၺၢပ်ႈတြႃး ၸိူဝ်း ၼႆႉ၊ၵဝ်ၶႃႈ ၵမ်ၵျၢင်ႉ ၸွမ်း ၵူႈ သဵၼ်ႈ ယဝ်ႉ ၶႃႈ ဢေႃႈ။ လူဝ်ႇ ႁဵတ်း ဢၼ် လႂ် ထႅင်ႈ လူးၵွၼ်ႇ ၶႃႈ၊" ဝႃႈ ၼင်ႇ ၼႆ ဢေႃႈ။ 21ၸဝ်ႈ ယေႇသု၊ၵေႃႈ ၶိုၼ်း လၢတ်ႈ ဝႃႈ၊ "ပေႃး မႂ်း ၶႂ်ႈ ပဵၼ် ဢၼ် ၸေးၸုမ်ႇ ၸိုင်၊ၵႂႃႇ လႄႈ ၶၢႆ ဢုၵ်ႉၸႃႇ ၶူဝ်းလဵင်း မႂ်း ၵႃႈမီး တင်းသဵင်ႈတင်းလူင် သေလႄႈ ဢဝ် ငိုၼ်း ဢၼ် မႂ်း လႆႈ ၸိူဝ်း ၼၼ်ႉ၊ၸႃႇၵႃႉ ၽေးၸွၼ်း ပၼ် ၵူၼ်းၽၢၼ် တင်းလၢႆ တႃႉ။ ပေႃး မႂ်း ႁဵတ်း ၸိူဝ်ႉ ၼင်ႇ ၼၼ် ၸိုင်၊မႂ်း တၵ်း လႆႈ ၽၼ်ႇတႃႇ ၵႃႈၼိူဝ် မိူင်းၵၢင်ႁၢဝ် ၸဝ်ႈ ပုၼ်ႉ ဢေႃႈ။ ႁဵတ်း ၼၼ် ယဝ်ႉ ၸင်ႇ မႃး ၸွမ်း ပႃႈလင် ၵဝ် တႃႉ၊" ဝႃႈ ၼင်ႇ ၼႆ ဢေႃႈ။ 22မိူဝ်ႈ ဢၼ် ၵူၼ်းၼုမ်ႇ ၼၼ်ႉ လႆႈ ငိၼ်း ၵႂၢမ်း ၸိူဝ်ႉ ၼင်ႇ ၼၼ် ၸိုင်၊မီး ႁူဝ်ၸႂ် ဢၼ် ငိူဝ်ႈငဝ် သေလႄႈ ဢွၵ်ႇ ၵႂႃႇ၊ၵွပ်ႈပိူဝ်ႈ မၼ်း ပဵၼ် ၵေႃႉ ဢၼ် မၢၵ်ႈမီး ငိုၼ်း ၶမ်း ၼမ်ၼႃႇ ၼၼ်ႉ ဢေႃႈ။ 23မိူဝ်ႈ ၼၼ်ႉ၊ၸဝ်ႈ ယေႇသု၊သင်ႇ လၢတ်ႈ တီႈ တပႄးၸဝ်ႈ တင်းလၢႆ လႄႈ ဝႃႈ၊ "ၵဝ် ဝႃႈ တီႈ ၸိုဝ်ႈၸႂ်ႈ မၼ်း တီႈ သူ ၸမ်ႉ၊ ၵူၼ်းမၢၵ်ႈၵူၼ်းမီး တေ ၶဝ်ႈ ၵႃႈၼႂ်း မိူင်းၵၢင်ႁၢဝ် ၸဝ်ႈ ယၢပ်ႇ ၼႃႇ လူင်လၢင် ဢေႃႈ။- 24ၵဝ် သမ်ႉ ဝႃႈ ထႅင်ႈ ၸမ်ႉ၊ၵူၼ်းမၢၵ်ႈၵူၼ်းမီး တေ ၶဝ်ႈ ၵႃႈၼႂ်း မိူင်းၵၢင်ႁၢဝ် ၸဝ်ႈ ယၢပ်ႇ ၼႃႇ သေ ၵလႃႇဢုၵ်ႈ လၼ်ႈ ႁူး ၶဵမ် လူးၵွၼ်ႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 25တပႄးၸဝ်ႈ တင်းလၢႆ လႆႈ ငိၼ်း ၵႂၢမ်း ၼၼ်ႉ လႄႈ ၵႂၢင်ၸႂ် ယုင်ႈၸႂ် ၼႃႇ လူင်လၢင် လႄႈ လၢတ်ႈ ဝႃႈ၊ "ပေႃး ပဵၼ် ၼႆ ၽူႈလႂ် တၵ်း ႁွတ်ႈထိုင် တၢင်း ဢၼ် ၵႄႇၶျွတ်ႈ ဢဝ် လႆႈ ၶႃႈ၊" ဝႃႈ ၼင်ႇ ၼႆ ဢေႃႈ။ 26ၸဝ်ႈ ယေႇသု၊ယႅၵ်ႉ တူၺ်း ၶဝ် သေလႄႈ လၢတ်ႈ ဝႃႈ၊ "လွင်ႈတၢင်း ၼႆႉ ၸိုင်၊ၵူၼ်း ဢမ်ႇ တၢတ်ႈၼိူင်ႇ လႆႈ။ ၼႂ်းဝႃႈၼၼ် သေၵေႃႈ ပုၼ်ႈ ၽြႃးပဵၼ်ၸဝ်ႈ ၸိုင်၊မၼ်းၸဝ်ႈ တၢတ်ႈၼိူင်ႇ လႆႈ ၵူႈၸိူဝ်ႉၵူႈပိူင် ဢေႃႈ၊" ဝႃႈ ၼင်ႇ ၼႆ ဢေႃႈ။ 27မိူဝ်း ၼၼ်ႉ၊ပေႇတရု၊လဝ်ႈလၢတ်ႈ လႄႈ ဝႃႈ၊ "တူၺ်း ၶႃႈ လူး ၸဝ်ႈ။ ႁဝ်းၶႃႈ ၸုၼ်ႉပႅတ်ႈ ၵႃႈမီး တင်းသဵင်ႈတင်းလူင် လႄႈ ၸွမ်းလင် ၸဝ်ႈႁဝ်း ယူႇ ၶႃႈ ယဝ်ႉ။ ႁဝ်းၶႃႈ တၵ်း လႆႈ ၶၢမ်ႇ ဢဝ် ဢၵျူဝ်း ဢီႈသင် ၶႃႈ၊" ဝႃႈ ၼင်ႇ ၼႆ ဢေႃႈ။ 28မၼ်းၸဝ်ႈ ၶိုၼ်း လၢတ်ႈ လႄႈ ဝႃႈ၊ "ၵဝ် လၢတ်ႈ ဢၼ် ၸိုဝ်ႈၸႂ်ႈ မၼ်း တီႈ သူ ဢေႃႈ။ မိူဝ်ႈ ဢၼ် လုၵ်ႈၵူၼ်း၊လႆႈ ၼင်ႈ ပလၢင်ႇ ဢၼ် မီး မုၼ်ၽုင်း ယႂ်ႇ ၼႃႇ ၼႂ်း ၸူဝ်ႈ ၸၢတ်ႈ ဢၼ် မႂ်ႇ ၼၼ်ႉ၊ သူ တင်း သိပ်း သွင် ၵေႃႉ ဢၼ် ပဵၼ် တပႄး ၵဝ် ၸိူဝ်း ၼႆႉ တၵ်း လႆႈ ၼင်ႈ လူၺ်ႈ ၵဝ် ၵႃႈၼိူဝ် ပလၢင်ႇ ၽႂ် မၼ်း လႄႈ ၸီႇယၢင်ႇ တြႃး ၵႃႈၼိူဝ် ၸိူဝ်ႉၶိူဝ်း ဢိသရေး၊သိပ်း သွင် ၶိူဝ်း ၼၼ်ႉ ဢေႃႈ။- 29မိူၼ် ၸိူဝ်ႉ ၼင်ႇ ၼၼ် ၽူႈလႂ် သေဢမ်ႇဝႃႈ၊ၵေႃႉ ဢၼ် ၸုၼ်ႉပႅတ်ႈ ၸႃႉၸဵမ် ႁိူၼ်းယေး၊ပီႈၼွင်ႉ ၸဵမ် ယိင်း ၸဵမ် ၸၢႆး၊ပေႃႈ မႄႈ၊ လုၵ်ႈလၢင်း၊ဢိၵ်ႇတင်း သူၼ် ႁႆႈ လွၵ်း ၼႃး တင်းလၢႆ၊ပုၼ်ႈ ၼႃႇမႃႉ ၸိုဝ်ႈသဵင် ၵဝ် ၼၼ်ႉ၊ၵေႃႉ ၼၼ်ႉ တၵ်း လႆႈ ၶၢမ်ႇ ဢဝ် ဢၵျူဝ်း ပၢၵ်ႇ ပုၼ်ႈ ဢမ်ႇၵႃး၊တၵ်း လႆႈ ၶၢမ်ႇ ဢဝ် ဢမူၺ်ႇ ဢသၢၵ်ႈ ထႃႇဝရႃႉ ဢေႃႈ။- 30ၵူၺ်းၵႃႈ၊တေ မီး ၵူၼ်း ၼမ်ၼႃႇ ဢၼ် တူၵ်းဢွၼ်တၢင်း ၼၼ်ႉ တၵ်း တူၵ်းလိုၼ်း လႄႈ၊ၶဝ် ၸိူဝ်း ဢၼ် တူၵ်းလိုၼ်း ၼၼ်ႉ တၵ်း တူၵ်းဢွၼ်တၢင်း ဢေႃႈ၊" ဝႃႈ ၼင်ႇ ၼႆ ဢေႃႈ။
Copyright
Learn More


text:
1ဝၢႆးသေ ၸဝ်ႈ ယေႇသု၊သင်ႇ လၢတ်ႈ တီႈ တမၢၼ်ႇၸဝ်ႈ သိပ်း သွင် ပႃး ယဝ်ႉ တူဝ်ႈ လီ ငၢမ်း ယဝ်ႉ ၼၼ်ႉ၊မၼ်းၸဝ်ႈ ဢွၵ်ႇ ၵႂႃႇ ႁႂ်ႈလႆႈ သင်ႇ သွၼ်ပၼ်၊ဢိၵ်ႇတင်း ႁႂ်ႈလႆႈ ႁေႃးတြႃး ၸဝ်ႈ ၵႃႈတီႈ ဝဵင်း ဢၼ် မီး ႁိမ်းႁွမ်း ၸိူဝ်း ၼၼ်ႉ ဢေႃႈ။ 2မိူဝ်ႈ ၼၼ်ႉ သြႃႇ ယူဝ်းႁၢၼ်ႇ၊မီး ယူႇ ၵႃႈၼႂ်း ထွင်ႇ လႄႈ လႆႈ ငိၼ်း ၶၢဝ်ႇ လွင်ႈ ၸဝ်ႈ ၶရိၸ်ႈ၊ႁဵတ်းသၢင်ႈ ၸိူဝ်း ၼၼ်ႉ သေလႄႈ ပွႆႇၸႂ်ႉ တပႄး မၼ်း တင်းလၢႆ ၵႂႃႇ တွင်ႈထၢမ် တီႈ ၸဝ်ႈ ယေႇသု၊လႄႈ ဝႃႈ၊- 3"ၸဝ်ႈႁဝ်း ပဵၼ် ၸဝ်ႈ ဢၼ် တၵ်း ၵျွ မႃး ၼၼ်ႉ ၶႃႈ ႁိုဝ်း။ ဢမ်ႇၼၼ် ၵေႃႈ ႁဝ်းၶႃႈ တၵ်း လႆႈ မုင်ႈမွင်း တၢင်ႇ သူႇ တၢင်ႇ ပႃး လူးၵွၼ်ႇ ၶႃႈ ႁိုဝ်း၊ၶႅၼ်းတေႃႈ မွၵ်ႇလၢတ်ႈ ပၼ် ႁဝ်းၶႃႈ သေၵမ်း ၶႃႈ၊" ဝႃႈ ၼင်ႇ ၼႆ ဢေႃႈ။ 4ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "ၶိုၼ်း ၵႂႃႇ မွၵ်ႇလၢတ်ႈ ပၼ် သြႃႇ ယူဝ်းႁၢၼ်ႇ၊ၵႃႈ ဢၼ် သူ လႆႈ ငိၼ်း လႆႈ ႁၼ် မႃး တင်းသဵင်ႈတင်းလူင် ၼၼ်ႉ တႃႉ။- 5ၵူၼ်းတႃမွတ်ႇ တင်းလၢႆ ႁၼ် လႆႈ မႃး၊ၵူၼ်း ၶႃႁၵ်း ၶႃၶႄႉ တင်းလၢႆ ပႆ လႆႈ မႃး၊ၵူၼ်းပဵၼ် တုတ်ႈ တင်းလၢႆ မူတ်းသႂ် မႃး၊ၵူၼ်း ႁူၼူၵ်ႇ တင်းလၢႆ ငိၼ်း လႆႈ မႃး ယဝ်ႉ။ ၶဝ် ၸိူဝ်း ဢၼ် တၢႆ ယဝ်ႉ ၸိူဝ်း ၼၼ်ႉ ၵေႃႈ၊လႆႈ လုၵ်ႉ ၶိုၼ်းလိပ်း မႃး ဢေႃႈ။ ၵူၼ်းၽၢၼ် တင်းလၢႆ ၵေႃႈ လႆႈ ထွမ်ႇ လႆႈ ငိၼ်း ၶၢဝ်ႇ တြႃး ဢၼ် သိူဝ်းပျေႃႇ ယဝ်ႉ ယဝ်ႉ။- 6ပိူဝ်ႈ ၼႆ လႄႈ ၵေႃႉ ဢၼ် ဢမ်ႇ ထၢင် ထိူမ် ၵႃႈၼိူဝ် ၵဝ် ၼၼ်ႉ မီး မၢင်ႇၵလႃႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 7ဝၢႆး လင် တပႄး သြႃႇ ယူဝ်းႁၢၼ်ႇ၊ၸိူဝ်း ၼၼ်ႉ ဢွၵ်ႇ ၵႂႃႇ သေယဝ်ႉ၊ၸဝ်ႈ ယေႇသု၊လၢတ်ႈ လွင်ႈ သြႃႇ ယူဝ်းႁၢၼ်ႇ၊တီႈ ၵူၼ်း ဢၼ် ၸု ဢၼ် တုမ် ၵၼ် ၸိူဝ်း ၼၼ်ႉ လႄႈ ဝႃႈ၊ "လွင်ႈ ဢၼ် သူ ၵႂႃႇၸူး တီႈ သြႃႇ ယူဝ်းႁၢၼ်ႇ၊ၵႃႈတီႈ ၼႂ်း ထိူၼ်ႇလႅင်ႉ ၼၼ်ႉ၊သူ ၵႂႃႇ တူၺ်း ၵႃႈသင်။ ၵႂႃႇ တူၺ်း မႆႉဢေႃႈ ဢၼ် လူမ်းထူဝ်း လႄႈ ၵွမ်း ၵႂႃႇ ၵွမ်း မႃး ယူႇ ၼၼ်ႉ ႁိုဝ်း။- 8သူ ဢွၵ်ႇ ၵႂႃႇ ႁႂ်ႈလႆႈ တူၺ်း သင်။ ႁႂ်ႈလႆႈ တူၺ်း ၵူၼ်း ဢၼ် ၼုင်ႈ ၶူဝ်း လီ ၶူဝ်း ငၢမ်း မဵဝ်း ၼၼ်ႉ ႁိုဝ်း။ ၵူၼ်း ၸိူဝ်း ဢၼ် ၼုင်ႈ ၶူဝ်း လီ ၶူဝ်း ငၢမ်း ၼၼ်ႉ ၸၢင်ႈ ယူႇ ၼႂ်း ႁၢင်ႈ ၼႂ်း ႁေႃ ၵူၺ်း ဢေႃႈ။- 9ပေႃး ဢမ်ႇၸႂ်ႈ ၸိူဝ်ႉ ၼင်ႇ ၼၼ် ၸိုင်၊သူ ဢၢင်ႈ ဢၢၼ်း ၶႂ်ႈ ႁၼ် ဢီႈသင်။ ပရေႃးၽႅတ်ႈ ႁိုဝ်း။ ၸႂ်ႈ တႄႉ။ ၵဝ် ဝႃႈ ၸမ်ႉ၊ၵေႃႉ ဢၼ် သူ လႆႈ ႁၼ် ၼၼ်ႉ ယႂ်ႇ မျၢတ်ႈ ၼႃႇ သေ ပရေႃးၽႅတ်ႈ လူးၵွၼ်ႇ ဢေႃႈ။- 10လွင်ႈ မၼ်း ၸမ်ႉ၊သြႃႇ ယူဝ်းႁၢၼ်ႇ၊ၼႆႉ၊ပဵၼ် ၵေႃႉ ဢၼ် ၵျၢမ်းလိၵ်ႈ တႅမ်ႈ ဝႆႉ လွင်ႈ မၼ်း လႄႈ ဝႃႈ၊ 'တူၺ်း လူး။ ၵဝ် ပွႆႇၸႂ်ႉ တမၢၼ်ႇ ၵဝ် ၵႂႃႇ ပႃႈၼႃႈ မႂ်း၊ႁႂ်ႈ မႄး သဵၼ်ႈတၢင်း ဝႆႉ ပုၼ်ႈ မႂ်း ဢေႃႈ၊' ဝႃႈ ၼင်ႇ ၼႆ ၼၼ်ႉ ယဝ်ႉ။- 11ၵဝ် ဝႃႈ တီႈ ၸိုဝ်ႈၸႂ်ႈ မၼ်း ၸမ်ႉ၊ၵူၼ်း ဢၼ် ၵိူတ်ႇလဵင်ႉ မႃး တီႈ မႄႈယိင်း လႄႈ ယႂ်ႇ မျၢတ်ႈ ၼႃႇ သေ သြႃႇ ယူဝ်းႁၢၼ်ႇ၊ဢၼ် ပၼ် မၢင်ႇၵလႃႇ ပပ်ႉတိၸမ်ႇ ၼႆႉ ဢမ်ႇ ပႆႇ တွၼ်ႉ မီး သေၵေႃႉသေၵူၼ်း။ ၼႂ်းဝႃႈၼၼ် သေၵေႃႈ၊ၵေႃႉ ဢၼ် လဵၵ်ႉ သေပိူၼ်ႈ ၼႂ်း မိူင်းၵၢင်ႁၢဝ် ၸဝ်ႈ ၼၼ်ႉ၊သမ်ႉ ယင်း ယႂ်ႇ မျၢတ်ႈ ၼႃႇ သေ သြႃႇ ယူဝ်းႁၢၼ်ႇ၊လူးၵွၼ်ႇ ဢေႃႈ။- 12ၸႃႉၸဵမ် မိူဝ်ႈ ဢၼ် သြႃႇ ယူဝ်းႁၢၼ်ႇ၊တႄႇၸႃႉ ႁေႃးတြႃး မႃး တေႃႇထိုင်ႁွတ်ႈ ဝၼ်း မိူဝ်ႈ ၼႆႉ၊မိူင်းၵၢင်ႁၢဝ် ၸဝ်ႈ လႆႈ ၶၢမ်ႇ တၢင်း ဢၼ် ႁိမ်ႁူင်ႇ ဢဝ် ဢေႃႈ။ ၶဝ် ၸိူဝ်း ဢၼ် ႁဵတ်း ဢထမ်ႇမႃႉ ၼၼ်ႉ ၶတ်းၸႂ် ႁႂ်ႈလႆႈ ႁိမ်ႁူင်ႇ ဢဝ် ဢေႃႈ။- 13လွင်ႈ မိူင်းၵၢင်ႁၢဝ် ၸဝ်ႈ ၼၼ်ႉ ၸိုင်၊ၵႃႈ ပဵၼ် ၵျၢမ်း ဢၼႃႇၵတ်ႉတိ တင်း ၵျၢမ်း ပိင်းၺၢပ်ႈတြႃး တင်းလၢႆ ႁေႃး ဝႆႉ ထႃႈ တေႃႇထိုင် သြႃႇ ယူဝ်းႁၢၼ်ႇ၊မႃး ၼၼ်ႉ ဢေႃႈ။- 14သင် ဝႃႈ သူ ယုမ်ႇ ၵႂၢမ်း ၵဝ် ၼႆႉ ၸိုင်၊တေ လႆႈ ယုမ်ႇ ၵႂၢမ်း ဢၼ် ဝႃႈ၊သြႃႇ ယူဝ်းႁၢၼ်ႇ၊ပဵၼ် သြႃႇ ဢေးလိယႃႉ၊ဢၼ် တၵ်း ပေႃႇမႃး ၼၼ်ႉ ဢေႃႈ။- 15ပေႃး သူ မီး ႁူ ၸိုင်၊ထွမ်ႇငိၼ်း တႃႉ။ 16"ၵဝ် တၵ်း လႆႈ တႅၵ်ႈၼိူင်း ၵၼ် တင်း ၵူၼ်း ၵၢပ်ႈ ၼႆႉ ၸိူဝ်ႉ ၼင်ႇ ႁိုဝ်။ ၶဝ် မိူၼ် လုၵ်ႈဢွၼ်ႇ ၸိူဝ်း ဢၼ် ၼင်ႈ ယူႇ ႁိမ်း ၵၢတ်ႇ လႄႈ ၸုမ်း ၼိုင်ႈ ႁွင်ႉ ပၢဝ်ႇ တီႈ ၵေႃႉသႄႈ ၶဝ် လႄႈ ဝႃႈ၊- 17'ႁဝ်း ပဝ်ႇပီႇ ပဝ်ႇ ၼႄး သေၵေႃႈ၊သူ ဢမ်ႇ ၵႃႈ ဢမ်ႇ ဝႅၼ်။ ႁဝ်း ႁွင်ႉႁႆႈ သေၵေႃႈ၊သူ ဢမ်ႇ ၶၢင်း ဢမ်ႇ ၶီ၊' ဝႃႈ ၼင်ႇ ၼႆ ၼၼ်ႉ ဢေႃႈ။- 18မိူဝ်ႈ သြႃႇ ယူဝ်းႁၢၼ်ႇ၊မႃး ၵေႃႈ မၼ်း ၵမ်သိၼ် ဢမ်ႇ ၵိၼ် ဢမ်ႇ သူတ်ႉ လႄႈ ယူႇ ၼၼ်ႉ ပိူၼ်ႈ သမ်ႉ ဝႃႈ၊ 'ၽိူဝ်ႉ ၽီ ၶဝ်ႈ ၵႃႈၼႂ်း မၼ်း လူင် ပႄႇ၊' ဝႃႈ ၼင်ႇ ၼႆ ဢေႃႈ။- 19မိူဝ်ႈ လုၵ်ႈၵူၼ်း၊မႃး လႄႈ ၵိၼ် ၼၼ်ႉ ၶဝ် သမ်ႉ ဝႃႈ၊ 'တူၺ်း လူး။ ၵေႃႉ ၼႆႉ ပဵၼ် ၵူၼ်း ၵိၼ် လူင်၊ၵူၼ်း မဝ်းလဝ်ႈ၊ ၵူၼ်း ဢၼ် ႁဵတ်းၵေႃႉႁဵတ်းသႄႈ လူၺ်ႈ ၵၼ် တင်း ၵူၼ်း ဢၼ် ၵဵပ်းၶွၼ်ႇ၊ဢိၵ်ႇတင်း ၵူၼ်းႁၢႆႉ လူင် ပႄႇ၊' ဝႃႈ ၼင်ႇ ၼႆ ဢေႃႈ။ ၼႂ်းဝႃႈၼၼ် သေၵေႃႈ၊ပိင်ႇၺႃႇ ၽြႃးပဵၼ်ၸဝ်ႈ လႆႈ ႁု ဢၼ် မၢၼ်ႇမႅၼ်ႈ လူၺ်ႈ တၢင်းႁဵတ်း မၼ်း ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 20ပိူဝ်ႈ ဢၼ် ၵူၼ်း ဝဵင်း ၸိူဝ်း ဢၼ် ၸဝ်ႈ ယေႇသု၊ႁဵတ်း ၼႄ ၶဝ် တၼ်းၶူဝ်း ၼမ်ၼႃႇ ၼၼ်ႉ၊ယင်း ဢမ်ႇ ၶုၵ်းၸႂ်လႆႈ မႆႈၸႂ် ဢပျတ်ႈ လႄႈ ပိၼ်ႇၸႂ် ၶဝ် ၼၼ်ႉ ယူႇ ၸိုင်၊မၼ်းၸဝ်ႈ ၸိၼႄး တၢင်ႇ ဢပျတ်ႈ ၶဝ် လႄႈ ဝႃႈ၊- 21"ဝဵင်း ၶေႃးရၸႅၼ်ႇ၊႟။ မႂ်း မီး ဢႃႉမၢင်ႇၵလႃႇ ဢေႃႈ။ ဝဵင်း ပႅတ်ႉၸေးတႃႉ၊႟။ မႂ်း ၵေႃႈ မီး ဢႃႉမၢင်ႇၵလႃႇ ဢေႃႈ။ တၼ်းၶူဝ်း မဵဝ်း ဢၼ် လၢၵ်ႇလၢႆး ဢၼ် ၵဝ် လႆႈ ႁဵတ်း ၼႄ ၼမ်ၼႃႇ တီႈ သူ ၼႆႉ သင် ၵဝ် လႆႈ ႁဵတ်း ၼႄ တီႈ ဝဵင်း တုရု၊တင်း တီႈ ဝဵင်း ၸိတုၼ်ႇ၊ၸိုင်၊ၵူၼ်း တင်း သွင် ဝဵင်း ၼၼ်ႉ ၸၢင်ႈ တေ ၶုၵ်းၸႂ်လႆႈ မႆႈၸႂ် လႄႈ ၼုင်ႈ ၼင်ပေႃ သေ၊ဢိင် ဢိူၵ်ႇ ယူႇ ၼႂ်း ၽုၼ်ႇ တဝ်ႈ ၸဵမ်မိူဝ်ႈ ဝၼ်း ၵွၼ်ႇ ႁိုင် ၼႃႇ ၼၼ်ႉ ယဝ်ႉ။- 22ၵဝ် လၢတ်ႈ တီႈ သူ ၸမ်ႉ၊ၼႂ်း ဝၼ်း ဢၼ် ၸီႇယၢင်ႇ တြႃး ၼၼ်ႉ ၵူၼ်း ဝဵင်း တုရု၊တင်း ၵူၼ်း ဝဵင်း ၸိတုၼ်ႇ၊တင်းလၢႆ တၵ်း လႆႈ ၶၢမ်ႇ ဢဝ် ၵရုၼႃႇ ၸဝ်ႈၽြႃး ၼမ်ၼႃႇ သေ သူ ဢေႃႈ။- 23ဝဵင်း ၵပိူဝ်ႇၼေႇဢုမ်ႇ၊႟။ မႂ်း ဢၢင်ႈ ၶႂ်ႈ ယူၵ်ႉ တူဝ်ၸဝ်ႈၵဝ်ႇ သုင် ပဵင်း ၽႃႉ ပဵင်း မွၵ်ႇ ဢေႃႈ။ ၵူၺ်းၵႃႈ၊မႂ်း တၵ်း လႆႈ ၶၢမ်ႇ တၢင်း ဢၼ် ၶျႃးတူၵ်း ထိုင် မိူင်း ငရၢႆး ဢေႃႈ။ တၼ်းၶူဝ်း ဢၼ် ၵဝ် လႆႈ ႁဵတ်း ၼႄ တီႈ မႂ်း ယဝ်ႉ ၸိူဝ်း ၼၼ်ႉ၊ သင် ၵဝ် လႆႈ ႁဵတ်း ၼႄ တီႈ ဝဵင်း သေႃးတုမ်ႇ၊ၸိုင်၊ဝဵင်း ၼၼ်ႉ တၵ်း တႄႇတင်ႈ ယူႇ ထိုင် ဝၼ်း မိူဝ်ႈၼႆႉ ဢေႃႈ။- 24ၵဝ် ဝႃႈ ၸမ်ႉ၊ၸဝ်ႈၽြႃး တၵ်း ယဵင်ႈၶႅၼ်း ဢဵတ်းလူ ၵူၼ်း ဝဵင်း သေႃးတုမ်ႇ၊ၼႃႇ သေ သူ ၼႂ်း ဝၼ်း ဢၼ် ၸီႇယၢင်ႇ တြႃး ၼၼ်ႉ၊" ဝႃႈ ၼင်ႇ ၼႆ ဢေႃႈ။ 25မိူဝ်ႈ ၶိင်ႇ ၼၼ်ႉ ၸဝ်ႈ ယေႇသု၊လၢတ်ႈ လႄႈ ဝႃႈ၊ "ဢူဝ်း ပေႃႈၸဝ်ႈ။ ၸဝ်ႈ ၵၢင်ႁၢဝ် တင်း လိၼ်မိူင်း တီႈၶႃႈ။ ၵဝ်ၶႃႈ ယွင်ႈယေႃး တၢင်ႇၵျေးၸူး ၵွပ်ႈပိူဝ်ႈ ၸဝ်ႈႁဝ်း ဢဝ် လွင်ႈတၢင်း ဢၼ် သိူင်ႇ ဝႆႉ လပ်ႉ ဝႆႉ တီႈ ၵူၼ်းႁုၵူၼ်းႁၼ်၊ဢိၵ်ႇတင်း ၵူၼ်းလၵ်းၵူၼ်းလႅမ် ၸိူဝ်း ၼၼ်ႉ ၽုၺ်ႇၼႄ ပၼ် လုၵ်ႈဢွၼ်ႇ လဵၵ်ႉ လႆႈ ႁၼ် ၼၼ်ႉ ဢေႃႈ။- 26ပေႃႈၸဝ်ႈ တီႈၶႃႈ။ ပိူဝ်ႈ ဢၼ် ၸဝ်ႈႁဝ်း မီး ဢလူဝ်ႇ ၸိူဝ်ႉ ၼင်ႇ ၼၼ် လႄႈ ၸႂ်ႈ တီႈၶႃႈ ယဝ်ႉ ဢေႃႈ။ 27"ၵႃႈမီး တင်းသဵင်ႈတင်းလူင် ၸိုင်၊ပေႃႈၸဝ်ႈ ၵဝ် ၼၼ်ႉ ဢၢပ်ႈပၼ် တီႈ ၵဝ် ယဝ်ႉ။ လိူဝ် သေ ပေႃႈၸဝ်ႈ ၼၼ်ႉ၊ၽူႈလႂ် ဢမ်ႇ ႁုၸၵ်း လုၵ်ႈၸဝ်ႈ။ လိူဝ် သေ လုၵ်ႈၸဝ်ႈ ဢိၵ်ႇတင်း ၵေႃႉ ဢၼ် လုၵ်ႈၸဝ်ႈ ၽုၺ်ႇဢွၵ်ႇ ၼႄပျႃး ပၼ် ၼၼ်ႉ၊ၽူႈလႂ် ဢမ်ႇ ႁုၸၵ်း ပေႃႈၸဝ်ႈ။ 28"သူ ၸိူဝ်း ဢၼ် ယၢပ်ႇၸႂ် လႄႈ ႁၢပ်ႇ ၶူဝ်း ၼၵ်း ၼႃႇ တင်းသဵင်ႈတင်းလူင် ၶဝ်႟။ မႃး တီႈ ၵဝ် တႃႉ။ ၵဝ် တၵ်း ႁႂ်ႈ သူ လႆႈ လိုဝ်ႈ သဝ်း လႄႈ ၵတ်းယဵၼ် ၸႂ် ဢေႃႈ။- 29ဢဝ် ၵၢၼ်း ၵဝ် တၢင်ႇ လႄႈ ႁၢပ်ႇ တႃႉ။ သွၼ် ဢဝ် ၼႄး တီႈ ၵဝ် တႃႉ။ ပိူဝ်ႈ ဢၼ် ၵဝ် မီး ၸႂ် ဢၼ် ၼိမ်သိမ်ႇ ၶျႃးတႅမ်ႇ လႄႈ ၸႂ်ဝိၺိၺ်ႇ သူ တေ လႆႈ ယဵၼ် ၸႂ် ၶျၢမ်းသႃႇ ဢေႃႈ။- 30လွင်ႈ မၼ်း ၸမ်ႉ၊ၵၢၼ်းႁၢပ်ႇ ၵဝ် ၼႆႉ ႁၢပ်ႇ ငၢႆႈ ဢေႃႈ။ ၶူဝ်း ၵဝ် ၼႆႉ ၵေႃႈ မဝ် ဢေႃႈ၊" ဝႃႈ ၼင်ႇ ၼႆ ဢေႃႈ။
Copyright
Learn More


text:
ၸဝ်ႈသင်ၶတႆးတူဝ်ႈတၼ်းတင်ႈႁပ်ႉၵၢၼ် လႅၵ်ႈလၢႆႈၼႂ်းမိူင်းမၢၼ်ႈ
သင်ၶၼုမ်ႇ ၸိူဝ်းၵႂႃႇႁဵၼ်းလိၵ်ႈလၢႆးပၢႆးပၺ်ႇၺႃႇၼွၵ်ႈမိူင်း ၶဝ်ဝႃႈ
တူဝ်ႈတၼ်းတင်ႈႁပ်ႉလွင်ႈ လႅၵ်ႈလၢႆႈၵၢၼ်မိူင်းမၢၼ်ႈ
ဢၼ်လူင်ပွင်ၸိုင်ႈတဵင်းၸဵင်ႇ ဢွၼ်ႁူဝ်ၶိုင်ပွင်ႁဵတ်းသၢင်ႈ။ ပူၼ်ႉမႃး
ဢမ်ႇႁိုင်ၼႆႉၵေႃႈ ၼႂ်းၸုမ်းသင်ၶၸဝ်ႈ လႆႈႁပ်ႉၶူး PhD ထႅင်ႈ။
ၸွမ်းၼင်ႇႁၢႆးငၢၼ်း ဢၼ်တၢင်းသင်ၶတႆး ဢွၵ်ႇမႃးၵမ်းလိုၼ်းသုတ်း ၵဵဝ်ႇၵပ်းလွင်ႈၵၢၼ်ပၢႆး ပၺ်ႇၺႃႇၼၼ်ႉ ယူႇတီႈသင်ၶၼုမ်ႇ ၸိူဝ်းဢွၵ်ႇၶၢဝ်းတၢင်းၵႂႃႇႁဵၼ်းလိၵ်ႈလၢႆးပၢႆးပၺ်ႇၺႃႇ တၢင်းၼွၵ်ႈမိူင်းလႄႈ ၸိူဝ်းတိုၵ်ႉႁဵၼ်း ယူႇၼွၵ်ႈမိူင်း ၶဝ်လၢတ်ႈဝႃႈ ၵဵဝ်ႇၵပ်းလွင်ႈပၢႆးပၺ်ႇၺႃႇၼၼ်ႉ တူဝ်ႈတၼ်းတင်ႈႁပ်ႉလွင်ႈလႅၵ်ႈလၢႆႈ ၼႂ်းမိူင်းမၢၼ်ႈ ဢၼ်လူင်ပွင်ၸိုင်ႈတဵင်းၸဵင်ႇ ဢွၼ်ႁူဝ် ၶိုင်ပွင်ႁဵတ်းသၢင်ႈမႃး- ၼႆယဝ်ႉ။
ပိူဝ်ႈတႃႇႁႂ်ႈသင်ၶတႆး လႆႈၵႂႃႇႁဵၼ်းၼွၵ်ႈမိူင်းတူၼ်ၼိုင်ႈယဝ်ႉတူၼ်ၼိုင်ႈ၊ ၸုပ်ႈၼိုင်ႈယဝ်ႉၸုပ်ႈၼိုင်ႈ မႃးႁၢၼ်ႉတေႃႇဝၼ်းမိူဝ်ႈၼႆႉ ပဵၼ်ၸဝ်ႈတူၼ်ၶူးၻွၵ်းတိူဝ်ႊၶမ်းမၢႆ ထမ်မသႃမိ ဢွၼ်ႁူဝ်ၶိုင်ပွင် မႃးၸဵမ်မိူဝ်ႈပီ 1991 ၊ မိူဝ်ႈလဵဝ်လႆႈၶၢဝ်းတၢင်း 21 ပီ။ မၼ်းၸဝ်ႈၼႆႉ ပဵၼ်တႆးၵေႃႉႁႅၵ်ႈသုတ်း လႄႈပဵၼ်သင်ၶတႆး ၸဝ်ႈႁႅၵ်ႈသုတ်း ဢၼ်လႆႈ(ၸုမ်ႈၶူး) D.Phil တီႈၸၼ်ႉၸွမ် ဢွၵ်ႊၾိူတ်ႊသ် (Oxford) မိူင်းဢိင်းၵလဵတ်ႈ။
တင်ႈတႄႇမၼ်းၸဝ်ႈဢွၼ်ႁူဝ်ႁဵတ်းမႃးၼႃႈၵၢၼ်ပိူဝ်ႈတႃႇႁႂ်ႈသင်ၶတႆးလႆႈဢွၵ်ႇႁဵၼ်းလိၵ်ႈလၢႆး တၢင်ႇၸိုင်ႈမိူင်းၼႆႉ မိူဝ်ႈလဵဝ် မီးသင်ၶတင်းမူတ်း 81 တူၼ် ဢၼ်လႆႈၸုမ်းၶူးတၢင်းမိူင်းၼွၵ်ႈ။ PhD 3 ၸဝ်ႈ၊ MA 36 တူၼ်၊ BA 30 တူၼ်၊ သမ်ႉ Diploma 12 တူၼ်။
ၼွၵ်ႈသေၼၼ်ႉ ဢၼ်ယင်းတိုၵ်ႉႁဵၼ်းယူႇၼွၵ်ႈမိူင်းယၢမ်းလဵဝ် တီႈမိူင်းသီရိလင်းၵႃ၊ ဢိၼ်ႊၻီႊယိူဝ်ႊ၊ မိူင်းထႆး၊ မိူင်းဢိင်းၵလဵတ်ႈ ၸိူဝ်းၼႆႉမီးဢမ်ႇယွမ်း 28 တူၼ်။ ပိူင်လူင်မၼ်း 1 တႃႇႁပ်ႉၸုမ်ႈၶူး PhD ၊ 2 တႃႇႁပ်ႉၸုမ်ႈၶူး M.Phil ။ တႃႇႁပ်ႉၸုမ်ႈၶူး MA 10 တူၼ်၊ တႃႇႁပ်ႉၸုမ်ႈၶူး BA 15 တူၼ်။ ၸဝ်ႈဢၼ်လႆႈၸုမ်ႈၶူး PhD လိုၼ်းသုတ်း ပဵၼ်ၸဝ်ႈၸေႃးတိၵ ၶိူဝ်းယိုၼ်း၊ ၵူၺ်းၵႃႈ မိူဝ်ႈလဵဝ် မၼ်းၸဝ်ႈလႆႈလုၵ်ႉတီႈၸၢတ်ႈပၢၼ်သင်ၶ မႃးပဵၼ် ၵူၼ်းလမ်ယဝ်ႉ။
ၸၢႆးၸေႃးတိၵ ၶိူဝ်းယိုၼ်းၼႆႉ (ၵူၼ်းၸႃတိပၢင်လူင်) လႆႈႁပ်ႉၸုမ်ႈၶူး PhD မိူဝ်ႈဝၼ်းထိ 31/10/12 တီႈလၼ်ႊတၼ်ႊ တီႈႁူင်း ႁဵၼ်း ၾၢႆႇလဵပ်ႈႁဵၼ်းပွတ်းဝၼ်းဢွၵ်ႇလႄႈဢပ်ႊၾရိၵႃႊ (School of Oriental and African Studies-SOAS) တီႈဝဵင်းလူင် လၼ်ႊတၼ်ႊ မိူင်းဢိၵ်းၵလဵတ်ႈ ၽွင်းတိုၵ်ႉ ယူႇၼႂ်းတူင်ႇဝူင်း သင်ၶ။ ဢွၼ်ၼႃႈၼႆႉ မၼ်းၸဝ်ႈလႆႈတႅမ်ႈလိၵ်ႈၽိုၼ်လၢႆးၵဵဝ်ႇ ၵပ်းၸဝ်ႈဢမၢတ်ႈ လူင် မိူင်းၼွင်၊ ပိူဝ်ႈတႃႇႁပ်ႉ ၸုမ်ႈၶူး ဢၼ်မီးၸိုဝ်ႈဝႃႈ မႁႃသတိပထႃၼသုတ်ႉတ ဢၼ်ၸဝ်ႈ ဢမၢတ်ႈလူင် တႅမ်ႈဝႆႉပဵၼ်လင်ႇၵႃႇလႄႈ တၼ်းႁဵင်းၶွင်လိၵ်ႈလၢႆးပၢႆးၵမ်ၼႂ်းတူင်ႇဝူင်းပုတ်ႉထၽႃသႃ ထေရဝႃတမိူင်းတႆး (The Poetic Dhamma of Zao Amat Long’s Mahasatipatthana Sutta and Place of Traditional Literature in Shan Therawada Buddhism) ။ ဢွၼ်တၢင်းလႆႈႁပ်ႉၸုမ်ႈၶူး BA, MA တီႈသီရိလင်းၵႃ၊ တင်ႈတႄႇပီ 2010 မႃး ႁၢၼ်ႉတေႃႇပေႃးလႆႈၻွၵ်းတိူဝ်ႊ PhD ၼႆႉ လႆႈပဵၼ်ၶူးသွၼ်ၼႂ်းႁူင်းႁဵၼ်း (SOAS) ။
ယူႇတီႈၸၢႆးၸေႃးတိၵ ၶိူဝ်းယိုၼ်း ၵေႃႈလၢတ်ႈဝႃႈ- ၵႃႈပူၼ်ႉမႃး ပၢႆးပၺ်ႇၺႃႇတႆးႁဝ်းတူၵ်းတႅမ်ႇ၊ ၼင်ႇႁိုဝ်တေလႆႈႁဵၼ်းလိၵ်ႈ လၢႆးၸၼ်ႉသုင်ၼၼ်ႉ ၸင်ႇလႆႈႁဵတ်းသင်ၶသေဢွၵ်ႇၵႂႃႇႁဵၼ်းၼွၵ်ႈ မိူင်း။ မိူဝ်ႈလဵဝ် မိူင်းမၢၼ်ႈမီးလွင်ႈလႅၵ်ႈလၢႆႈယူႇၼႆႉ ဢၼ်တႆးႁဝ်းလႆႈၵႂႃႇႁဵၼ်းၼွၵ်ႈမိူင်းသေမီး ပၺ်ႇၺႃႇၼမ်ႉၵတ်ႉ ၼမ်မႃးၼႆႉ ယုမ်ႇယမ်ဝႃႈတေပဵၼ်ၽွၼ်းလီ တႃႇၸိူဝ်ႉၸၢတ်ႈ ဝၢၼ်ႈမိူင်း ႁဝ်းယူႇ- ဝႃႈၼႆ။
လၢတ်ႈၼႄပႃးဝႃႈ- မိူဝ်ႈလဵဝ် ၸဝ်ႈၼေႃႇၶမ်းလႃႈ ထမ်မသႃမိၵေႃႈ တၢင်ႇၽိုၼ်လိၵ်ႈဝႆႉတီႈ ၸၼ်ႉၸွမ်သီရိလင်းၵႃ (Peradeniya) ၊ ၸွမ်းၼင်ႇၸဝ်ႈၼႃႈတီႈၾၢႆႇၵဵဝ်ႇၶွင်ႈၶဝ်ထတ်းသၢင် တူၺ်းၼၼ်ႉ မၼ်းၸဝ်ႈ ပူၼ်ႉၸၼ်ႉလိၵ်ႈ (ဢွင်ႇ)ယဝ်ႉ၊ ၵူၺ်းၵႃႈ ယင်းပႆႇလႆႈႁပ်ႉၸုမ်းၶူး- ဝႃႈၼႆ။
မိူဝ်ႈႁူဝ်ပီ 2012 ၼႆႉ ၼၢင်းၸွမ်ဢေး MA လႆႈႁၢႆးငၢၼ်း ၸွမ်းၼင်ႇမၼ်းၼၢင်းလႆႈၶူၼ်ႉၶႂႃႉ ၼႂ်းၸႄႈ ဝဵင်းၵုၼ်ႁဵင်။ ၼႂ်းၵႃႈၵူၼ်း ၼုမ်ႇဢႃႇယု 18 ပီလူင်းတႂ်ႈမီးယူႇ 22,000 ၵေႃႉပၢႆ။ ၼႂ်းၼႆႉသၢမ်ပုၼ်ႈ-ၼိုင်ႈပုၼ်ႈ (1/3) ၵူၺ်းလႆႈၶဝ်ႈႁူင်းႁဵၼ်း။ လွင်ႈတၢင်း ဢၼ်ၵမ်ႈၼမ်ဢမ်ႇၶဝ်ႈႁူင်းႁဵၼ်းၼၼ်ႉ 1.ပေႃႈမႄႈဢမ်ႇ ပွင်ပဵၼ်လႆႈ။ 2.ႁူင်းႁဵၼ်းယူႇၵႆႁိူၼ်း။ 3.ဢမ်ႇႁူႉၵႂၢမ်းမၢၼ်ႈလႄႈ ထုၵ်ႇၸႅၵ်ႇၽႄ ယွၼ်ႉဢမ်ႇႁူႉၵႂၢမ်းမၢၼ်ႈ။ 4.ၵွပ်ႈထုၵ်ႇတပ်ႉသိုၵ်းမၢၼ်ႈၶီႇၼဵၵ်းတဵၵ်းတဵင်မႃးလႄႈ ပေႃႈမႄႈလုၵ်ႈ ဢွၼ်ႇ ဢမ်ႇမီးၵၢင်ၸႂ်ၶႂ်ႈပွႆႇလုၵ်ႈလၢင်း ၶဝ်ႈႁူင်းႁဵၼ်း။ 5.လူင်ပွင်ၸိုင်ႈမၢၼ်ႈ ၸႂ်ႉတိုဝ်းႁူင်းႁဵၼ်း တႃႇပိုၼ်ၽႄႈၾိင်ႈငႄႈၵႂၢမ်းလၢတ်ႈမၢၼ်ႈ။
ယၢမ်းလဵဝ် သင်ၶၸဝ်ႈၸိူဝ်းပူၼ်ႉၸၼ်ႉလိၵ်ႈ (ဢွင်ႇလိၵ်ႈ) မႃးၵမ်ႈၼမ်ၵေႃႈ ပွၵ်ႈမႃးမိူင်းတႆးသေ ပိုတ်ႇႁူင်းႁဵၼ်းသွၼ်ပၼ်လုၵ်ႈ ဢွၼ်ႇတႆး ၸိူဝ်းဢမ်ႇမီးတိုဝ်ႉတၢင်းၼႆႉယူႇ- ဝႃႈၼႆ။
Tags: Education, News


text:
1ဝၢႆး ၼၼ်ႉ၊ၸဝ်ႈ ယေႇသု၊သမ်ႉ သင်ႇ သွၼ်ပၼ် ၵႃႈတီႈ ႁိမ်း ၽင်ႇ ၼွင် ၵႃႇလိလႄး၊ဢေႃႈ။ ၵူၼ်း ၼမ်ၼႃႇ ၸုတုမ် ၵၼ် မႃး တီႈ မၼ်းၸဝ်ႈ ထၢၼ်ႈပေႃး မၼ်းၸဝ်ႈ လႆႈ ၶဝ်ႈ ၼင်ႈ ၵႃႈၼႂ်း ႁိူဝ်း လႄႈ ဢဝ် ႁိူဝ်း ၽၢၵ်ႈ ယၢၼ် ၽင်ႇ ၵႂႃႇ သေယဝ်ႉ၊ၵူၼ်း တင်းလၢႆ ယူႇ ၼိူဝ် ၵုင်း ၸွမ်း ၽင်ႇ ၼွင် ဢေႃႈ။- 2မိူဝ်ႈ ၼၼ်ႉ၊မၼ်းၸဝ်ႈ သင်ႇ သွၼ်ပၼ် ၶဝ် ၼမ်ၼႃႇ လူၺ်ႈ တင်း ၵႂၢမ်း ဢုပမႃႇ လႄႈ ဝႃႈ။ 3"ထွမ်ႇ သေၵမ်း။ မိူဝ်ႈ ၼၼ်ႉ၊မီး ၵူၼ်း ၵေႃႉ ၼိုင်ႈ ဢွၵ်ႇၵႂႃႇ ဝၢၼ်ႇ ၸိူဝ်ႉၽၼ်း ဢေႃႈ။- 4မိူဝ်ႈ ဢၼ် မၼ်း ဝၢၼ်ႇ မဵတ်ႉ ၽၼ်း ၵႂႃႇ ၼၼ်ႉ ၸိုင်၊မဵတ်ႉ ၵမ်ႈၽွင်ႈ တူၵ်း မႅၼ်ႈ ၵႃႈတီႈ ၵၢင်တၢင်း လႄႈ ၼူၵ်ႉ တင်းလၢႆ မႃး ၵိၼ် ပႅတ်ႈ ဢေႃႈ။- 5မဵတ်ႉ ၵမ်ႈၽွင်ႈ တူၵ်း မႅၼ်ႈ ၵႃႈတီႈ လိၼ် လေႃး ႁိၼ်၊ဢၼ် ဢမ်ႇ မီး ၽုၼ်ႇ ၼၼ်ႉ လႄႈ၊ၸဵဝ်း တႅၵ်ႇ ငွၵ်ႈ မႃး သေၵေႃႈ၊- 6မိူဝ်ႈ ဢၼ် ၵၢင်ဝၼ်းဢွၵ်ႇ မႃး ၸိုင်၊လႅတ်ႇမႆႈ ၼႃႇ လႄႈ ၸွမ်းၼင်ႇ ႁၢၵ်ႈ မၼ်း ဢမ်ႇ လိုၵ်ႉ ၼၼ်ႉ ႁဵဝ်ႇ ႁႅင်ႈ ပႅတ်ႈ ၵႂႃႇ သေ ဢေႃႈ။- 7မဵတ်ႉ ၵမ်ႈၽွင်ႈ တူၵ်း မႅၼ်ႈ ၵႃႈၼႂ်း ယုမ်းၼၢမ် ၸိူဝ်း ဢၼ် ယႂ်ႇမႃး၊ႁတ်ႉ တူၼ်ႈၶဝ်ႈ သမ်ႉ ပေႃး ဢမ်ႇ ၸၢင်ႈ ပဵၼ် ႁူင်း ပဵၼ် မၢၵ်ႇ မႃး လႆႈ။- 8မဵတ်ႉ ၵမ်ႈၽွင်ႈ တူၵ်း မႅၼ်ႈ ၵႃႈတီႈ လိၼ် လီ လႄႈ၊ဢွၵ်ႇ တူၼ်ႈ သေယဝ်ႉ၊ယႂ်ႇမႃး သေလႄႈ မၢၵ်ႇ မႃး တီႈ မၢင် တူၼ်ႈ သၢမ် သိပ်း ပုၼ်ႈ၊မၢင် တူၼ်ႈ ႁူၵ်း သိပ်း ပုၼ်ႈ၊မၢင် တူၼ်ႈ ပၢၵ်ႇ ပုၼ်ႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 9မၼ်းၸဝ်ႈ သမ်ႉ လၢတ်ႈ လႄႈ ဝႃႈ၊ "ၵေႃႉ ဢၼ် မီး ႁူ ဢၼ် ၸၢင်ႈ ငိၼ်း ၼၼ်ႉ ႁႂ်ႈ ငိၼ်း သေၵမ်း တႃႉ၊" ဝႃႈ ၼင်ႇ ၼႆ ဢေႃႈ။ 10မိူဝ်ႈ ဢၼ် ၸဝ်ႈ ယေႇသု၊မီး ယူႇၶေႃၶေႃ မၼ်းၸဝ်ႈ ၼၼ် ၸိုင်၊ၶဝ် ၸိူဝ်း ဢၼ် မီး ယူႇ ႁိမ်း မၼ်းၸဝ်ႈ ဢိၵ်ႇတင်း ၶဝ် သိပ်း သွင် ပႃး ၼၼ်ႉ၊လဝ်ႈထၢမ် လွင်ႈ ၵႂၢမ်း ဢုပမႃႇ ၼၼ်ႉ ဢေႃႈ။- 11မၼ်းၸဝ်ႈ ၵေႃႈ လၢတ်ႈ လႄႈ ဝႃႈ၊ "သူ လႆႈ ဢၶႂၢင်ႉ ဢၼ် ႁု ပွင်ႇလွင်ႈ တၢင်း ဢၼ် လိုၵ်ႉ ဢၼ် လမ်ႇ မိူင်းၽြႃးပဵၼ်ၸဝ်ႈ ဢေႃႈ။ ၶဝ် ၸိူဝ်း ဢၼ် မီး တၢင်း ၼွၵ်ႈ ၸမ်ႉ၊ၵဝ် လႆႈ ဢဝ် တင်း ၵႂၢမ်း ဢုပမႃႇ ႁေႃးလၢတ်ႈ ဢေႃႈ။- 12ၵွပ်ႈ လွင်ႈ ၸိူဝ်ႉ ၼင်ႇ ႁိုဝ် လႄႈ ဝႃႈ ၸမ်ႉ၊ 'ၶဝ် တူၺ်း ယဝ်ႉ၊တူၺ်း ထႅင်ႈ သေၵေႃႈ၊ဢမ်ႇ ၸၢင်ႈ ႁၼ်။ "'ၶဝ် ထွမ်ႇ ယဝ်ႉ၊ထွမ်ႇ ထႅင်ႈ သေၵေႃႈ၊ဢမ်ႇ ႁု တီႈ ပွင်ႇ၊ ပေႃး ဢမ်ႇၼၼ်၊ၶဝ် တေ ပိၼ်ႇၸႂ် ၸူး ၽြႃးပဵၼ်ၸဝ်ႈ သေလႄႈ၊ မၼ်းၸဝ်ႈ တၵ်း ပွႆႇ ၶႂၢင်း ဢပျတ်ႈ ၶဝ် ဢေႃႈ၊' ဝႃႈ ၼင်ႇ ၼႆ ယဝ်ႉ၊" ဝႃႈ ၼင်ႇ ၼႆ ဢေႃႈ။ 13ၸဝ်ႈ ယေႇသု၊သိုပ်ႇ လၢတ်ႈ လႄႈ ဝႃႈ၊ "သူ ယင်း ဢမ်ႇ ႁု ပွင်ႇ ဢုပမႃႇ ၼႆႉ ႁိုဝ်း။ ပေႃး သူ ဢမ်ႇ ႁု ထွမ်ႇ ဢုပမႃႇ ၼႆႉ ၸိုင်၊ၵႂၢမ်း ဢုပမႃႇ တၢင်ႇၸိူဝ်ႉ တၢင်ႇဢၼ် ၼၼ်ႉ၊တေ ႁဵတ်း ၸိူဝ်ႉ ၼင်ႇ ႁိုဝ် ႁု ထွမ်ႇ လႆႈ။- 14ၵူၼ်း ဢၼ် ဝၢၼ်ႇ ၸိူဝ်ႉၽၼ်း ၼၼ်ႉ၊ဝၢၼ်ႇ ၵႂၢမ်း တြႃး ၸဝ်ႈ ဢေႃႈ။- 15ၵူၼ်း ၵမ်ႈၽွင်ႈ မိူၼ် ၸိူဝ်ႉ ၼင်ႇ မဵတ်ႉ ဢၼ် တူၵ်း ၵႃႈတီႈ ၵၢင်တၢင်း ၸိူဝ်း ၼၼ်ႉ ၸမ်ႉ၊မိူဝ်ႈ ဢၼ် လႆႈ ငိၼ်း ၵႂၢမ်း တြႃး ၸဝ်ႈ ယဝ်ႉ ၼၼ်ႉ၊ၸႃႇတၢၼ်ႇ၊မႃး ထူၺ်ႈ ဢွၵ်ႇ ၵႂၢမ်း တြႃး ၸဝ်ႈ ၼၼ်ႉ ပႅတ်ႈ သေ ၵႃႈတီႈ ၶဝ် ဢေႃႈ။ ၶႂ်ႈဝႃႈ ၼင်ႇ ၼႆ ဢေႃႈ။- 16ၵူၼ်း ၵမ်ႈၽွင်ႈ သမ်ႉ မိူၼ် ၸိူဝ်ႉ ၼင်ႇ မဵတ်ႉ ဢၼ် တူၵ်း ၵႃႈတီႈ လိၼ် လေႃး ႁိၼ် ၸိူဝ်း ၼၼ်ႉ ၸမ်ႉ၊မိူဝ်ႈ ဢၼ် ၶဝ် လႆႈ ငိၼ်း ၵႂၢမ်း တြႃး ၸဝ်ႈ ယဝ်ႉ ၼၼ်ႉ၊ၶဝ် ႁပ်ႉ တုင်း ဢဝ် ၸူမ်းၸူမ်းသိူဝ်းသိူဝ်း ဢေႃႈ။- 17ၵူၺ်းၵႃႈ၊ႁၢၵ်ႈ တြႃး ၸဝ်ႈ ဢမ်ႇ ယင်ႇ လိုၵ်ႉ ၵႃႈၼႂ်း ႁူဝ်ၸႂ် ၶဝ် လႄႈ တႄႇ ယူႇ ၵမ်းၼိုင်ႈ ၵူၺ်း သေယဝ်ႉ၊မိူဝ်ႈ ဢၼ် လႆႈ ၶၢမ်ႇ တၢင်း ဢၼ် ၼိၵ်ႈၸၢၵ်ႈ ငႅၼ်းသႄး ၵွပ်ႈပိူဝ်ႈ တြႃး ၸဝ်ႈ ၼၼ်ႉ ၸိုင်၊ၸႂ်လု ၵႂႃႇ ၵမ်းလဵဝ် ဢေႃႈ။ ၶႂ်ႈဝႃႈ ၼင်ႇ ၼႆ ဢေႃႈ။- 18ၵူၼ်း ၵမ်ႈၽွင်ႈ သမ်ႉ မိူၼ် ၸိူဝ်ႉ ၼင်ႇ မဵတ်ႉ ဢၼ် တူၵ်း ၵႃႈၼႂ်း ယုမ်းၼၢမ် ၸိူဝ်း ၼၼ်ႉ ၸမ်ႉ၊ပဵၼ် ၶဝ် ၸိူဝ်း ဢၼ် လႆႈ ငိၼ်း တြႃး ၸဝ်ႈ သေယဝ်ႉ၊- 19တၢင်း ဢၼ် မႆႈၸႂ် လူၺ်ႈ လွင်ႈ လေႃးၵီႇ လႂ်၊တၢင်း ဢၼ် ၸႂ်ၸပ်း လူၺ်ႈ လွင်ႈ ဢုၵ်ႉၸႃႇ ၸေးၸိမ်ႇ၊တင်း ၸႂ် ဢၼ် ၸပ်းၸွႆး ၶႂ်ႈလႆႈ လွင်ႈတၢင်း တၢင်ႇၸိူဝ်ႉ တၢင်ႇ မဵဝ်း တင်းလၢႆ ၶဝ်ႈ ၼႂ်း ၸႂ် လႄႈ ႁူမ်ႇ သုမ်ႇ ႁတ်ႉ ဝႆႉ တြႃး ၸဝ်ႈ ယူႇ သေလႄႈ ဢမ်ႇ ၸၢင်ႈ မၢၵ်ႇ မၢၵ်ႇ မႃး လႆႈ။ ၶႂ်ႈဝႃႈ ၸိူဝ်ႉ ၼင်ႇ ၼႆ ဢေႃႈ။- 20ၵူၼ်း ၸိူဝ်း ဢၼ် မိူၼ် ၸိူဝ်ႉ ၼင်ႇ မဵတ်ႉ ဢၼ် တူၵ်း ၵႃႈတီႈ လိၼ် လီ ၼၼ်ႉ ၸမ်ႉ၊ၶဝ် လႆႈ ငိၼ်း တြႃး ၸဝ်ႈ သေလႄႈ၊ႁပ်ႉ တုင်း ဢဝ် သေယဝ်ႉ၊မၢၵ်ႇ မႃး ၵမ်ႈၽွင်ႈ သၢမ် သိပ်း ပုၼ်ႈ၊ၵမ်ႈၽွင်ႈ ႁူၵ်း သိပ်း ပုၼ်ႈ၊ၵမ်ႈၽွင်ႈ ပၢၵ်ႇ ပုၼ်ႈ ဢေႃႈ။ ၶႂ်ႈဝႃႈ ၸိူဝ်ႉ ၼင်ႇ ၼႆ ဢေႃႈ၊" ဝႃႈ ၼင်ႇ ၼႆ ဢေႃႈ။ 21ၸဝ်ႈ ယေႇသု၊ၶိုၼ်း သိုပ်ႇ လၢတ်ႈ လႄႈ ဝႃႈ၊ "ၸွင်ႇ ၵူၼ်း ၸၢင်ႈ ဢဝ် ၵွၵ်းၽႆး မႃး ႁူမ်ႇ ဝႆႉ တႂ်ႈ ပဵတ်ႈ၊ဢမ်ႇၼၼ် တႂ်ႈ ၵူႇၼွၼ်း ႁိုဝ်း။ မၼ်း ၸၢင်ႈ ဢဝ် မႃး တၢင်ႇ ဝႆႉ ၵႃႈၼိူဝ် ၶဵင်ႇ တႆႈၽႆး ဢမ်ႇၸႂ်ႈ ႁိုဝ်း။- 22လွင်ႈတၢင်း သေ ၸိူဝ်ႉ သေ ပိူင် ဢၼ် သိူင်ႇ ဝႆႉ လပ်ႉ ဝႆႉ ၼၼ်ႉ၊တၵ်း ပေႃႇ ဢွၵ်ႇ ထၢင်ႇသႃး မႃး လႄႈ လွင်ႈတၢင်း သေ ၸိူဝ်ႉ သေ ပိူင် ဢၼ် ႁူမ်ႇ ဝႆႉ ငမ်း ဝႆႉ ၼၼ်ႉ ၵေႃႈ၊တၵ်း ပိုတ်ႇ ၼႄ ထၢင်ႇသႃး မႃး ဢေႃႈ။- 23ပေႃး သေၵေႃႉသေၵူၼ်း မီး ႁူ ဢၼ် ၸၢင်ႈ ငိၼ်း ၸိုင်၊ႁႂ်ႈ ငိၼ်း သေၵမ်း လူၺ်ႈ၊" ဝႃႈ ၼင်ႇ ၼႆ ဢေႃႈ။ 24မၼ်းၸဝ်ႈ သမ်ႉ လၢတ်ႈ တီႈ ၶဝ် ထႅင်ႈ လႄႈ ဝႃႈ၊ "လွင်ႈ ဢၼ် သူ လႆႈ ငိၼ်း ၼႆႉ ႁဵတ်း သတိ တႃႉ။ ၵႃႈ ၼင်ႇ ဢၼ် သူ တူင် ပၼ် တႅၵ်ႈ ပၼ် ပိူၼ်ႈ တၢင်ႇၵေႃႉ ၼၼ်ႉ၊ၽြႃးပဵၼ်ၸဝ်ႈ တၵ်း တေ တူင် ပၼ် တႅၵ်ႈ ပၼ် သူ ၸိူဝ်ႉ ၼင်ႇ ၼၼ် ဢမ်ႇၵႃး၊မၼ်းၸဝ်ႈ တေ ပၼ် လိူဝ်တွၼ်း သေ ၼၼ်ႉ တီႈ သူ လူးၵွၼ်ႇ ဢေႃႈ။- 25တီႈ ၵေႃႉ ဢၼ် မီး ၼၼ်ႉ တၵ်း ပၼ် ထႅင်ႈ လႄႈ တီႈ ၵေႃႉ ဢၼ် ဢမ်ႇ မီး ၼၼ်ႉ ၸမ်ႉ၊တၵ်း ၼုၵ်ႈ ဢဝ် ၵႃႈ ဢၼ် မၼ်း မီး တင်းသဵင်ႈ တင်းမူတ်း ဢေႃႈ၊" ဝႃႈ ၼင်ႇ ၼႆ ဢေႃႈ။ 26ၸဝ်ႈ ယေႇသု၊လၢတ်ႈ ထႅင်ႈ လႄႈ ဝႃႈ၊ "မိူင်းၽြႃးပဵၼ်ၸဝ်ႈ မိူၼ် ၸိူဝ်ႉ ၼင်ႇ ၵူၼ်း ၵေႃႉ ၼိုင်ႈ ဝၢၼ်ႇ ၸိူဝ်ႉၽၼ်း ဝႆႉ ၵႃႈၼႂ်း ၼႃး ဢေႃႈ။- 27ၵေႃႉ ၼၼ်ႉ ဝၼ်း ဝၼ်း ၶိုၼ်း ၶိုၼ်း တိုၼ်ႇ ယူႇ ၼွၼ်း ယူႇ သေၵေႃႈ၊မဵတ်ႉ ၸိူဝ်း ၼၼ်ႉ ဢွၵ်ႇ တူၼ်ႈ လႄႈ ယႂ်ႇမႃး ၸိူဝ်ႉ ၼင်ႇ ႁိုဝ် မၼ်း ဢမ်ႇ ႁု။- 28တူၼ်ႈ ၸိူဝ်း ဢၼ် ယႂ်ႇမႃး ၵႃႈတီႈ လိၼ် ၶေႃ ၶေႃ ၵူၺ်း မၼ်း လႄႈ၊ဢွၼ်တၢင်း ငွၵ်ႈ ဢွၵ်ႇ သေယဝ်ႉ၊လိုၼ်း ၼၼ်ႉ ပဵၼ် ႁူင်း မႃး၊လိုၼ်းသေ ၼၼ်ႉ ပဵၼ် မဵတ်ႉ ပဵၼ် မၢၵ်ႇ ၵႃႈၼႂ်း ႁူင်း မၼ်း ဢေႃႈ။- 29မိူဝ်ႈ ဢၼ် မၢၵ်ႇ မၼ်း သုၵ်း ယဝ်ႉ ၸိုင်၊ၵေႃႉ ၼၼ်ႉ ဢဝ် ၶဵဝ်း ပၢတ်ႇ ၵမ်းလဵဝ် ပိူဝ်ႈ ဢၼ် ၶိင်ႇ ပၢတ်ႇ ၶဝ်ႈ ထိုင် မႃး ၼၼ်ႉ ဢေႃႈ။ 30"မိူင်းၽြႃးပဵၼ်ၸဝ်ႈ ၸိုင်၊တၵ်း လႆႈ ၼႄ ပုင်ႇ တႅၵ်ႈ မၼ်း ၸိူဝ်ႉ ၼင်ႇ ႁိုဝ်။ တၵ်း လႆႈ ဢဝ် ဢုပမႃႇ ဢၼ် လႂ် တႅၵ်ႈ ဝႃႈၼႆ ၸမ်ႉ၊မိူၼ် ၸိူဝ်ႉ ၼင်ႇ ၽၼ်း ၽၵ်းၵၢတ်ႇ မဵတ်ႉ ၼိုင်ႈ၊- 31ဢၼ် ၽုၵ်ႇ သႂ်ႇ ၼႂ်း လိၼ် ၼၼ်ႉ၊ပိၵ်ႉသမ်ႉ မဵတ်ႉ မၼ်း လဵၵ်ႉ သေ မဵတ်ႉ ၵူႈမဵဝ်း ၵႃႈတီႈ လိၼ် သေၵေႃႈ၊- 32မိူဝ်ႈ ၽုၵ်ႇ ယဝ်ႉ ၼၼ်ႉ မၼ်း ငွၵ်ႈ ဢွၵ်ႇ ပဵၼ် တူၼ်ႈ ယႂ်ႇမႃး သေ တူၼ်ႈ ယိူဝ်ႈ ၵႃႈမီး လႄႈ၊မီး ၵိင်ႇ ၵၢၼ်ႈ ဢၼ် ယႂ်ႇ ၼမ်ၼႃႇ၊ၼူၵ်ႉ တင်းလၢႆ မႃး ၸပ်း ၵွၼ်း လိုဝ်ႈႁိူဝ်ႉ ၵႃႈၼႂ်း ႁူမ်ႈ မၼ်း ဢေႃႈ၊" ဝႃႈ ၼင်ႇ ၼႆ ဢေႃႈ။ 33ၸဝ်ႈ ယေႇသု၊ဢဝ် တင်း ၵႂၢမ်း ဢုပမႃႇ မဵဝ်း ၼႆႉ ၼမ်ၼႃႇ၊ႁေႃးလၢတ်ႈ တြႃး ၸဝ်ႈ တီႈ မူႇၵူၼ်း တင်းလၢႆ၊ၸွမ်း ၵႃႈ ၼင်ႇ ဢၼ် ၶဝ် ထွမ်ႇ လႄႈ ႁု ပွင်ႇ လႅင်းၸႂ် လႆႈ ၼၼ်ႉ ဢေႃႈ။- 34ယင်း ဢမ်ႇ ပႃး ၵႂၢမ်း ဢုပမႃႇ လႄႈ မၼ်းၸဝ်ႈ ဢမ်ႇ ႁေႃး ဢမ်ႇ လၢတ်ႈ။ ၵူၺ်းၵႃႈ၊မိူဝ်ႈ ဢၼ် ပိူၼ်ႈ တၢင်ႇၵေႃႉ ဢမ်ႇ မီး ယဝ်ႉ ၼၼ်ႉ ၸိုင်၊မၼ်းၸဝ်ႈ ၽုၺ်ႇၼႄ လွင်ႈ တင်းသဵင်ႈတင်းလူင် ၵႃႈတီႈ တပႄးၸဝ်ႈ တင်းလၢႆ ဢေႃႈ။ 35ၼႂ်း ဝၼ်း ၼၼ်ႉ၊မိူဝ်ႈ ဢၼ် ဝၼ်း ၶမ်ႈ မႃး ယဝ်ႉ ၸိုင်၊ၸဝ်ႈ ယေႇသု၊လၢတ်ႈ တီႈ တပႄးၸဝ်ႈ တင်းလၢႆ လႄႈ ဝႃႈ၊ "ဢွၼ်ၵၼ် ၶၢမ်ႈ ၵႂႃႇ ၽၢႆႇပုၼ်ႉ ၽင်ႇ ၼွင် တႃႉ ႁဝ်း၊" ဝႃႈ ၼင်ႇ ၼႆ ယဝ်ႉ ၸင်ႇ၊- 36တပႄးၸဝ်ႈ ၸိူဝ်း ၼၼ်ႉ ဢွၵ်ႇ သေ ၵႃႈတီႈ ပၢင် ၵူၼ်း တင်းလၢႆ လႄႈ ၶဝ်ႈ ၵႂႃႇ ၵႃႈၼႂ်း ႁိူဝ်း ဢၼ် မၼ်းၸဝ်ႈ ၼင်ႈ ယူႇ ၼၼ်ႉ သေယဝ်ႉ၊ပႃး ဢဝ် မၼ်းၸဝ်ႈ လႄႈ ဢွၵ်ႇ ၵႂႃႇ ဢေႃႈ။ ႁိူဝ်း တၢင်ႇ လမ်း တင်းလၢႆ ၵေႃႈ ပႃး ဢေႃႈ။- 37ၵမ်း ၼၼ်ႉ၊ပဵၼ် ၽူၼ် လူင် လူမ်းလူင် လႄႈ ပိူပ်ႈၼမ်ႉ ၽင်ႈ ထိပ်ႇ သႂ်ႇ ႁိူဝ်း ႁႅင်း ၼႃႇ လူင်လၢင် ထၢၼ်ႈပေႃး ၼမ်ႉ တဵမ် ၶိုၼ်ႈ ၼႂ်း ႁိူဝ်း မႃး တိၵ်းတိၵ်း ဢေႃႈ။- 38မၼ်းၸဝ်ႈ ၼွၼ်းလပ်း ယူႇ ၼိူဝ် မွၼ်ႁူဝ် ၵႃႈတီႈ ႁၢင်ႁိူဝ်း ဢေႃႈ။ တပႄးၸဝ်ႈ ၸိူဝ်း ၼၼ်ႉ ပူၵ်း မၼ်းၸဝ်ႈ လႄႈ လဝ်ႈလၢတ်ႈ ဝႃႈ၊ "သြႃႇ ၸဝ်ႈ။ ႁဝ်းၶႃႈ တေ ႁွတ်ႈထိုင် တၢင်း လု တၢင်း လႅဝ် ယဝ်ႉ။ ၸဝ်ႈ ႁဝ်း ယင်း ဢမ်ႇ မႆႈၸႂ် ၸွမ်း ႁဝ်းၶႃႈ ႁိုဝ်း၊" ဝႃႈ ၼင်ႇ ၼႆ ဢေႃႈ။ 39ၸဝ်ႈ ယေႇသု၊လုၵ်ႉ သေလႄႈ၊ပူင်ဢမိင်ႉ တီႈ လူမ်း သေယဝ်ႉ၊သမ်ႉ သင်ႇ လၢတ်ႈ တီႈ ပၢင်ႇလၢႆႇ လႄႈ ဝႃႈ၊ "ထၢတ်ႇယဵၼ် တႃႉ။ ယူႇ ၼိမ် ၼိမ် တႃႉ၊" ဝႃႈ ၼင်ႇ ၼႆ လႄႈ၊လူမ်း ထၢတ်ႇယဵၼ် ၵႂႃႇ သေယဝ်ႉ၊ပၢင်ႇလၢႆႇ ၵေႃႈ ၸိုၼ်ႈ ပၢင်ႇ ၼိမ် လီ မႃး တႄႉတႄႉ ဝႃႈ ဝႃႈ ဢေႃႈ။- 40မိူဝ်ႈ ၼၼ်ႉ၊မၼ်းၸဝ်ႈ လၢတ်ႈ တီႈ ၶဝ် လႄႈ ဝႃႈ၊ "ႁဵတ်းသင် လႄႈ သူ ၵူဝ်ႁႄ ထၼ်ႇ ၼႆႉ။ ၸႂ် ဢၼ် ယုမ်ႇမၢတ်ႈ သူ ယင်း ဢမ်ႇ ပႆႇ မီး ႁိုဝ်း၊" ဝႃႈ ၼင်ႇ ၼႆ ဢေႃႈ။ 41ၶဝ် ၵေႃႈ ယဵင်ႈၶႅၼ်း ၵူဝ်ႁႄ ၸႂ် သၼ်ႇ ၼႃႇ လူင်လၢင် လႄႈ ၵေႃႉ ၼိုင်ႈ လႄႈ ၵေႃႉ ၼိုင်ႈ လၢတ်ႈ တီႈ ၵၼ် လႄႈ ဝႃႈ၊ "ၵေႃႉ ၼႆႉ ပဵၼ် ၵူၼ်း ၸိူဝ်ႉ ၼင်ႇ ႁိုဝ် ၼေႃ။ လူမ်း တင်း ပၢင်ႇလၢႆႇ ယင်း ထွမ်ႇဢဝ် ၵႂၢမ်း မၼ်း လူင် ပႄႇ၊" ဝႃႈ ၼင်ႇ ၼႆ ဢေႃႈ။
Copyright
Learn More


text:
1ၵဝ် ပေႃးလု၊ဢၼ် ဢူၼ်ႈဢွၼ်ႇ ၶျႃးတႅမ်ႇ မိူဝ်ႈ ဢၼ် ယူႇ ၽၢႆႇၼႃႈ သူ လႄႈ သမ်ႉ ႁတ်းႁၢၼ် မိူဝ်ႈ ဢၼ် ယူႇ ၵႆ သူ ၼႆႉ၊ဢဝ် တင်း ၸႂ် ဢၼ် ၼိမ် လီ၊ဢိၵ်ႇတင်း ၸႂ် ၵရုၼႃႇ ၸဝ်ႈ ၶရိၸ်ႈ၊လႄႈ တွင်းပၢၼ်ႇ သူ လႄႈ ဝႃႈ ၸမ်ႉ၊- 2ယႃႇပေ ႁဵတ်း ႁႂ်ႈ ၵဝ် ၼႄ တၢင်း ႁတ်းႁၢၼ် တေႃႇ သူ မိူဝ်ႈ ဢၼ် ၵဝ် မႃး တီႈ သူ ၼၼ်ႉ သေၵမ်း။ လွင်ႈ မၼ်း ၸမ်ႉ၊ၵဝ် မၼ်ႈ ၸႂ် ဝႃႈ၊ၵဝ် ၸၢင်ႈ ႁတ်းႁၢၼ် တေႃႇ ၶဝ် ၸိူဝ်း ဢၼ် မၢတ်ႈ ဝႃႈ၊ႁဝ်း ႁဵတ်း ၸွမ်း ဢလူဝ်ႇ ၵူၼ်းလေႃးၵီႇ ၼၼ်ႉ ဢေႃႈ။- 3ပိၵ်ႉသမ်ႉ ႁဝ်း မီး ယူႇ ၼႂ်း လေႃးၵႃႉ သေၵေႃႈ၊ႁဝ်း ၸွမ်း ၼိူဝ်ႉလိူတ်ႈ ၸႃႇတိ သေလႄႈ တိုၵ်းတေႃး ဢမ်ႇၸႂ်ႈ။- 4ၶိူင်ႈ လၢၵ်ႈၼၢၵ်ႈ ဢၼ် ႁဝ်း ယိပ်း တိုဝ်း ႁႂ်ႈလႆႈ ယႃႉ ၽဵဝ်ႈ ပႅတ်ႈ တပ်ႉ ရၢၼ်ႇသူႇ ၼၼ်ႉ၊ဢမ်ႇၸႂ်ႈ ၶိူင်ႈ လၢၵ်ႈၼၢၵ်ႈ လေႃးၵႃႉ ၼႆႉ လႄႈ ပဵၼ် ၶိူင်ႈ လၢၵ်ႈၼၢၵ်ႈ ဢၼ် မီး တၼ်းၶူဝ်း ၽြႃးပဵၼ်ၸဝ်ႈ ၼၼ်ႉ ဢေႃႈ။- 5ႁဝ်း ယႃႉ ၽဵဝ်ႈ ပႅတ်ႈ ၵႂၢမ်း ဢၼ် တွပ်ႇထဵင် ၸဝ်ႈ ၽြႃး၊ဢိၵ်ႇတင်း ၸႂ် မႃႇၼႃႉ သုင် ဢၼ် ႁႄႉၶႅၼ် ပိင်ႇၺႃႇ ဢၼ် ႁုၸၵ်း ၽြႃးပဵၼ်ၸဝ်ႈ ၼၼ်ႉ ဢေႃႈ။ ႁဝ်း တိၺွပ်း ဢဝ် တၢင်းၶႆႈၸႂ် ၵျၢမ်ႇပွင် ၵူႈမဵဝ်း လႄႈ ဢဝ် ၶျုၵ်ႈ ဝႆႉ၊ႁႂ်ႈလႆႈ ယူႇ တႂ်ႈ ဢမိင်ႉ လႄႈ ထွမ်ႇဢဝ် ၵႂၢမ်း ၸဝ်ႈ ၶရိၸ်ႈ၊ဢေႃႈ။- 6မိူဝ်ႈ ဢၼ် သူ ပႂ်ႉ သဵတ်ႈၸႃႇ တဵမ်ထူၼ်ႈ ယဝ်ႉ ၸိုင်၊ႁဝ်း ၵေႃႈ တၵ်း တၼ်း ဝႆႉ၊ႁႂ်ႈလႆႈ ပၼ်တၢမ်ႇ တီႈ ၶဝ် ၸိူဝ်း ဢၼ် ဢမ်ႇ ထွမ်ႇဢဝ် ၼၼ်ႉ ၵူႈၵေႃႉၵူႈၵူၼ်း ဢေႃႈ။ 7သူ ၸၢင်ႈ တူၺ်း သရေႇ ၽၢႆႇၼွၵ်ႈ ၵူၺ်း ဢေႃႈ။ ပေႃး သေၵေႃႉသေၵူၼ်း မၢတ်ႈ တူဝ်ၸဝ်ႈၵဝ်ႇ ပဵၼ် ၵူၼ်း ၸဝ်ႈ ၶရိၸ်ႈ၊ၸိုင်၊ႁႂ်ႈ မၼ်း ဝူၼ်ႉ တူၺ်း ထႅင်ႈ လွင်ႈ တူဝ်ၸဝ်ႈၵဝ်ႇ လႄႈ ႁု ဝႃႈ၊ႁဝ်း ၵေႃႈ ပဵၼ် ၵူၼ်း ၸဝ်ႈ ၶရိၸ်ႈ၊မိူၼ် မၼ်း ၼင်ႇၵဝ်ႇ ၼၼ်ႉ တႃႉ။- 8ပိၵ်ႉသမ်ႉ ၵဝ် လႆႈ ဢုပ်ႇ ဝၢဝ်း ပူၼ်ႉလိူဝ် လူၺ်ႈ လွင်ႈ ဢႃႇၼႃႇ ဢၼ် ၸဝ်ႈၽြႃး ဢၢပ်ႈပၼ် ႁဝ်း ဝႆႉ ၼၼ်ႉ ပဵၼ် ပုၼ်ႈ ဢၼ် တၵ်း တေ ႁဵတ်း သူ ဢေႃႈ။ ပုၼ်ႈ တၵ်း ယႃႉ ၽဵဝ်ႈ ပႅတ်ႈ သူ ဢမ်ႇၸႂ်ႈ၊ၵဝ် ၵေႃႈ၊တေ ဢမ်ႇ လႆႈ ဢူၵ်း ဢၢႆ။- 9ၵဝ် ဢမ်ႇ ၶႂ်ႈႁႂ်ႈ လိၵ်ႈ ဢၼ် ၵဝ် တႅမ်ႈ ပၼ် ၵႂႃႇ ၼၼ်ႉ ပဵၼ် တၢင်း ဢၼ် လွၵ်ႇငိုတ်ႈ တီႈ သူ။- 10ၵူၼ်း ၵမ်ႈၽွင်ႈ ၸၢင်ႈ လၢတ်ႈ လႄႈ ဝႃႈ၊ "သြႃႇ ပေႃးလု၊ၼႆႉ မိူဝ်ႈ ဢၼ် တူဝ် မၼ်း မီး လူၺ်ႈ ၵၼ် တင်း ႁဝ်း ၼၼ်ႉ၊ပဵၼ် ၵူၼ်း ဢူၼ်ႈဢွၼ်ႇ ၵူၺ်း လႄႈ ၵႂၢမ်း မၼ်း ၵေႃႈ ဢမ်ႇ ပွင်ႇလွင်ႈ ၵႃႈသင်၊ၵူၺ်းၵႃႈ၊လိၵ်ႈ ဢၼ် မၼ်း တႅမ်ႈ မႃး ၼႆႉ သမ်ႉ ပဵၼ် လိၵ်ႈ ဢၼ် မီး ဢေႃးၸႃႇ ဢႃႇၼႃႇ ဝႆႉ ၼေႃ၊" ဝႃႈ ၼင်ႇ ၼႆ ဢေႃႈ။- 11ႁႂ်ႈ ၵူၼ်း ဢၼ် ၸၢင်ႈ လၢတ်ႈ ၸိူဝ်ႉ ၼင်ႇ ၼၼ် ၼၼ်ႉ ႁု ဝႃႈ၊မိူဝ်ႈ ဢၼ် ႁဝ်း ယူႇ တီႈ ၵႆ လႄႈ တႅမ်ႈလိၵ်ႈ မႃး ဝႃႈ၊ႁဝ်း တေ ႁဵတ်း ၸိူဝ်ႉႁိုဝ် ၼၼ်ႉ၊ႁဝ်း ၵေႃႈ တေ ႁဵတ်း ၸွမ်း ၸိူဝ်ႉ ၼင်ႇ ၼၼ်၊မိူဝ်ႈ ဢၼ် ႁဝ်း လႆႈ မႃး ယူႇ လူၺ်ႈ ၵၼ် တင်း သူ ဢေႃႈ။ 12ၼႂ်းဝႃႈၼၼ် သေၵေႃႈ၊ႁဝ်း ဢမ်ႇ ႁတ်း ဢဝ် တူဝ်ၸဝ်ႈၵဝ်ႇ တႅၵ်ႈတိူင်း လူၺ်ႈ ၵၼ် တင်း ၵူၼ်း ၵမ်ႈၽွင်ႈ ဢၼ် ယုၵ်ႉယွင်ႈ တူဝ်ၸဝ်ႈၵဝ်ႇ ၼၼ်ႉ။ ၶဝ် ၸိူဝ်း ၼၼ်ႉ ၵေႃႉ ၼိုင်ႈ လႄႈ ၵေႃႉ ၼိုင်ႈ၊ၶေႉၶဵင်ႇ ၵၼ် လႄႈ တႅၵ်ႈတိူင်း ၵၼ် ယူႇ ၵူၺ်း လႄႈ ပဵၼ် တၢင်း ဢၼ် ပိင်ႇၺႃႇ တိုၼ်ႈ ၼႃႇ ဢေႃႈ။- 13ႁဝ်း ၼႆႉ ၸမ်ႉ၊တၢင်း ဢၼ် ႁဝ်း ဢုပ်ႇ ဝၢဝ်း ၼၼ်ႉ၊ဢမ်ႇ ပူၼ်ႉ ဢမ်ႇ ပႅၼ်၊ၵူၺ်း ႁတ်း ဢုပ်ႇ ဝၢဝ်း ၵႃႈၼႂ်း ဢၶႂၢင်ႉ ဢယေး ဢၼ် ၽြႃးပဵၼ်ၸဝ်ႈ ဢၢပ်ႈပၼ် ႁဝ်း ဝႆႉ ၼၼ်ႉ ဢေႃႈ။ သူ ၸိူဝ်း ၼႆႉ ၵေႃႈ၊ၶဝ်ႈပႃး ၼႂ်း ၼႆႉ ယဝ်ႉ ဢေႃႈ။- 14ပိူဝ်ႈ ဢၼ် သူ ၶဝ်ႈပႃး မီး ယူႇ ၵႃႈၼႂ်း ဢၶႂၢင်ႉ ဢယေး ဢၼ် ၽြႃးပဵၼ်ၸဝ်ႈ ဢၢပ်ႈပၼ် ႁဝ်း ၼၼ်ႉ ၸိုင်၊မိူဝ်ႈ ဢၼ် ႁဝ်း ဢဝ် ၶၢဝ်ႇတြႃးသိူဝ်းပျေႃႇ လွင်ႈ ၸဝ်ႈ ၶရိၸ်ႈ၊သေလႄႈ မႃး တီႈ သူ မိူဝ်ႈ ဢွၼ်တၢင်း ၼၼ်ႉ၊ႁဝ်း ဢမ်ႇ လႆႈ ပူၼ်ႉလိူဝ် ဢၶႂၢင်ႉ ၽြႃးပဵၼ်ၸဝ်ႈ ဢေႃႈ။- 15ပိူဝ်ႈ ၼႆ လႄႈ ႁဝ်း ဢမ်ႇ ဢုပ်ႇ ဝၢဝ်း လွင်ႈ ၵၢၼ် ပိူၼ်ႈ တၢင်ႇၵေႃႉ၊ဢၼ် ႁဵတ်း ပူၼ်ႉလိူဝ် သေ တီႈ ဢၼ် ၽြႃးပဵၼ်ၸဝ်ႈ ဢၢပ်ႈပၼ် ႁဝ်း ၼၼ်ႉ လႄႈ ႁဝ်း မီး တၢင်း ဢၼ် မုင်ႈမွင်း ပႃႇရမီႇ တၢင်းယုမ်ႇမၢတ်ႈ သူ တၵ်း ယႂ်ႇ ၼမ် မႃး သေယဝ်ႉ၊ႁဝ်း တၵ်း လႆႈ ႁဵတ်းၵၢၼ် ဢၼ် ယဵင်ႈၶႅၼ်း ၼမ် ၵိုၼ်း ၼႃႇ တီႈ သူ၊ၵႃႈၼႂ်း ဢၶႂၢင်ႉ ဢယေး ဢၼ် ၽြႃးပဵၼ်ၸဝ်ႈ ဢၢပ်ႈပၼ် ႁဝ်း ဝႆႉ ၼၼ်ႉ ဢေႃႈ။- 16ႁဵတ်း ၼၼ် လႄႈ ႁဝ်း တၵ်း လႆႈ ၶၢမ်ႈ မိူင်း သူ ၵႂႃႇ တၢင်ႇ မိူင်း ၽၢႆႇပုၼ်ႉ လႄႈ ႁေႃးလၢတ်ႈ ၶၢဝ်ႇတြႃးသိူဝ်းပျေႃႇ ဢေႃႈ။ ႁဝ်း တၵ်း ဢမ်ႇ ဢုပ်ႇ ဝၢဝ်း ၵၢၼ် ဢၼ် ပိူၼ်ႈ ႁဵတ်း ၼၼ်ႉ လႄႈ ဝႃႈ၊ပဵၼ် ၵၢၼ် ႁဝ်း ဢေႃႈ။ 17ၵူၺ်းၵႃႈ၊ၼႂ်း ၵျၢမ်းလိၵ်ႈ မီး ဝႆႉ လႄႈ ဝႃႈ၊ "ၵေႃႉ ဢၼ် ၶႂ်ႈ ဢုပ်ႇ ဝၢဝ်း ၼၼ်ႉ၊ဢုပ်ႇ ဝၢဝ်း ၼႂ်း လွင်ႈတၢင်း ဢၼ် ၸဝ်ႈၽြႃး ပွင်ႁဵတ်း ၼၼ်ႉ ၵူၺ်း တႃႉ၊" ဝႃႈ ၼင်ႇ ၼႆ ဢေႃႈ။- 18လွင်ႈ မၼ်း ၸမ်ႉ၊ၵေႃႉ ဢၼ် ယွင်ႈယေႃး တူဝ်ၸဝ်ႈၵဝ်ႇ ၼၼ်ႉ၊ပဵၼ် ၵေႃႉ ဢၼ် ၸဝ်ႈၽြႃး ႁပ်ႉတုင်း ဢဝ် ဢမ်ႇၸႂ်ႈ။ ၵေႃႉ ဢၼ် လႆႈ ၶၢမ်ႇ တၢင်း ဢၼ် ၸဝ်ႈၽြႃး ယွင်ႈယေႃး ၼၼ်ႉ ၵူၺ်း ပဵၼ် ၵေႃႉ ဢၼ် မၼ်းၸဝ်ႈ ႁပ်ႉတုင်း ဢဝ် ဢေႃႈ။
Copyright
Learn More


text:
1ဝၢႆးသေ ၸဝ်ႈ ယေႇသု၊ဝႃႈ ၸိူဝ်ႉ ၼင်ႇ ၼႆ ယဝ်ႉ ၸိုင်၊မၼ်းၸဝ်ႈ ႁႅၼ် တူၺ်း ၵႃႈၼိူဝ် ၽႃႉၵၢင်ႁၢဝ် ပုၼ်ႉ သေလႄႈ လၢတ်ႈ ဝႃႈ၊ "ဢူဝ်း ပေႃႈၸဝ်ႈ တီႈၶႃႈ။ ၶိင်ႇ ယၢမ်း ႁွတ်ႈမႃး တီႈၶႃႈ ယဝ်ႉ။ ပၼ် ႁႂ်ႈ မုၼ်ၽုင်း လုၵ်ႈၸဝ်ႈ ႁဝ်း ထၢင်ႇသႃး မႃး ပုၼ်ႈ လွင်ႈ ၼင်ႇ ႁိုဝ် လုၵ်ႈၸဝ်ႈ တၵ်း ႁဵတ်း ႁႂ်ႈ မုၼ်ၽုင်း ၸဝ်ႈႁဝ်း ထၢင်ႇသႃး မႃး ၼၼ်ႉ သေၵမ်း တီႈၶႃႈ။- 2လွင်ႈ မၼ်း ၸမ်ႉ၊ၸဝ်ႈႁဝ်း ပၼ် ဢၶႂၢင်ႉ တၼ်းၶူဝ်း တီႈ လုၵ်ႈၸဝ်ႈ ႁႂ်ႈလႆႈ ဢုပ်ႉပိူင်ႇ ၵူၼ်း မဵဝ်း တင်းသဵင်ႈတင်းမူတ်း လႄႈ ၸၢင်ႈ ပၼ် ဢသၢၵ်ႈ ထႃႇဝရႃႉ တီႈ ၶဝ် ၸိူဝ်း ဢၼ် ၸဝ်ႈႁဝ်း ဢဝ် ဢၢပ်ႈပၼ် ၵႃႈၼႂ်း မိုဝ်း လုၵ်ႈၸဝ်ႈ ၼၼ်ႉ ဢေႃႈ။- 3ဢသၢၵ်ႈ ထႃႇဝရႃႉ ဢၼ် ဝႃႈ ၼၼ်ႉ၊ပဵၼ် တၢင်း ဢၼ် ႁုၸၵ်း ၸဝ်ႈႁဝ်း ဢၼ် ပဵၼ် ၽြႃးပဵၼ်ၸဝ်ႈ ဢၼ် ၸိုဝ်ႈ ဢၼ် ၸႂ်ႈ သူႇလဵဝ် ပႃးလဵဝ်၊ဢိၵ်ႇတင်း ၸဝ်ႈ ယေႇသု ၶရိၸ်ႈ၊ဢၼ် ၸဝ်ႈႁဝ်း ပွႆႇၸႂ်ႉ မႃး ၼၼ်ႉ တီႈၶႃႈ ဢေႃႈ။- 4ၵဝ်ၶႃႈ ႁႂ်ႈ မုၼ်ၽုင်း ၸဝ်ႈႁဝ်း ထၢင်ႇသႃး မႃး ၵႃႈၼိူဝ် လိၼ်မိူင်း ၼႆႉ တီႈၶႃႈ ယဝ်ႉ။ ၵၢၼ် တၢင်းႁဵတ်း ဢၼ် ၸဝ်ႈႁဝ်း ၸႂ်ႉ ႁဵတ်း ၼၼ်ႉ ၵေႃႈ ၵဝ်ၶႃႈ ႁဵတ်း ယဝ်ႉ တူဝ်ႈ တီႈၶႃႈ ယဝ်ႉ။- 5ဢူဝ်း ပေႃႈၸဝ်ႈ တီႈၶႃႈ။ ၸိူဝ်ႉ ၼင်ႇ ဢၼ် ၵဝ်ၶႃႈ လႆႈ ၸၢမ်ႇၸႃး မုၼ်ၽုင်း သရေႇ လူၺ်ႈ ၵၼ် တင်း ၸဝ်ႈႁဝ်း ၸဵမ်မိူဝ်ႈ ဢၼ် ၵမ်ႇၽႃႇ ၼႆႉ ဢမ်ႇ ပႆႇ တႄႇ ၼၼ်ႉ၊တေႃႈလဵဝ် ၼႆႉ ၵေႃႈ ၶႅၼ်းတေႃႈ ယုၵ်ႉယွင်ႈ မုၼ်ၽုင်း သရေႇ ၵဝ်ၶႃႈ သိုဝ်ႈ ၼႃႈ တႂ်ႈတႃ ၸဝ်ႈႁဝ်း သေၵမ်း တီႈၶႃႈ။ 6"ၵဝ်ၶႃႈ ႁဵတ်း ႁႂ်ႈ ၸဝ်ႈႁဝ်း လႆႈ ႁု ထၢင်ႇသႃး ၵႃႈတီႈ ၶဝ် ၸိူဝ်း ဢၼ် ၸဝ်ႈႁဝ်း ဢဝ် ၵႃႈၼႂ်း လေႃးၵႃႉ ၼႆႉ မႃး ဢၢပ်ႈပၼ် တီႈ ၵဝ်ၶႃႈ ၸိူဝ်း ၼၼ်ႉ တီႈၶႃႈ ယဝ်ႉ။ ၶဝ် ပဵၼ် ၵူၼ်း ၸဝ်ႈႁဝ်း လႄႈ၊ၸဝ်ႈႁဝ်း ဢဝ် ၶဝ် ဢၢပ်ႈပၼ် တီႈ ၵဝ်ၶႃႈ ၶႃႈ ဢေႃႈ။ ၶဝ် ၼၼ်ႉ ပႂ်ႉ ၸွမ်း ၵႂၢမ်း တြႃး ၸဝ်ႈႁဝ်း တီႈၶႃႈ ဢေႃႈ။- 7တေႃႈလဵဝ် ၼႆႉ၊ၶဝ် ႁု လွင်ႈ ၵႃႈ ဢၼ် ၸဝ်ႈႁဝ်း ဢၢပ်ႈပၼ် တီႈ ၵဝ်ၶႃႈ တင်းသဵင်ႈတင်းမူတ်း ၸိူဝ်း ၼၼ်ႉ၊ပဵၼ် မႃး ၵႃႈတီႈ ၸဝ်ႈႁဝ်း ၼၼ်ႉ တီႈၶႃႈ ဢေႃႈ။- 8ၵဝ်ၶႃႈ ဢဝ် ၵႂၢမ်း တြႃး ဢၼ် ၸဝ်ႈႁဝ်း ဢၢပ်ႈပၼ် တီႈ ၵဝ်ၶႃႈ ၼၼ်ႉ ပၼ် တီႈ ၶဝ် လႄႈ။ ၶဝ် ၵေႃႈ ႁပ်ႉ ၶၢမ်ႇ ဢဝ် ဢေႃႈ။ ၶဝ် ႁု လွင်ႈ ဢၼ် ၵဝ်ၶႃႈ လုၵ်ႉ သေ ၵႃႈတီႈ ၸဝ်ႈႁဝ်း မႃး ၸႂ်ႈ တႄႉ သေလႄႈ ယုမ်ႇ လွင်ႈ ဢၼ် ၸဝ်ႈႁဝ်း ပွႆႇၸႂ်ႉ ၵဝ်ၶႃႈ မႃး ၼၼ်ႉ တီႈၶႃႈ ဢေႃႈ။ 9"ၵဝ်ၶႃႈ သူးတွင်း ပုၼ်ႈ ၵူၼ်းလေႃးၵီႇ တင်းလၢႆ ဢမ်ႇၸႂ်ႈ တီႈၶႃႈ။ ၵဝ်ၶႃႈ သူးတွင်း ပုၼ်ႈ ၶဝ် ၸိူဝ်း ဢၼ် ၸဝ်ႈႁဝ်း ဢၢပ်ႈပၼ် တီႈ ၵဝ်ၶႃႈ ၼၼ်ႉ ၵွပ်ႈပိူဝ်ႈ ၶဝ် ပဵၼ် ၵူၼ်း ၸဝ်ႈႁဝ်း တီႈၶႃႈ ဢေႃႈ။- 10ၵႃႈ ဢၼ် ပဵၼ် ၵူၼ်း ၵဝ်ၶႃႈ ၵႃႈမီး တင်းသဵင်ႈတင်းမူတ်း ပဵၼ် ၵူၼ်း ၸဝ်ႈႁဝ်း လႄႈ၊ၵႃႈ ဢၼ် ပဵၼ် ၵူၼ်း ၸဝ်ႈႁဝ်း ၵႃႈမီး တင်းသဵင်ႈတင်းမူတ်း ၵေႃႈ၊ပဵၼ် ၵူၼ်း ၵဝ်ၶႃႈ တီႈၶႃႈ ဢေႃႈ။ မုၼ်ၽုင်း သရေႇ ၵဝ်ၶႃႈ ၵေႃႈ၊လႆႈ ထၢင်ႇသႃး မႃး ၵွပ်ႈ လူၺ်ႈ ၶဝ် တီႈၶႃႈ ဢေႃႈ။- 11တေႃႈလဵဝ် ၼႆႉ ၵဝ်ၶႃႈ မႃး ၸူး တီႈ ၸဝ်ႈႁဝ်း ယူႇ တီႈၶႃႈ လႄႈ၊ၵဝ်ၶႃႈ ဢမ်ႇ မီး ၵႃႈၼႂ်း လေႃးၵႃႉ ၼႆႉ တီႈၶႃႈ ယဝ်ႉ။ ၶဝ် ၸမ်ႉ၊မီး ယူႇ ၼႂ်း လေႃးၵႃႉ ၼႆႉ လူးၵွၼ်ႇ ဢေႃႈ။ ဢူဝ်း ပေႃႈၸဝ်ႈ ဢၼ် မူတ်းၸၢင်ႇ တီႈၶႃႈ႟။ ၼင်ႇ ႁိုဝ် ၶဝ် တၵ်း ပဵၼ် ဢၼ်လဵဝ် ၵၼ် မိူၼ် ၸိူဝ်ႉ ၼင်ႇ ၸဝ်ႈႁဝ်း တင်း ၵဝ်ၶႃႈ ပဵၼ် ၼၼ်ႉ ၸိုင်၊ႁႂ်ႈ ၶဝ် တႄႇ မၼ်ႈ ယူႇ ၼႂ်း တၼ်းၶူဝ်း ၸိုဝ်ႈသဵင် ၸဝ်ႈ ဢၼ် ၸဝ်ႈႁဝ်း ပၼ် တီႈ ၵဝ်ၶႃႈ ၼၼ်ႉ သေၵမ်း တီႈၶႃႈ။- 12ၸူဝ်ႈ ဢၼ် ၵဝ်ၶႃႈ ယင်း မီး ယူႇ လူၺ်ႈ ၵၼ် တင်း ၶဝ် ၼၼ်ႉ ၸိုင်၊ၵဝ်ၶႃႈ ႁႂ်ႈ ၶဝ် တႄႇ မၼ်ႈ ၼႂ်း တၼ်းၶူဝ်း ၸိုဝ်ႈသဵင် ၸဝ်ႈ ဢၼ် ၸဝ်ႈႁဝ်း ပၼ် တီႈ ၵဝ်ၶႃႈ ၼၼ်ႉ တီႈၶႃႈ ဢေႃႈ။ ၵဝ်ၶႃႈ ၵႅတ်ႇၶႄ ႁႄႉၵင်ႈ ပၼ် ၶဝ် လႄႈ ၶဝ် ဢမ်ႇ လႆႈ ႁူင်ႈ လႆႈ ႁၢႆ သေၵေႃႉသေၵူၼ်း။ ၵူၺ်း မီး ၵေႃႉ ဢၼ် တိုၼ်း တေ လႆႈ လု လႆႈ လႅဝ် ၼၼ်ႉ၊လႆႈ ႁူင်ႈ လႆႈ ႁၢႆ ၵႂႃႇ ပုၼ်ႈ လွင်ႈ ၼင်ႇ ႁိုဝ် တၵ်း ပဵၼ် ၸွမ်း ၵႃႈ ၼင်ႇ ဢၼ် ၵျၢမ်းလိၵ်ႈ တႅမ်ႈ ဝႆႉ ၼၼ်ႉ တီႈၶႃႈ ဢေႃႈ။- 13တေႃႈလဵဝ် ၼႆႉ ၵဝ်ၶႃႈ မႃး ၸူး တီႈ ၸဝ်ႈႁဝ်း ယူႇ လႄႈ၊ၵဝ်ၶႃႈ လၢတ်ႈ လွင်ႈတၢင်း ၸိူဝ်း ၼႆႉ ၼႂ်း လေႃးၵႃႉ ၼႆႉ၊ႁႂ်ႈ တပႄးၸဝ်ႈ တင်းလၢႆ၊မီး ႁူဝ်ၸႂ် ဢၼ် သိူဝ်းပျေႃႇ ထူၼ်ႈ တဵမ် ၼႃႇ မိူၼ် ၸိူဝ်ႉ ၼင်ႇ ၵဝ်ၶႃႈ သိူဝ်းပျေႃႇ ၼၼ်ႉ တီႈၶႃႈ ဢေႃႈ။- 14ၵဝ်ၶႃႈ ပၼ် ၶၢဝ်ႇ တြႃး ၸဝ်ႈႁဝ်း ၼၼ်ႉ တီႈ ၶဝ် လႄႈ ၵူၼ်းလေႃးၵီႇ ၼႆႉ ငိၼ်းၸင်း ၶဝ် ၵွပ်ႈပိူဝ်ႈ ၶဝ် ဢမ်ႇ မီး ၸႂ်သၽေႃး ၵူၼ်းလေႃးၵီႇ မိူၼ် ၸိူဝ်ႉ ၼင်ႇ ဢၼ် ၵဝ်ၶႃႈ ဢမ်ႇ မီး ၼၼ်ႉ တီႈၶႃႈ ဢေႃႈ။- 15ၵဝ်ၶႃႈ လဝ်ႈ ယွၼ်း ႁႂ်ႈ ၸဝ်ႈႁဝ်း ၼုၵ်ႈ ဢဝ် ၶဝ် ဢွၵ်ႇ သေ ၵႃႈၼႂ်း လေႃးၵႃႉ ၼႆႉ ၵႂႃႇ ဢမ်ႇၸႂ်ႈ တီႈၶႃႈ လႄႈ၊ၵဝ်ၶႃႈ လဝ်ႈ ယွၼ်း ႁႂ်ႈ ၸဝ်ႈႁဝ်း ၵႅတ်ႇၶႄ ႁႄႉၵင်ႈ ပၼ် ၶဝ်၊ႁႂ်ႈ ၶဝ် လွတ်ႈၵၢင်း သေ ၵႃႈတီႈ ၶုၼ်ၽီႁၢႆႉ ၼၼ်ႉ တီႈၶႃႈ ဢေႃႈ။- 16ၸိူဝ်ႉ ၼင်ႇ ဢၼ် ၵဝ်ၶႃႈ ဢမ်ႇ မီး ၸႂ်သၽေႃး ၵူၼ်းလေႃးၵီႇ ၼႆႉ ၼၼ်ႉ၊ၶဝ် ၼႆႉ ၵေႃႈ ဢမ်ႇ မီး ၸႂ်သၽေႃး ၵူၼ်းလေႃးၵီႇ ၼႆႉ တီႈၶႃႈ။- 17ၶႅၼ်းတေႃႈ ႁႂ်ႈ ၶဝ် ပဵၼ် ၵူၼ်း ဢၼ် မူတ်းၸၢင်ႇ ၸွမ်းၼင်ႇ သမ်ႇမႃႇ တြႃး ၸဝ်ႈႁဝ်း သေၵမ်း တီႈၶႃႈ။ ၼုၵ်ႈၵပၢတ်ႈ ၸဝ်ႈႁဝ်း ပဵၼ် သမ်ႇမႃႇ တြႃး တီႈၶႃႈ ဢေႃႈ။- 18ၸိူဝ်ႉ ၼင်ႇ ၸဝ်ႈႁဝ်း ပွႆႇၸႂ်ႉ ၵဝ်ၶႃႈ မႃး ၵႃႈၼႂ်း လေႃးၵႃႉ ၼႆႉ ၼၼ်ႉ၊ၵဝ်ၶႃႈ ပွႆႇၸႂ်ႉ ၶဝ် ၵႂႃႇ ၵႃႈၼႂ်း လေႃးၵႃႉ ၼႆႉ တီႈၶႃႈ ဢေႃႈ။- 19ၵဝ်ၶႃႈ ႁဵတ်း ႁႂ်ႈ တူဝ်ၸဝ်ႈၵဝ်ႇ မူတ်းၸၢင်ႇ သေလႄႈ ဢဝ် သၢၵ်ႈၵၢပ်ႈ ပုၼ်ႈ ၶဝ် ၵႃႈတီႈ ၸဝ်ႈႁဝ်း၊ၼင်ႇ ႁိုဝ် ၶဝ် ၵေႃႈ တၵ်း ပဵၼ် ၵူၼ်း ဢၼ် မူတ်းၸၢင်ႇ တႄႉတႄႉ ၵႃႈတီႈ ၸဝ်ႈႁဝ်း ၼၼ်ႉ တီႈၶႃႈ ဢေႃႈ။ 20"ၵဝ်ၶႃႈ သူးတွင်း ပုၼ်ႈ ၶဝ် ၵူၺ်း ဢမ်ႇၸႂ်ႈ တီႈၶႃႈ၊ပုၼ်ႈ ၵူၼ်း တင်းလၢႆ ဢၼ် ယုမ်ႇမၢတ်ႈ ၵဝ်ၶႃႈ၊ၵွပ်ႈပိူဝ်ႈ ၶၢဝ်ႇ တြႃး ဢၼ် ၶဝ် ႁေႃးလၢတ်ႈ ၼၼ်ႉ ၵေႃႈ ၵဝ်ၶႃႈ သူးတွင်း တီႈၶႃႈ ဢေႃႈ။- 21ၵဝ်ၶႃႈ သူးတွင်း ႁႂ်ႈ ၶဝ် ပဵၼ် ဢၼ် ၼိုင်ႈ ဢၼ်လဵဝ် ၵၼ် တီႈၶႃႈ ဢေႃႈ။ ဢူဝ်း ပေႃႈၸဝ်ႈ တီႈၶႃႈ၊ႁႂ်ႈ ၶဝ် မီး ယူႇ ၵႃႈၼႂ်း ႁဝ်း မိူၼ် ၸိူဝ်ႉ ၼင်ႇ ဢၼ် ၸဝ်ႈႁဝ်း မီး ယူႇ ၵႃႈၼႂ်း ၵဝ်ၶႃႈ လႄႈ ၵဝ်ၶႃႈ မီး ယူႇ ၵႃႈၼႂ်း ၸဝ်ႈႁဝ်း ၼၼ်ႉ သေၵမ်း တီႈၶႃႈ။ ႁႂ်ႈ ၶဝ် ပဵၼ် ဢၼ် ၼိုင်ႈ ဢၼ်လဵဝ် ၵၼ် ပုၼ်ႈ လွင်ႈ ၼင်ႇ ႁိုဝ် ၵူၼ်းလေႃးၵီႇ ၼႆႉ တၵ်း ယုမ်ႇ လွင်ႈ ဢၼ် ၸဝ်ႈႁဝ်း ပွႆႇၸႂ်ႉ ၵဝ်ၶႃႈ မႃး ၼၼ်ႉ သေၵမ်း တီႈၶႃႈ။- 22ၵဝ်ၶႃႈ ဢဝ် မုၼ် ၵုင်ႇသရေႇ ဢၼ် ၸဝ်ႈႁဝ်း ပၼ် ၵဝ်ၶႃႈ ၼၼ်ႉ၊ပၼ် တီႈ ၶဝ် ပုၼ်ႈ လွင်ႈ ၼင်ႇ ႁိုဝ် ၶဝ် တၵ်း ပဵၼ် ဢၼ် ၼိုင်ႈ ဢၼ်လဵဝ် ၵၼ် မိူၼ် ၸိူဝ်ႉ ၼင်ႇ ဢၼ် ၸဝ်ႈႁဝ်း တင်း ၵဝ်ၶႃႈ ပဵၼ် ဢၼ် ၼိုင်ႈ ဢၼ်လဵဝ် ၵၼ် ၼၼ်ႉ လႄႈ၊- 23ၵဝ်ၶႃႈ မီး ယူႇ ၵႃႈၼႂ်း ၶဝ် လႄႈ ၸဝ်ႈႁဝ်း သမ်ႉ မီး ယူႇ ၵႃႈၼႂ်း ၵဝ်ၶႃႈ ႁႂ်ႈ ၶဝ် လႆႈ ပဵၼ် ဢၼ် ၼိုင်ႈ ဢၼ်လဵဝ် ၵၼ် ၸေးၸေးၸုမ်ႇၸုမ်ႇ၊ပုၼ်ႈ လွင်ႈ ၼင်ႇ ႁိုဝ် ၵူၼ်းလေႃးၵီႇ ၼႆႉ တၵ်း ႁု လွင်ႈ ဢၼ် ၸဝ်ႈႁဝ်း ပွႆႇၸႂ်ႉ ၵဝ်ၶႃႈ မႃး၊ဢိၵ်ႇတင်း လွင်ႈ ဢၼ် ၸဝ်ႈႁဝ်း ႁၵ်ႉ ၶဝ် မိူၼ် ၸိူဝ်ႉ ၼင်ႇ ဢၼ် ၸဝ်ႈႁဝ်း ႁၵ်ႉ ၵဝ်ၶႃႈ ၼၼ်ႉ တီႈၶႃႈ ဢေႃႈ။ 24"ဢူဝ်း ပေႃႈၸဝ်ႈ တီႈၶႃႈ။ ၶဝ် ၼၼ်ႉ ၸဝ်ႈႁဝ်း ပၼ် တီႈ ၵဝ်ၶႃႈ ယဝ်ႉ လႄႈ၊ၵဝ်ၶႃႈ မီး ဢလူဝ်ႇ ၶႂ်ႈႁႂ်ႈ ၶဝ် မီး ယူႇ လူၺ်ႈ ၵၼ် တင်း ၵဝ်ၶႃႈ ၵႃႈၼႂ်း တီႈ ဢၼ် ၵဝ်ၶႃႈ တၵ်း မီး ၼၼ်ႉ၊ႁႂ်ႈ ၶဝ် လႆႈ ႁၼ် မုၼ် ၵုင်ႇသရေႇ ၵဝ်ၶႃႈ ဢၼ် ၸဝ်ႈႁဝ်း ပၼ် ၵဝ်ၶႃႈ ၼႂ်း တၢင်း ဢၼ် ၸဝ်ႈႁဝ်း ႁၵ်ႉ ၵဝ်ၶႃႈ ၸဵမ်မိူဝ်ႈ ၵမ်ႇၽႃႇ ဢမ်ႇ ပႆႇ တႄႇပဵၼ် ၼၼ်ႉ တီႈၶႃႈ ဢေႃႈ။- 25ဢူဝ်း ပေႃႈၸဝ်ႈ ဢၼ် သိုဝ်ႈတေႃႇ တီႈၶႃႈ၊ၵူၼ်းလေႃးၵီႇ ၼႆႉ ဢမ်ႇ ႁုၸၵ်း ၸဝ်ႈႁဝ်း သေၵေႃႈ၊ၵဝ်ၶႃႈ ႁုၸၵ်း တီႈၶႃႈ ဢေႃႈ။ ၶဝ် ၸိူဝ်း ၼႆႉ ၵေႃႈ၊ႁု လွင်ႈ ဢၼ် ၸဝ်ႈႁဝ်း ပွႆႇၸႂ်ႉ ၵဝ်ၶႃႈ မႃး ၼၼ်ႉ တီႈၶႃႈ ဢေႃႈ။- 26ၵဝ်ၶႃႈ မွၵ်ႇ ၼႄ ႁႂ်ႈ ၶဝ် ႁုၸၵ်း ၸဝ်ႈႁဝ်း ယဝ်ႉ တီႈၶႃႈ လႄႈ တၵ်း မွၵ်ႇ ၼႄ ထႅင်ႈ လူးၵွၼ်ႇ၊ပုၼ်ႈ လွင်ႈ ၼင်ႇ ႁိုဝ် တၢင်းႁၵ်ႉ မႅတ်ႈတႃႇ ၸဝ်ႈႁဝ်း ဢၼ် ႁၵ်ႉ ၵဝ်ၶႃႈ ၼၼ်ႉ၊တၵ်း မီး ယူႇ ၼႂ်း ၶဝ် လႄႈ၊ၵဝ်ၶႃႈ ၼႆႉ ၵေႃႈ တၵ်း မီး ယူႇ ၼႂ်း ၶဝ် ၼၼ်ႉ တီႈၶႃႈ ဢေႃႈ၊" ဝႃႈ ၼင်ႇ ၼႆ သူးတွင်း ဢေႃႈ။
Copyright
Learn More


text:
1ၸဝ်ႈ ယေႇသု၊သမ်ႉ ၶဝ်ႈ ၵႂႃႇ ၵႃႈၼႂ်း ၸရွပ်ႈ ႁေႃးတြႃး ထႅင်ႈ လႄႈ ၵႃႈတီႈ ၼၼ်ႈ မီး ၵူၼ်း ၵေႃႉ ၼိုင်ႈ၊ဢၼ် မိုဝ်း မၼ်း ႁဵဝ်ႇ ဝႆႉ ၶွၼ် ၼိုင်ႈ ၼၼ်ႉ ဢေႃႈ။- 2ၵူၼ်း ၸိူဝ်း ဢၼ် မီး ယူႇ ၵႃႈတီႈ ၼၼ်ႈ ပႂ်ႉထႃႈ တူၺ်း မၼ်းၸဝ်ႈ တေ ႁဵတ်း ႁႂ်ႈ ၵူၼ်းပဵၼ် ၸိုၼ်ႈ ႁၢႆ ၼႂ်း ဝၼ်း ၵမ်သိၼ် ႁိုဝ်း၊ဢမ်ႇ ႁႂ်ႈ ၸိုၼ်ႈ ႁၢႆ ႁိုဝ်း ၼၼ်ႉ ဢေႃႈ။ ၵွပ်ႈပိူဝ်ႈ ၶဝ် ၶႂ်ႈ ၵျၢမ်ႇ ႁႃ တီႈ တၵ်း တၢင်ႇ ဢပျတ်ႈ တီႈ မၼ်းၸဝ်ႈ ဢေႃႈ။- 3ၸဝ်ႈ ယေႇသု၊လၢတ်ႈ တီႈ ၵေႃႉ ၼၼ်ႉ လႄႈ ဝႃႈ၊ "ၶိုၼ်ႈ မႃး ၵႃႈတီႈ ၽၢႆႇၼႃႈ ၼႆႉ တႃႉ၊" ဝႃႈ ၼင်ႇ ၼႆ ယဝ်ႉ ၸင်ႇ၊- 4ထၢမ် ၵူၼ်း တင်းလၢႆ ၸိူဝ်း ၼၼ်ႉ လႄႈ ဝႃႈ၊ "ပုၼ်ႈ ဝၼ်းၵမ်သိၼ် ၸိုင်၊တြႃး ႁဝ်း ႁဵတ်း ၸိူဝ်ႉႁိုဝ် လၢတ်ႈ ဝႆႉ။ ႁႂ်ႈ ၸွႆႈထႅမ် ပိူၼ်ႈ ႁိုဝ်း။ ႁႂ်ႈ ယႃႉ တၢင်းလီ ပိူၼ်ႈ ႁိုဝ်း။ ႁႂ်ႈ ၵႄႇသႄႇ ဢသၢၵ်ႈ ပိူၼ်ႈ ႁိုဝ်း။ ႁႂ်ႈ ၶႃႈၸႂ် ပိူၼ်ႈ ႁိုဝ်း၊" ဝႃႈ ၼင်ႇ ၼႆ သေၵေႃႈ၊ၽူႈလႂ် ၵေႃႈ ဢမ်ႇ ၶိုၼ်း တွပ်ႇ သေၵေႃႉသေၵူၼ်း။ 5မိူဝ်ႈ ၼၼ်ႉ၊ၸဝ်ႈ ယေႇသု၊ၶႂ်ႈၸႃႉ လႄႈ ယႅၵ်ႉ တူၺ်း ၶဝ် ၵူႈၽၢႆႇ ယူႇ၊ၶေႃးၶူမ် လူၺ်ႈ လွင်ႈ ႁူဝ်ၸႂ် ၶဝ် တၼ် ၼႃႇ လူင်လၢင် ၼၼ်ႉ ဢေႃႈ။ မၼ်းၸဝ်ႈ ၸင်ႇ လၢတ်ႈ တီႈ ၵေႃႉ ၼၼ်ႉ လႄႈ ဝႃႈ၊ "ယဵတ်ႇ မိုဝ်း မႂ်း တႃႉ၊" ဝႃႈ ၼင်ႇ ၼႆ လႄႈ မၼ်း ၵေႃႈ ယဵတ်ႇ မိုဝ်း မၼ်း လႄႈ မိုဝ်း မၼ်း ၵေႃႈ လီ မႃး ဢေႃႈ။- 6မိူဝ်ႈ ၼၼ်ႉ၊ၵူၼ်း ၵိူင်း ၽႃႇရိသႄး၊ၶဝ် ဢွၵ်ႇ ၸရွပ်ႈ ၵႂႃႇ ၵမ်းလဵဝ် ၶဝ် ႁဵတ်း ပၢင်ၵုမ်၊တိူင်ႇပၢင်ႇ လၢတ်ႈၸႃ ၵၼ် ႁႃ ၼႄး လၢႆး ဢၼ် တၵ်း လႆႈ ယႃႉ ၵဝ်း မၼ်းၸဝ်ႈ ၸိူဝ်ႉ ၼင်ႇ ႁိုဝ် ၼၼ်ႉ ႁူမ်ႈ လူၺ်ႈ ၵၼ် တင်း ၵူၼ်း ၸဝ်ႈၽႃႉ ႁေႇရူတ်ႈ၊ၸိူဝ်း ၼၼ်ႉ ဢေႃႈ။ 7ၸဝ်ႈ ယေႇသု၊ဢိၵ်ႇတင်း တပႄးၸဝ်ႈ တင်းလၢႆ၊ၶၢႆႉ ၵႂႃႇ ၵႃႈတီႈ ႁိမ်း ၼွင် ၵႃႇလိလႄး၊ပုၼ်ႉ လႄႈ ၵူၼ်း ၼမ်ၼႃႇ ၸွမ်း မၼ်းၸဝ်ႈ ၵႂႃႇ ဢေႃႈ။- 8ၶဝ် ၸိူဝ်း ၼၼ်ႉ၊ပဵၼ် ၵူၼ်းမိူင်း ၵႃႇလိလႄး၊ၵူၼ်းမိူင်း ယုတႃႉ၊တင်း ၵူၼ်း ဝဵင်း ယေႇရုသလႅမ်ႇ၊ၵူၼ်းမိူင်း ဢိတုမေႇ၊တင်း ၵူၼ်းမိူင်း ၽၢႆႇပုၼ်ႉ ၼမ်ႉ ယေႃးတၢၼ်ႇ၊ပႃး ၸဵမ် ၵူၼ်းမိူင်း ဢၼ် ယူႇ ႁိမ်းႁွမ်း ဝဵင်း တုရု၊ဢိၵ်ႇတင်း ဝဵင်း ၸိတုၼ်ႇ၊တင်းလၢႆ ဢေႃႈ။ ၵူၼ်း ၼမ်ၼႃႇ ၸိူဝ်း ၼႆႉ ၸွမ်း မႃး ၵွပ်ႈပိူဝ်ႈ ၶဝ် လႆႈ ငိၼ်း လွင်ႈ ဢၼ် မၼ်းၸဝ်ႈ ႁဵတ်း ၵႃႈမီး တင်းသဵင်ႈတင်းလူင် ၸိူဝ်း ၼၼ်ႉ ဢေႃႈ။- 9ၵွပ်ႈပိူဝ်ႈ ၵူၼ်း ၼမ်ၼႃႇ လႄႈ ၸဝ်ႈ ယေႇသု၊သင်ႇ လၢတ်ႈ တီႈ တပႄးၸဝ်ႈ ၸိူဝ်း ၼၼ်ႉ ႁႂ်ႈ ၶဝ် ႁႅၼ်း ႁိူဝ်း ဢွၼ်ႇ လမ်း ၼိုင်ႈ၊ပႂ်ႉ ယူႇ ႁိမ်း မၼ်းၸဝ်ႈ ၼင်ႇ ႁိုဝ် ၶဝ် တၵ်း ဢမ်ႇ လႆႈ ၽိုတ်ႉ ဢီး မၼ်းၸဝ်ႈ ဢေႃႈ။- 10မိူဝ်ႈ ယၢမ်း ၼၼ်ႉ၊ပိူဝ်ႈ ဢၼ် မၼ်းၸဝ်ႈ ႁဵတ်း ႁႂ်ႈ တၢင်းၶႆႈတၢင်းပဵၼ် ၵူႈမဵဝ်းမဵဝ်း ၸိုၼ်ႈ ႁၢႆ ယူႇ လႄႈ၊ၵူၼ်းပဵၼ် တင်းလၢႆ ဢွၼ်ၵၼ် ၽိုတ်ႉ ဢီး ၸူး တီႈ မၼ်းၸဝ်ႈ ႁႂ်ႈလႆႈ တိူဝ်ႉ ထုၵ်ႇ မၼ်းၸဝ်ႈ ဢေႃႈ။- 11မိူဝ်ႈလႂ် သေဢမ်ႇဝႃႈ၊ပေႃး ၽီ လႂ် ၽိူဝ်ႉ လႂ် ႁၼ် မၼ်းၸဝ်ႈ ၸိုင်၊ၶုပ်ႉမူပ်ႇ သေလႄႈ ႁွင်ႉသႅၼ်ႇ လႄႈ ဝႃႈ၊ "ၸဝ်ႈႁဝ်း ပဵၼ် လုၵ်ႈၽြႃးပဵၼ်ၸဝ်ႈ ၶႃႈ ဢေႃႈ၊" ဝႃႈ ၼင်ႇ ၼႆ တႃႇသေႇ ဢေႃႈ။ 12လွင်ႈ ၼင်ႇ ႁိုဝ် ၸိုဝ်ႈသဵင် ၶၢဝ်ႇ မၼ်းၸဝ်ႈ တၵ်း ဢမ်ႇ လႆႈ ၽႄႈ ဢွၵ်ႇ ၸိုင်၊မၼ်းၸဝ်ႈ ႁၢမ်ႈ ၽီ ၸိူဝ်း ၼၼ်ႉ ၼႃႇ လူင်လၢင် ဢေႃႈ။ 13မိူဝ်ႈ ၼၼ်ႉ၊ၸဝ်ႈ ယေႇသု၊ၶိုၼ်ႈ ၵႂႃႇ ၵႃႈၼိူဝ် လွႆ ပုၼ်ႉ ဢေႃႈ။ မၼ်းၸဝ်ႈ ႁွင်ႉ ဢဝ် ၵူၼ်း ၸိူဝ်း ဢၼ် မၼ်းၸဝ်ႈ ၶႂ်ႈ ႁွင်ႉ ၼၼ်ႉ လႄႈ ၶဝ် ၵေႃႈ မႃး ၸူး တီႈ မၼ်းၸဝ်ႈ ယဝ်ႉ ၸင်ႇ၊- 14မၼ်းၸဝ်ႈ ၵေႃႈ၊လိူၵ်ႈ ဢဝ် သိပ်း သွင် ၵေႃႉ၊ယုၵ်ႉ တၢင်ႇ ဝႆႉ ၼႂ်း ဢရႃႇ တမၢၼ်ႇၸဝ်ႈ ႁႂ်ႈလႆႈ မီး ယူႇ လူၺ်ႈ ၵၼ် တင်း မၼ်းၸဝ်ႈ ဢိၵ်ႇတင်း ႁႂ်ႈလႆႈ ပွႆႇၸႂ်ႉ ၶဝ် ၵႂႃႇ ႁေႃးတြႃး လႄႈ၊- 15ႁႂ်ႈ မီး တၼ်းၶူဝ်း ဢၼ် ႁဵတ်း ႁႂ်ႈ တၢင်းၶႆႈတၢင်းပဵၼ် ၸိုၼ်ႈ ႁၢႆ၊ဢိၵ်ႇတင်း ႁေႃႈ ၽီႁၢႆႉ ဢွၵ်ႇ ပႅတ်ႈ လႆႈ ၼၼ်ႉ ဢေႃႈ။ 16ၶဝ် သိပ်း သွင် ပႃး ၼၼ်ႉ ၸမ်ႉ၊ပဵၼ် သိမုၼ်ႇ၊ (ဢၼ် ၸဝ်ႈ ယေႇသု၊ပၼ် ၸိုဝ်ႈ မႂ်ႇ ႁွင်ႉဝႃႈ၊ပေႇတရု)၊- 17ယႃႇၵုပ်ႈ၊တင်း ယူဝ်းႁၢၼ်ႇ၊ဢၼ် ပဵၼ် လုၵ်ႈၸၢႆး ၸေႇပေႇတႄး၊ (ဢၼ် ၸဝ်ႈ ယေႇသု၊ပၼ် ၸိုဝ်ႈ မႂ်ႇ ႁွင်ႉဝႃႈ၊ၽူဝ်ႇဢၢၼ်ၼိူဝ်ႇၵိတ်ႉ၊ဢၼ် ပွင်ႇဝႃႈ လုၵ်ႈ ၽႃႉလင်)၊- 18ဢိၵ်ႇတင်း ဢၼ်ႇတရေႇ၊ၽိလိပ်ႉပု၊ပႃႇထေႃးလမႄး၊မတ်ႈထႄႇ၊ထူဝ်းမႃႉ၊ယႃႇၵုပ်ႈ၊လုၵ်ႈၸၢႆး ဢႃႇလၽေး၊ထတ်ႉတေႇ၊သိမုၼ်ႇ၊ၵူၼ်း ၵႃႇၼၼိတ်ႉ၊- 19ဢိၵ်ႇတင်း ယုတႃႉ ဢိသၵႃႇရေႇဢုတ်ႈ၊ဢၼ် ဢဝ် မၼ်းၸဝ်ႈ ဢၢပ်ႈ ၼၼ်ႉ ဢေႃႈ။ 20ၶဝ် ၶိုၼ်း ပွၵ်ႈ မိူဝ်း ၵႂႃႇ လႄႈ ၵူၼ်း ၼမ်ၼႃႇ သမ်ႉ ၸုတုမ် မႃး ၵႃႈတီႈ ၸဝ်ႈ ယေႇသု၊တေႃႇထိုင်ႁွတ်ႈ ၶဝ် ထၢၼ်ႈပေႃး ဢမ်ႇ တၼ်း လႆႈ ၵိၼ် တၢင်းၵိၼ် ဢေႃႈ။- 21မိူဝ်ႈ ဢၼ် ပီႈၼွင်ႉ မၼ်းၸဝ်ႈ ငိၼ်း ၸိုင်၊ၶဝ် ၶႂ်ႈ ၸွမ်း ၵႂႃႇ ႁႂ်ႈလႆႈ တိဢဝ် မၼ်းၸဝ်ႈ မႃး၊ၵွပ်ႈပိူဝ်ႈ ၶဝ် လႆႈ ငိၼ်း ၶၢဝ်ႇ ပိူၼ်ႈ ဝႃႈ၊ "မၼ်း ယွင်ႇ ၵႂႃႇ ယဝ်ႉ၊" ဝႃႈ ၼင်ႇ ၼႆ ၼၼ်ႉ ဢေႃႈ။ 22သြႃႇ မေႃ ၵျၢမ်း ထမ်ႇမႃႉ ဢၼ် လုၵ်ႉ သေ ၵႃႈတီႈ ဝဵင်း ယေႇရုသလႅမ်ႇ၊မႃး ၸိူဝ်း ၼၼ်ႉ ၵေႃႈ ဝႃႈ၊ "ၽီႁၢႆႉ ပေႇလႃႉၸေႇပုလႃႉ၊ၶဝ်ႈ ၵႃႈၼႂ်း မၼ်း ဢေႃႈ။ ၶုၼ်ၽီႁၢႆႉ ပၼ် တၼ်းၶူဝ်း တီႈ မၼ်း လႄႈ မၼ်း ႁေႃႈ ၽီႁၢႆႉ တင်းလၢႆ ဢွၵ်ႇ ပႅတ်ႈ လႆႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 23မၼ်းၸဝ်ႈ ႁွင်ႉ ၶဝ် မႃး သေယဝ်ႉ၊ဢဝ် တင်း ၵႂၢမ်း ဢုပမႃႇ လၢတ်ႈ တီႈ ၶဝ် လႄႈ ဝႃႈ၊ "ၸႃႇတၢၼ်ႇ၊ႁေႃႈ ၸႃႇတၢၼ်ႇ၊ပႅတ်ႈ လႆႈ ၸိူဝ်ႉ ၼင်ႇ ႁိုဝ်။- 24ပေႃး မိူင်း ၼိုင်ႈ ၽႄမႅင်ႇ ပဵၼ် လၢႆ မူႇ လၢႆ ၸိူဝ်း လႄႈ တိုၵ်းတေႃး ၵၼ် ၸိုင်၊မိူင်း ၼၼ်ႉ တၵ်း တူၵ်း လု တူၵ်း သုမ်း ဢေႃႈ။- 25ပေႃး ႁိူၼ်း ၼိုင်ႈ ၽႄမႅင်ႇ ပဵၼ် လၢႆ မူႇ လၢႆ ၸိူဝ်း လႄႈ ဢမ်ႇထုၵ်ႇ ဢမ်ႇ မႅၼ်ႈ ၵၼ် ၸိုင်၊ႁိူၼ်း ၼၼ်ႉ တၵ်း တူၵ်း လု တူၵ်း သုမ်း ဢေႃႈ။- 26ပိူင်လဵဝ် ၵၼ်၊ပေႃး ဝၢၼ်ႈမိူင်း ၸႃႇတၢၼ်ႇ၊ၽႄမႅင်ႇ ပဵၼ် လၢႆ မူႇ လၢႆ ၸိူဝ်း ၸိုင်၊မၼ်း ဢမ်ႇ တႄႇ ဢမ်ႇ မၼ်ႈ လႆႈ၊တၵ်း လု သုမ်း လႄႈ ႁၢႆ ဝၢႆး ၵႂႃႇ ဢေႃႈ။ 27"ၽူႈလႂ် တေ ၶဝ်ႈ ၵႂႃႇ ၵႃႈၼႂ်း ႁိူၼ်း ၵူၼ်း ႁႅင်း လူင် လႄႈ ႁိမ် ဢဝ် ၶူဝ်းလဵင်း မၼ်း လႆႈ။ မိူဝ်ႈလႂ် ပေႃး လႆႈ မတ်ႉၽုၵ်ႇ ၵူၼ်း ႁႅင်း လူင် ၼၼ်ႉ ဝႆႉ ယဝ်ႉ ၸင်ႇ၊ၸၢင်ႈ ႁိမ် ဢဝ် ၵႃႈၼႂ်း ႁိူၼ်း မၼ်း လႆႈ ဢေႃႈ။ 28"ၵဝ် ဝႃႈ တီႈ ၸိုဝ်ႈၸႂ်ႈ မၼ်း ၸမ်ႉ၊ဢပျတ်ႈ ဢၼ် ၵူၼ်း တင်းလၢႆ ႁဵတ်း ၶတ်း၊လၢတ်ႈ ၶတ်းၵၼ် တင်း ၽြႃးပဵၼ်ၸဝ်ႈ ၵႃႈမီး တင်းသဵင်ႈတင်းလူင် ၸိုင်၊ပွႆႇလွတ်ႈ ပၼ် လႆႈ ယူႇ ဢေႃႈ။- 29ၵူၺ်းၵႃႈ၊ၽူႈလႂ် သေဢမ်ႇဝႃႈ၊ၵေႃႉ ဢၼ် သႄႉသွမ်း ဝိၺိၺ်ႇ ဢၼ် မူတ်းၸၢင်ႇ ၸဝ်ႈ ၼၼ်ႉ ဢပျတ်ႈ မၼ်း ၸိုင်၊တိုၼ်း ဢမ်ႇ ပွႆႇလွတ်ႈ ပၼ် လႆႈ။ ပဵၼ် ၵေႃႉ ဢၼ် ႁဵတ်း မႅၼ်ႈ ဢပျတ်ႈ ထႃႇဝရႃႉ ယဝ်ႉ၊" ဝႃႈ ၼင်ႇ ၼႆ ဢေႃႈ။- 30မၼ်းၸဝ်ႈ ဝႃႈ ၸိူဝ်ႉ ၼင်ႇ ၼႆ၊ၵွပ်ႈပိူဝ်ႈ ဢၼ် ၵူၼ်း ၵမ်ႈၽွင်ႈ ဝႃႈ၊ "မၼ်း ပဵၼ် ၵေႃႉ ဢၼ် ၽီႁၢႆႉ ၶဝ်ႈ ဝႆႉ ဢေႃႈ၊" ဝႃႈ ၼင်ႇ ၼႆ ၼၼ်ႉ ဢေႃႈ။ 31မိူဝ်ႈ ၼၼ်ႉ၊မႄႈၸဝ်ႈ တင်း ၼွင်ႉၸၢႆး ၸဝ်ႈ တင်းလၢႆ ႁွတ်ႈမႃး ၸုၵ်း ယူႇ ၵႃႈ ၼွၵ်ႈ သေယဝ်ႉ၊ၸႂ်ႉ ၵူၼ်း ၵႂႃႇ ႁွင်ႉ မၼ်းၸဝ်ႈ ဢေႃႈ။- 32ၵူၼ်း တင်းလၢႆ ၼင်ႈ လွမ်ႉႁွပ်ႈ မၼ်းၸဝ်ႈ ယူႇ လႄႈ မွၵ်ႇလၢတ်ႈ တီႈ မၼ်းၸဝ်ႈ လႄႈ ဝႃႈ၊ "တူၺ်း ၶႃႈ လူး။ မႄႈၸဝ်ႈ ႁဝ်း ဢိၵ်ႇတင်း ၼွင်ႉ ၸဝ်ႈႁဝ်း ၶဝ် မႃး မီး ယူႇ ၵႃႈ ၼွၵ်ႈ လႄႈ ၶႂ်ႈ ထူပ်း ၸဝ်ႈႁဝ်း ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 33ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "မႄႈ ၵဝ်၊ၼွင်ႉ ၵဝ် ၸမ်ႉ၊ပဵၼ် ၽူႈလႂ်၊" ဝႃႈ ၼင်ႇ ၼႆ သေလႄႈ၊- 34ဝၢႆႇ တူၺ်း ၶဝ် ၸိူဝ်း ဢၼ် ၼင်ႈ လွမ်ႉႁွပ်ႈ မၼ်းၸဝ်ႈ ယူႇ ၼၼ်ႉ လႄႈ သမ်ႉ လၢတ်ႈ ထႅင်ႈ လႄႈ ဝႃႈ၊ "တူၺ်း လူး။ ၶဝ် ၸိူဝ်း ၼႆႉ ပဵၼ် မႄႈ ၵဝ်၊ၼွင်ႉ ၵဝ် တင်းလၢႆ ယဝ်ႉ။- 35ၽူႈလႂ် သေဢမ်ႇဝႃႈ၊ၵေႃႉ ဢၼ် ႁဵတ်း ၸွမ်း ဢလူဝ်ႇ ၽြႃးပဵၼ်ၸဝ်ႈ ၼၼ်ႉ၊ၵေႃႉ ၼၼ်ႉ ပဵၼ် ၼွင်ႉယိင်း ၼွင်ႉၸၢႆး ၵဝ် မႄႈ ၵဝ် ဢေႃႈ၊" ဝႃႈ ၼင်ႇ ၼႆ ဢေႃႈ။
Copyright
Learn More


text:
ၸႂ်ႈတေႉယဝ်ႉ ၼမ်ႉၽိုင်ႈၼႆႉၵေႃႈ ၶဝ်ႈပႃးၼႂ်းယႃႈယႃသႅၼ်းၼိုင်ႈၼင်ႇၵဝ်ႇ။ ၼမ်ႉၽိုင်ႈၼႆႉ မၢင်ၸိူဝ်းတေဢဝ်လေႃး ၼမ်ႉမႆႈသေၵိၼ်။ မၢင်းၸိူဝ်းၵေႃႈ တေၶူၼ်းၶဝ်းလေႃးၼမ်ႉလၢင်ႈသေ ၵိၼ်။ မၢင်ၸိူဝ်းၵေႃႈ ဢဝ်သႂ်ႇၼႂ်းၽၵ်းသေၵိၼ်။ မၢင်ၸိူဝ်းၵေႃႈ ဢဝ်သႂ်ႇလေႃးယႃႈယႃတၢင်ႇၸိူဝ်ႉ တၢင်ႇပိူင်သေၵိၼ်။ လၢႆးၵိၼ်မၼ်းမီးၼမ်။ ပေႃးၵႆႉၵိၼ်ပၼ်ၼမ်ႉၽိုင်ႈၸိုင် ၽွၼ်းလီမၼ်းမီးဝႆႉ 10 ယၢင်ႇ ၸိူင်ႉၼင်ႇ -
1) ၼမ်ႉၽိုင်ႈၼႆႉ ႁႄႉၵင်ႈပၼ်လႆႈတၢင်းပဵၼ်ၵႅၼ်ႊသိူဝ်ႊ Cancer လႄႈ တၢင်းပဵၼ်ႁူဝ်ၸႂ်
ၼမ်ႉၽိုင်ႈၼႆႉ ၵွပ်ႈပႃးဝႆႉထၢတ်ႈ Antioxidant flavonoid လႄႈလိူဝ်သေၸၢင်ႈႁႄႉၵင်ႈပၼ်လႆႈတၢင်းပဵၼ် Cancer မၢင်ၸိူဝ်းယဝ်ႉ တၢင်းပဵၼ်ႁူဝ်ၸႂ်ၵေႃႈ ၵႅတ်ႇၶႄႁႄႉၵင်ႈပၼ်လႆႈ။
2) ၼမ်ႉၽိုင်ႈၼႆႉ ၸၢင်ႈႁဵၼ်းႁႂ်ႈ ႁူင်းၶဝ်ႈၸဵပ်းယူပ်ႈယွမ်းလူင်း
ၸွမ်းၼင်ႇ ၾၢႆႇပၢႆးယူႇလီၶဝ်မၢင်ၸုမ်း ၶူၼ်ႉၶႂႃႉႁႃႁၼ်ၼၼ်ႉ ယၢမ်းလဵဝ် မီးၶေႃႈပိုၼ်ၽၢဝ်ႇဝႃႈ ၵဵဝ်ႇလူၺ်ႈမႅင်း Bacteria သေ ၸၢင်ႈႁဵတ်းႁႂ်ႈႁူင်းၶဝ်းႁဝ်းၵႂ်ႈၶိုၼ်ႈမႃးလႂ်၊ ထူင်းၶဝ်ႈၸဵမ်းၶိုၼ်ႈမႃးလႂ်ၸိူဝ်းၼႆႉ ၸၢင်ႈၵေႈပၼ် လႆႈယူႇ-ၼႆယဝ်ႉ။
3) ၼမ်ႉၽိုင်ႈၼႆႉ ၸၢင်ႈႁႄႉၵင်ႈလႆႈမႅင်း Bacteria တင်း Funguses
ၼမ်ႉၽိုင်ႈၼႆႉ မီးၼမ်ႉၵတ်ႉသၢၼ်ၶတ်းၵၼ်တင်း မႅင်း Bacteria လႄႈ Funguses လႆႈ။ ၼမ်ႉၽိုင်ႈလႄႈ enzyme ထႅင်ႈသႅၼ်းၼိုင်ႈၼၼ်ႉ ၶဝ်မႃးႁူမ်ႈႁွမ်းၵၼ်သေ ယဵၼ်းပဵၼ်ၵႂႃႇၼမ်ႉၵတ်ႉ Hydrogen peroxide ယဝ်ႉ။ လုၵ်ႈႁဵၼ်း ၸၼ်ႉၸွမ်ဝေႊၵႃႊ( မိူင်းၼယူႊသီႊလၼ်ႊ) ၽူႈလဵပ်းႁဵၼ်းပီႊတႃႊ လၢတ်ႈၸိူင်ႉၼႆ။
4) ၼမ်ႉၽိုင်ႈၼႆႉ ၸၢင်ႈႁဵၼ်းႁႂ်ႈထူၺ်ႈၸႂ်လူမ်
ၵူၼ်းလဵၼ်ႈႁႅင်း Olympic ၶဝ် မိူဝ်ႈၵူႈပွၵ်ႈတႄႉၵေႃႈ တႃႇႁႂ်ႈတၢင်းႁိူဝ်ႉမွႆႈ တေႁၢႆလႄႈသင် တႃႇႁႂ်ႈပေႃးထူၺ်ႈၸႂ်ငၢႆႈ/ ထူၺ်ႈၸႂ်လူမ်ၼၼ်ႉ ၶဝ်ၵႆႉၵိၼ်ပၼ်ၼမ်ႉၽိုင်ႈ-ၼႆယဝ်ႉ။
ၸွမ်းၼင်ႇၽူႈလဵပ်ႈႁဵၼ်းၶဝ် ၶိုၼ်းႁႃႁၼ်ယၢမ်းလဵဝ်တႄႉၵေႃႈ ၼမ်ႉၽိုင်ႈၼႆႉ ၵုမ်းလႆႈထိုင်ၸၼ်ႉ Glycogen သေ ၸွႆႈထႅမ်ပၼ် ႁဵတ်းႁႂ်ႈဢဵၼ်ႁႅင်းၵူၼ်းႁဝ်းတိူဝ်းၶိုၼ်ႈမႃး။
5) ၼမ်ႉၽိုင်ႈၼႆႉ ၸွႆႈၵမ်ႉပၼ် ႁႂ်ႈတၢင်းပဵၼ်ဢႆလႄႈၶေႃးၶူမ်းႁၢႆလႆႈ
ပေႃးပဵၼ်ၼမ်ႉၽိုင်ႈတႄႉတႄႉၸိုင် ၸၢင်ႈယႃပၼ်လႆႈတၢင်းပဵၼ်ဢႆ ႁၢႆလၢႆ။ ၽူႈလဵပ်ႈႁဵၼ်းၶဝ် လဵပ်ႈႁဵၼ်းတူၺ်း လုၵ်ႈဢွၼ်ႇ 110 ၵေႃႉ ပေႃးပၼ်ၶဝ်ၵိၼ်ၼမ်ႉၽိုင်ႈ ၼိုင်ႈၵွၵ်းသေ ၼွၼ်းလပ်းၵႂႃႇယဝ်ႉၸိုင် ဢၼ်ၶဝ်ၵႆႉဢႆၵၢင်ၶမ်ႈၵၢင်ၶိုၼ်းၼၼ်ႉ ၵေႃႈ ႁၢႆၵႂႃႇသေ ၼွၼ်းလပ်းလႆႈလီ။
6) ၼမ်ႉၽိုင်ႈၼႆႉ ၸၢင်ႈၵုမ်းပၼ်လႆႈ ၼမ်ႉၼၵ်းတူဝ်ၵူၼ်းႁဝ်း
ၼမ်ႉၽိုင်ႈၼႆႉ ၸွႆႈထႅမ်ပၼ်လႆႈၼႂ်းတူဝ်ၵူၼ်းႁဝ်း။ ၸၢင်ႈထႅင်ႈပၼ်လႆႈ ႁႅင်းသၢႆတႃ ႁႂ်ႈတူၺ်းလႆႈၸႅင်ႈ။ လိူဝ်သေၵုမ်း ပၼ်လႆႈၼမ်ႉၼၵ်းတူဝ်ၵူၼ်းႁဝ်းယဝ်ႉ ၼႂ်းထူင်ယဵဝ်ႈ ဢၼ်မႅင်းၸၢင်ႈၶဝ်ႈၵႂႃႇလႆႈၼၼ်ႉၵေႃႈ ၸၢင်ႈႁႄႉၵင်ႈပၼ်လႆႈ၊ တၢင်းပဵၼ်ၶႂ်ႈႁၢၵ်ႈ ၶႂ်ႈဢေႃႉၼၼ်ႉၵေႃႈ ၸၢင်ႈႁၢႆၼႆယဝ်ႉ။
7) ၼမ်ႉၽိုင်ႈၼႆႉ ၸၢင်ႈၵုမ်းပၼ်လႆႈ ထၢတ်ႈၵိူဝ်ဝၢၼ်ၼႂ်းၼိူဝ်ႉလိူတ်ႈ
ၼႂ်းတူဝ်းၵူၼ်းႁဝ်းၼႆႉ ပေႃးထၢတ်ႈၵိူဝ်ဝၢၼ် ၼမ်ၶိုၼ်ႈမႃးၸိုင် ၸၢင်ႈပဵၼ်တၢင်းပဵၼ်လိူတ်ႈသုင်သေ ၵိုင်ႉၵၢင်ႉတႃလပ်း သိင်ႇမဝ်းလူမ်ႉ။ ၼႂ်းၼမ်ႉၽိုင်ႈၼႆႉ တေၶဝ်ႈပႃးဝႆႉ ၽရႅတ်ႉတူတ်ႉသ် လႄႈ Glucose ။ ၵွပ်ႈၼႆ ၸၢင်ႈၵုမ်းပၼ်လႆႈ ထၢတ်ႈၵိူဝ်ဝၢၼ်ၼႂ်းၼိူဝ်ႉလိူတ်ႈ။
8) ၼမ်ႉၽိုင်ႈၼႆႉ ၸွႆႈထႅမ်ပၼ်လႆႈ ႁွႆးၸဵပ်းမၢတ်ၼိူဝ်ၼိူဝ်ႉၼင်
ၼိူဝ်ၼိူဝ်ႉၼင်ႁဝ်းၼႆႉ ၽွင်းမိူဝ်ႈတိူဝ်ႉၺႃးဝၢတ်ႇပဵၼ်ႁွႆးၸဵပ်းလႄႈသင် ထုၵ်ႇၺႃးၾႆးမႆႈလႄႈပဵၼ်ၸဵပ်းဝႆႉ ၼၼ်ႉလႄႈသင် ပေႃးဢဝ်ၼမ်ႉၽိုင်ႈတႃးပၼ်ၼႆၸိုင် ႁွႆးဝၢတ်ႇၸဵပ်းၸိူဝ်းၼၼ်ႉ တေၸဵဝ်းႁၢႆ ၶႅၼ်းဢိၵ်ႇတင်း ႁွႆးၸဵပ်းဝၢတ်ႇၵေႃႈ တေၸဵဝ်းႁႅင်ႈ။
(9) ၼမ်ႉၽိုင်ႈၼႆႉ ၶဝ်ႈၼႂ်းယႃႈယႃ
ၼႂ်းၼမ်ႉၽိုင်ႈၼႆႉ ၶဝ်ႈပႃးဝႆႉ Lactobacilli 6 ယၢင်ႇၶိုၼ်ႈၼိူဝ်လႄႈသင် Bifidobacteria 6 ယၢင်ႇ ၸိူဝ်းၼႆႉ ၶဝ်ႈပႃး ဝႆႉတဵမ်တဵမ်ထူၼ်ႈထူၼ်ႈလႄႈ ၸင်ႇဝႃႈၼမ်ႉၽိုင်ႈၼႆႉ ဢဝ်ႁဵတ်းယႃႈယႃၵေႃႈ လႆႈၼႆယဝ်ႉ။
(10) ၼမ်ႉၽိုင်ႈၼႆႉ ၸၢင်ႈႁဵတ်းႁႂ်ႈၽိဝ်ၼိူဝ်ႉၽိဝ်ၼင် ႁၢင်ႈလီ
ၼမ်ႉၽိုင်ႈၼႆႉ ၵွပ်ႈဝႃႈမီးၼမ်ႉၵတ်ႉၶတ်းၶႂၢင်လႆႈ မႅင်း Bacteria လႄႈ ၸၢင်ႈႁဵၼ်းႁႂ်ႈၽိဝ်ၼိူဝ်ႉၼင် ႁၢင်ႈလီ ဢူၼ်ႈၼူၼ်း။ သင်ဢဝ်တၢင်ႇၸိူဝ်ႉတၢင်ႇပိူင် ဢၼ်ထုၵ်ႇမႅၼ်ႈၵၼ်တင်းၼမ်ႉၽိုင်ႈၼၼ်ႉ မႃးၶူၼ်းၶဝ်းလေႃးၵၼ်သေ ဢဝ်တႃးၽိဝ် ၼိူဝ်ၽိဝ်ၼင် ၼႆၸိုင် ၸၢင်ႈႁဵတ်းႁႂ်ႈၽိဝ်ၼိူဝ်ႉၼင်ႁဝ်း ၽဵင်ႇပဵင်းၵၼ်သေ တူၺ်းႁၢင်ႈလီၼႆယဝ်ႉ။
ၺၢၼ်ႇၸွမ်လႅင်း
23/11/2012


text:
1ၵူၼ်း ၵိူင်း ၽႃႇရိသႄး၊ၶဝ် လႆႈ ငိၼ်း လွင်ႈ ဢၼ် ၸဝ်ႈ ယေႇသု၊ႁႂ်ႈ ၵူၼ်း ၼမ်ၼႃႇ ၶဝ်ႈ ပဵၼ် တပႄးၸဝ်ႈ မႃး လႄႈ ပၼ် မၢင်ႇၵလႃႇ ပပ်ႉတိၸမ်ႇ ၼမ်ၼႃႇ သေ သြႃႇ ယူဝ်းႁၢၼ်ႇ၊ဢေႃႈ။- 2(ၸဝ်ႈ ယေႇသု၊ၸိုင်၊တူဝ် မၼ်းၸဝ်ႈ ယင်း ဢမ်ႇ ပၼ် မၢင်ႇၵလႃႇ ပပ်ႉတိၸမ်ႇ တီႈ ၽူႈလႂ် သေၵေႃႉသေၵူၼ်း။ တပႄး မၼ်းၸဝ်ႈ ၸိူဝ်း ၼၼ်ႉ ၵူၺ်း ပၼ် ဢေႃႈ)။- 3မိူဝ်ႈ ဢၼ် ၸဝ်ႈ ယေႇသု၊ငိၼ်း လွင်ႈ ၸိူဝ်း ၼၼ်ႉ ၸိုင်၊မၼ်းၸဝ်ႈ ဢွၵ်ႇ သေ ၵႃႈတီႈ မိူင်း ယုတႃႉ၊သေလႄႈ မိူဝ်း ၵႂႃႇ ၵႃႈတီႈ မိူင်း ၵႃႇလိလႄး၊ၶိုၼ်း သေ ဢေႃႈ။- 4ၼႂ်း သဵၼ်ႈတၢင်း မၼ်းၸဝ်ႈ ၼၼ်ႉ လႆႈ လတ်း ၶဝ်ႈ မိူင်း သမႃႇရိ၊ၵႂႃႇ ဢေႃႈ။ 5ၵႃႈၼႂ်း မိူင်း သမႃႇရိ၊ၼၼ်ႉ၊မၼ်းၸဝ်ႈ ႁွတ်ႈထိုင် ၵႂႃႇ ၵႃႈတီႈ ဝဵင်း ၼိုင်ႈ ဢၼ် ႁွင်ႉဝႃႈ၊ဝဵင်း သုၶႃႇ၊ဝဵင်း ဢၼ် ၸမ် ၵၼ် တင်း ၵႂၢၵ်ႈလိၼ် ဢၼ် ယႃႇၵုပ်ႈ၊ပၼ် လုၵ်ႈၸၢႆး မၼ်း ယူဝ်းသႅပ်ႈ၊ၼၼ်ႉ ဢေႃႈ။- 6ၵႃႈတီႈ ၼၼ်ႈ၊မီး ၼမ်ႉမေႃႇ ယႃႇၵုပ်ႈ၊ဢေႃႈ။ ပိူဝ်ႈ ဢၼ် မၼ်းၸဝ်ႈ ႁိူဝ်ႉ ၼႃႇ ၼႂ်း ၶၢဝ်းတၢင်း လႄႈ ၼင်ႈ ယူႇ ႁိမ်း ၼမ်ႉမေႃႇ ၼၼ်ႉ ဢေႃႈ။ ၽွင်းယၢမ်း ၼၼ်ႉ ပဵၼ် ၶိင်ႇ ၵၢင်ဝၼ်းတဵင်ႈ ဢေႃႈ။ 7မႄႈယိင်း သမႃႇရိ၊ၵေႃႉ ၼိုင်ႈ မႃး တဵၵ်းၼမ်ႉ လႄႈ ၸဝ်ႈ ယေႇသု၊လၢတ်ႈ တီႈ မၼ်း လႄႈ ဝႃႈ၊ "တၵ်း ၼမ်ႉ ပၼ် ၵဝ် ၵိၼ် သေၵမ်း၊" ဝႃႈ ၼင်ႇ ၼႆ ဢေႃႈ။- 8မိူဝ်ႈ ယၢမ်း ၼၼ်ႉ၊တပႄးၸဝ်ႈ တင်းလၢႆ ယင်း တိုၵ်ႉ ၶဝ်ႈ ၵႂႃႇ ၵႃႈၼႂ်း ဝဵင်း ႁႂ်ႈလႆႈ သိုဝ်ႉ တၢင်းၵိၼ် ယူႇ ဢေႃႈ။ 9မႄႈယိင်း သမႃႇရိ၊ၼၼ်ႉ ၵေႃႈ လၢတ်ႈ လႄႈ ဝႃႈ၊ "ၸဝ်ႈ ပဵၼ် ၵူၼ်း မဵဝ်း ၵျူး၊လႄႈ ယွၼ်း ၼမ်ႉ ၵိၼ် တီႈ ၵဝ်ၶႃႈ ဢၼ် ပဵၼ် မႄႈယိင်း သမႃႇရိ၊ၼႆႉ၊တေ ပဵၼ် လႆႈ ၸိူဝ်ႉ ၼင်ႇ ႁိုဝ် ၶႃႈ၊" ဝႃႈ ၸိူဝ်ႉ ၼင်ႇ ၼႆ ၵွပ်ႈပိူဝ်ႈ ၵူၼ်း မဵဝ်း ၵျူး၊ၶဝ် ဢမ်ႇ မီး လွင်ႈတၢင်း ဢၼ် ႁဵတ်းၵေႃႉႁဵတ်းသႄႈ လူၺ်ႈ ၵၼ် တင်း ၵူၼ်း မဵဝ်း သမႃႇရိ၊ၶဝ် ၼၼ်ႉ ဢေႃႈ။ 10ၸဝ်ႈ ယေႇသု၊သမ်ႉ လၢတ်ႈ လႄႈ ဝႃႈ၊ "ပေႃး မႂ်း ႁု လွင်ႈ ဢၼ် ၽြႃးပဵၼ်ၸဝ်ႈ ပၼ် ၵျေးၸူး ဢၼ် လႂ်၊ဢိၵ်ႇတင်း ၵေႃႉ ဢၼ် ယွၼ်းၵိၼ် ၼမ်ႉ တီႈ မႂ်း ၼႆႉ၊ပဵၼ် ၽူႈလႂ် ၸိုင်၊မႂ်း တေ ယွၼ်း တီႈ မၼ်း လႄႈ မၼ်း ၵေႃႈ တၵ်း ပၼ် ၼမ်ႉ ဢသၢၵ်ႈ တီႈ မႂ်း ဢေႃႈ၊" ဝႃႈ ၼင်ႇ ၼႆ ဢေႃႈ။ 11မႄႈယိင်း ၼၼ်ႉ ၵေႃႈ လၢတ်ႈ လႄႈ ဝႃႈ၊ "ၸဝ်ႈ။ တီႈ ၸဝ်ႈႁဝ်း ၼႆႉ၊ယင်း ဢမ်ႇ မီး ၵႃႈသင် ပုၼ်ႈတႃႇ တေ တၵ်း ၼမ်ႉ။ ၼမ်ႉမေႃႇ ၼႆႉ ၵေႃႈ လိုၵ်ႉ ၼႃႇ ဢေႃႈ။ တေ ဢဝ် ၼမ်ႉ ဢသၢၵ်ႈ ၵႃႈတီႈလႂ် မႃး လႆႈ ၶႃႈ။- 12ပူႇ ပေႃႈ ႁဝ်း ယႃႇၵုပ်ႈ၊ၶုတ်း ၼမ်ႉမေႃႇ ၼႆႉ၊ပၼ် ႁဝ်းၶႃႈ လႄႈ ၸႃႉၸဵမ် တူဝ် မၼ်း၊ဢိၵ်ႇတင်း လုၵ်ႈလၢင်း မၼ်း၊တင်း ၽုင် သူဝ်း ၽုင် ဝူဝ်း မၼ်း တင်းလၢႆ လႆႈ ၵိၼ် ၼမ်ႉ ၵႃႈၼႂ်း ၼမ်ႉမေႃႇ ၼႆႉ ဢေႃႈ။ ၸဝ်ႈႁဝ်း ၼႆႉ ယဵင်ႈၶႅၼ်း ယႂ်ႇ မျၢတ်ႈ ၼႃႇ သေယႃႇၵုပ်ႈ၊ဝႃႈၼႆ၊ၸဝ်ႈႁဝ်း ၶႂ်ႈဝႃႈ ၸိူဝ်ႉ ၼင်ႇ ၼႆ ၶႃႈ ႁိုဝ်း၊" ဝႃႈ ၼင်ႇ ၼႆ ဢေႃႈ။ 13ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "ၵူႈၵေႃႉၵူႈၵူၼ်း ဢၼ် ၵိၼ် ၼမ်ႉ ၼႆႉ ၼၼ်ႉ၊တၵ်း ၶိုၼ်း တွင်ႉမႆႈ ၼမ်ႉ ထႅင်ႈ လူးၵွၼ်ႇ ဢေႃႈ။- 14ၵေႃႉ ဢၼ် ၵိၼ် ၼမ်ႉ ဢၼ် ၵဝ် တၵ်း ပၼ် ၼႆႉ ၼၼ်ႉ ၸမ်ႉ၊တၵ်း ဢမ်ႇ ၶိုၼ်း တွင်ႉမႆႈ ၼမ်ႉ ထႅင်ႈ သေပွၵ်ႈ။ ၼမ်ႉ ဢၼ် ၵဝ် တၵ်း ပၼ် ၼႆႉ၊ၵႃႈတီႈ တူဝ် ၵေႃႉ ၼၼ်ႉ တၵ်း ပဵၼ် ၼမ်ႉ ဢၼ် ပုၼ်း ဢွၵ်ႇ ယူႇ၊ပုၼ်ႈ လွင်ႈ ၼင်ႇ ႁိုဝ် တၵ်း ပဵၼ် ထႃႇဝရႃႉ ဢသၢၵ်ႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 15မႄႈယိင်း ၼၼ်ႉ ၵေႃႈ ယွၼ်း လႄႈ ဝႃႈ၊ "ၸဝ်ႈ။ ၼင်ႇ ႁိုဝ် ၵဝ်ၶႃႈ တေ ဢမ်ႇ တွင်ႉမႆႈ ၼမ်ႉ ထႅင်ႈ လႄႈ ၵဝ်ၶႃႈ တေ ဢမ်ႇ လူဝ်ႇ မႃး တၵ်း ၼမ်ႉ ၵႃႈတီႈ ၼႆႈ ထႅင်ႈ ၸိုင်၊ပၼ် ၼမ်ႉ ၼၼ်ႉ တီႈ ၵဝ်ၶႃႈ သေၵမ်း ၶႃႈ၊" ဝႃႈ ၼင်ႇ ၼႆ ဢေႃႈ။ 16ၸဝ်ႈ ယေႇသု၊ၵေႃႈ လၢတ်ႈ လႄႈ ဝႃႈ၊ "ၵႂႃႇ ႁွင်ႉ ၽူဝ် မႂ်း လႄႈ ၶိုၼ်း မႃး ၵႃႈတီႈ ၼႆႈ တႃႉ၊" ဝႃႈ ၼင်ႇ ၼႆ ဢေႃႈ။ 17မႄႈယိင်း ၼၼ်ႉ ၶိုၼ်း လဝ်ႈလၢတ်ႈ လႄႈ ဝႃႈ၊ "ၵဝ်ၶႃႈ ဢမ်ႇ မီး ၽူဝ် ၶႃႈ၊" ဝႃႈ ၼင်ႇ ၼႆ လႄႈ၊ ၸဝ်ႈ ယေႇသု၊ၵေႃႈ လၢတ်ႈ လႄႈ ဝႃႈ၊ "ဢၼ် မႂ်း ဝႃႈ၊မႂ်း ဢမ်ႇ မီး ၽူဝ် ဝႃႈၼႆ ၼၼ်ႉ ၸႂ်ႈ တႄႉ ယဝ်ႉ။- 18မႂ်း ပေႃး လႆႈ ဢဝ်ၽူဝ် မႃး ႁႃႈ ၵေႃႉ ယဝ်ႉ။ ၵူၼ်းၸၢႆး ဢၼ် မႂ်း ႁူမ်ႈ ပွင်း ယူႇ လူၺ်ႈ ၵၼ် တေႃႈလဵဝ် ၼႆႉ ၵေႃႈ၊ဢမ်ႇၸႂ်ႈ ၽူဝ် မႂ်း ၸႅတ်ႈ ၸႅတ်ႈ။ လွင်ႈတၢင်း ၼႆႉ၊မႂ်း လၢတ်ႈ ၵႂၢမ်း ဢၼ် မၢၼ်ႇ ဢၼ် မႅၼ်ႈ ယဝ်ႉ၊" ဝႃႈ ၼင်ႇ ၼႆ ဢေႃႈ။ 19မႄႈယိင်း ၼၼ်ႉ ၵေႃႈ လဝ်ႈလၢတ်ႈ လႄႈ ဝႃႈ၊ "ၸဝ်ႈ။ ၵဝ်ၶႃႈ ႁု လွင်ႈ ဢၼ် ၸဝ်ႈႁဝ်း ပဵၼ် ပရေႃးၽႅတ်ႈ ၼၼ်ႉ ယဝ်ႉ ၶႃႈ ဢေႃႈ။- 20ပူႇမွၼ်ႇ ၵူၼ်း မဵဝ်း သမႃႇရိ၊ႁဝ်းၶႃႈ ၵူဝ်းၵႂၢႆႇ ၽြႃးပဵၼ်ၸဝ်ႈ ၵႃႈၼိူဝ် လွႆ ၼႆႉ ၶႃႈ ဢေႃႈ။ ၵူၼ်း မဵဝ်း ၵျူး၊သူ ၸဝ်ႈ ၸမ်ႉ၊လၢတ်ႈ ဝႃႈ၊ 'ဝဵင်း ယေႇရုသလႅမ်ႇ၊ပဵၼ် တီႈ ဢၼ် ၵူၼ်း တင်းလၢႆ တၵ်း လႆႈ ၵူဝ်းၵႂၢႆႇ ၽြႃးပဵၼ်ၸဝ်ႈ ဢေႃႈ၊' ဝႃႈ ၼင်ႇ ၼႆ ၶႃႈ ဢေႃႈ၊" ဝႃႈ ၼင်ႇ ၼႆ လႄႈ။ 21ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "မႄႈယိင်း႟။ ယုမ်ႇ ၵႂၢမ်း ၵဝ် တႃႉ။ ၶိင်ႇၵႃႇလႃႉ ဢၼ် သူ ၵူၺ်း တၵ်း လႆႈ ၵူဝ်းၵႂၢႆႇ ပေႃႈၸဝ်ႈ ၵႃႈၼိူဝ် လွႆ ၼႆႉ ဢမ်ႇၸႂ်ႈ၊ၵႃႈတီႈ ဝဵင်း ယေႇရုသလႅမ်ႇ၊ၵူၺ်း ၵေႃႈ ဢမ်ႇၸႂ်ႈ ၼၼ်ႉ၊တၵ်း တေ ႁွတ်ႈမႃး ယူႇ ဢေႃႈ။- 22သူ ၼႆႉ၊ၵူဝ်းၵႂၢႆႇ ၽြႃး သူႇ လႂ် သူ ဢမ်ႇ ႁု ဢေႃႈ။ ႁဝ်း ၸမ်ႉ၊ၵူဝ်းၵႂၢႆႇ ၽြႃး သူႇ လႂ် ႁဝ်း ႁု ဢေႃႈ။ လွင်ႈ မၼ်း ၸမ်ႉ၊တြႃး တၢင်း ဢၼ် ၵႄႇၶျွတ်ႈ ဢဝ် ၼၼ်ႉ၊ပဵၼ် မႃး ၵႃႈတီႈ ၵူၼ်း မဵဝ်း ၵျူး၊ႁဝ်း ဢေႃႈ။- 23ၼႂ်းဝႃႈၼၼ် သေၵေႃႈ၊ၶိင်ႇ ဢၼ် ၵူၼ်း ၸိူဝ်း ဢၼ် ၸၢင်ႈ ၵူဝ်းၵႂၢႆႇ ၸိုဝ်ႈ ၸိုဝ်ႈၸႂ်ႈ ၸႂ်ႈ တင်းလၢႆ၊တၵ်း ပႃး တင်း ၸႂ်ဝိၺိၺ်ႇ တင်း သဵတ်ႈၸႃႇ တြႃး လႄႈ ၵူဝ်းၵႂၢႆႇ ပေႃႈၸဝ်ႈ ၼၼ်ႉ ၸမ် မႃး ယဝ်ႉ၊တေႃႈလဵဝ် ၼႆႉ ၵေႃႈ ၶိင်ႇၵႃႇလႃႉ ၼၼ်ႉ ႁွတ်ႈမႃး ယဝ်ႉ။ လွင်ႈ မၼ်း ၸမ်ႉ၊ပေႃႈၸဝ်ႈ ႁႃ ဢဝ် ၵေႃႉ ၸိူဝ်ႉ ၼင်ႇ ၼၼ် ႁႂ်ႈ ၵူဝ်းၵႂၢႆႇ မၼ်းၸဝ်ႈ ဢေႃႈ။- 24ၽြႃးပဵၼ်ၸဝ်ႈ ပဵၼ် ဝိၺိၺ်ႇ ၸဝ်ႈ ဢေႃႈ။ ၶဝ် ၸိူဝ်း ဢၼ် ၵူဝ်းၵႂၢႆႇ မၼ်းၸဝ်ႈ ၼၼ်ႉ၊တၵ်း လႆႈ ပႃး တင်း ၸႂ်ဝိၺိၺ်ႇ တင်း သဵတ်ႈၸႃႇ တြႃး လႄႈ ၵူဝ်းၵႂၢႆႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 25မႄႈယိင်း ၼၼ်ႉ ၵေႃႈ ဝႃႈ၊ "ၸဝ်ႈ မေႇသိ၊ဢၼ် ဝႃႈ၊ၸဝ်ႈ ၶရိၸ်ႈ၊တၵ်း မႃး ၼၼ်ႉ၊ဝႃႈၼႆ ၵဝ်ၶႃႈ ႁု ယူႇ ဢေႃႈ။ မိူဝ်ႈ ဢၼ် မၼ်းၸဝ်ႈ ႁွတ်ႈမႃး ၼၼ်ႉ ၸိုင်၊မၼ်းၸဝ်ႈ တၵ်း ႁဵတ်း ၼႄ လွင်ႈတၢင်း တင်းသဵင်ႈတင်းလူင် တီႈ ႁဝ်းၶႃႈ၊ၶႃႈ ဢေႃႈ၊" ဝႃႈ ၼင်ႇ ၼႆ လႄႈ။ 26ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "ၵဝ် ဢၼ် လၢတ်ႈ တေႃႇ ၵၼ် တင်း မႂ်း ယူႇ ၼႆႉ၊ပဵၼ် ၸဝ်ႈ မေႇသိ၊ၼၼ်ႉ ယဝ်ႉ၊" ဝႃႈ ၼင်ႇ ၼႆ ဢေႃႈ။ 27မိူဝ်ႈ ယၢမ်း ၼၼ်ႉ၊တပႄးၸဝ်ႈ တင်းလၢႆ ၶိုၼ်း ႁွတ်ႈမႃး လႄႈ ၶဝ် ဢၢမ်း လွင်ႈ ဢၼ် မၼ်းၸဝ်ႈ လၢတ်ႈ တေႃႇ မႄႈယိင်း ၵေႃႉ ၼိုင်ႈ ယူႇ ၼၼ်ႉ ဢေႃႈ။ ၵူၺ်းၵႃႈ၊တီႈ မၼ်းၸဝ်ႈ ၼၼ်ႉ၊ "လၢတ်ႈ လွင်ႈ ဢီႈသင် တေႃႇ ၵၼ်၊" ဢမ်ႇၼၼ် ၵေႃႈ၊ "ႁဵတ်းသင် လႄႈ လၢတ်ႈ တေႃႇ မႄႈယိင်း ၵေႃႉ ၼၼ်ႉ၊" ဝႃႈၼႆ ၽူႈလႂ် ၵေႃႈ ဢမ်ႇ လဝ်ႈ ဢမ်ႇ ထၢမ် လႄႈ ယူႇ ဢေႃႈ။ 28မႄႈယိင်း ၼၼ်ႉ ၵေႃႈ၊တမ်း ပႅတ်ႈ မေႃႈ ၼမ်ႉမၼ်း ဝႆႉ လႄႈ ၶဝ်ႈ ၵႂႃႇ ၵႃႈၼႂ်း ဝဵင်း သေယဝ်ႉ၊မွၵ်ႇလၢတ်ႈ တီႈ ၵူၼ်း တင်းလၢႆ လႄႈ ဝႃႈ၊- 29"မႃး လႄႈ တူၺ်း ၵေႃႉ ဢၼ် ၽုၺ်ႇဢွၵ်ႇ ၼႄပျႃး လွင်ႈတၢင်း ၵႃႈ ဢၼ် ၵဝ်ၶႃႈ ႁဵတ်း မႅၼ်ႈ မႃး ယဝ်ႉ တင်းသဵင်ႈတင်းလူင် ၼၼ်ႉ တႃႉ။ ၸဝ်ႈ ၼၼ်ႉ ပဵၼ် ၸဝ်ႈ ၶရိၸ်ႈ၊ၸွင်ႇ ပဵၼ် လႆႈ ၶႃႈ ႁိုဝ်း၊" ဝႃႈ ၼင်ႇ ၼႆ ဢေႃႈ။- 30ၶဝ် ၼၼ်ႉ၊ဢွၼ်ၵၼ် ဢွၵ်ႇ ဝဵင်း မႃး ၸူး မၼ်းၸဝ်ႈ ဢေႃႈ။ 31ၽွင်းယၢမ်း ၼၼ်ႉ၊တပႄးၸဝ်ႈ တင်းလၢႆ တွင်းပၢၼ်ႇ လႄႈ ဝႃႈ၊ "သြႃႇ ႁဝ်း။ ၵိၼ် သေၵမ်း ၶႃႈ၊" ဝႃႈ ၼင်ႇ ၼႆ ဢေႃႈ။ 32ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "ၵဝ် မီး တၢင်းၵိၼ် ဢၼ် သူ ဢမ်ႇ ႁု လွင်ႈ မၼ်း သေ ဢိတ်း ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 33မိူဝ်ႈ ၼၼ်ႉ၊တပႄးၸဝ်ႈ တင်းလၢႆ ၼင်ႇ ၵၼ် လၢတ်ႈ တီႈ ၵၼ် လႄႈ ဝႃႈ၊ "ၸွင်ႇ သေၵေႃႉၵေႃႉ ပၼ် တၢင်းၵိၼ် တီႈ မၼ်းၸဝ်ႈ ယဝ်ႉ ႁိုဝ်း၊" ဝႃႈ ၼင်ႇ ၼႆ ဢေႃႈ။ 34ၸဝ်ႈ ယေႇသု၊ၸင်ႇ လၢတ်ႈ တီႈ ၶဝ် လႄႈ ဝႃႈ၊ "တၢင်းၵိၼ် ၼႆႉ ပဵၼ် တၢင်း ဢၼ် ႁဵတ်း ၸွမ်း ဢလူဝ်ႇ ၸဝ်ႈ ဢၼ် ပွႆႇၸႂ်ႉ ၵဝ် မႃး ၼၼ်ႉ၊ဢိၵ်ႇတင်း တၢင်း ဢၼ် ႁဵတ်း ႁႂ်ႈ ၵၢၼ်ငၢၼ်း ဢၼ် မၼ်းၸဝ်ႈ ၸႂ်ႉ ႁႂ်ႈ ႁဵတ်း ၼၼ်ႉ ယဝ်ႉ တူဝ်ႈ ဢေႃႈ။- 35'ဢဝ် ၼႆႉ ၵႂႃႇ ထႅင်ႈ သီႇ လိူၼ် ပဵၼ် ၶိင်ႇ ပၢတ်ႇ ၶဝ်ႈ ဢေႃႈ၊' ဝႃႈၼႆ သူ ၸၢင်ႈ ဝႃႈ ဢမ်ႇၸႂ်ႈ ႁိုဝ်း။ ဢၼ် ၵဝ် ဝႃႈ ၸမ်ႉ၊မုင်ႈ တူၺ်း တူင်ႈၼႃး ဢၼ် ၶဝ်ႈ လိူင် ယူႇ ၸိူဝ်း ၼၼ်ႉ တႃႉ။ ၶိင်ႇ တေႃႈလဵဝ် ၼႆႉ ပဵၼ် ၶိင်ႇ ပၢတ်ႇ ၶဝ်ႈ ယဝ်ႉ ဢေႃႈ။- 36ၵေႃႉ ဢၼ် ပၢတ်ႈ ၶဝ်ႈ ၼၼ်ႉ၊လႆႈ ၵႃႈႁႅင်း မၼ်း လႄႈ လႆႈ ၸုသိမ်း ဢဝ် မၢၵ်ႇ ၶဝ်ႈ ႁူင်းၶဝ်ႈ ပုၼ်ႈတႃႇ တေ ပဵၼ် ထႃႇဝရႃႉ ဢသၢၵ်ႈ ဢေႃႈ။ ပေႃး ပဵၼ် ၸိူဝ်ႉ ၼင်ႇ ၼႆ ၸိုင်၊ၵေႃႉ ဢၼ် ဝၢၼ်ႇ ပိုၼ် တင်း ၵေႃႉ ဢၼ် ပၢတ်ႇ ဢဝ် ၼၼ်ႉ၊တေ လႆႈ သိူဝ်းပျေႃႇ လူၺ်ႈ ၵၼ် ဢေႃႈ။- 37ထုင်း ၵႂၢမ်း ဢၼ် ဝႃႈ၊ 'ၵေႃႉ ၼိုင်ႈ ဝၢၼ်ႇ ပိုၼ် လႄႈ ၵေႃႉ ၼိုင်ႈ ပၢတ်ႇ ဢဝ် ဢေႃႈ၊' ဝႃႈ ၼင်ႇ ၼႆ ၼၼ်ႉ မၢၼ်ႇမႅၼ်ႈ ယဝ်ႉ။- 38ၵဝ် ပွႆႇၸႂ်ႉ၊ႁႂ်ႈ သူ ၵႂႃႇ ပၢတ်ႇ ဢဝ် တီႈ ဢၼ် သူ ဢမ်ႇ ႁဵတ်း ဝႆႉ ၼၼ်ႉ ဢေႃႈ။ ပိူၼ်ႈ တၢင်ႇၵေႃႉ ႁဵတ်းၵၢၼ် ႁဵတ်း ငၢၼ်း လႄႈ သူ လႆႈ ၶဝ်ႈ ၸူး ၵႃႈၼႂ်း ၼႃႈၵၢၼ် တၢင်းႁဵတ်း ၶဝ် ၼၼ်ႉ ယဝ်ႉ၊" ဝႃႈ ၼင်ႈ ၼႆ ဢေႃႈ။ 39ၵူၼ်း မဵဝ်း သမႃႇရိ၊ၼမ်ၼႃႇ ၵႃႈၼႂ်း ဝဵင်း ၼၼ်ႉ၊ယုမ်ႇမၢတ်ႈ ၸဝ်ႈ ယေႇသု၊မႃး ၵွပ်ႈပိူဝ်ႈ မႄႈယိင်း ၼၼ်ႉ ၶၢမ်ႇသၢၵ်ႈသေႇ ဝႃႈ၊ "မၼ်း ၽုၺ်ႇဢွၵ်ႇ ၼႄပျႃး လွင်ႈတၢင်း ၵႃႈ ဢၼ် ၵဝ်ၶႃႈ ႁဵတ်း မႅၼ်ႈ မႃး ယဝ်ႉ တင်းသဵင်ႈတင်းလူင် ၼၼ်ႉ ဢေႃႈ၊" ဝႃႈ ၼင်ႇ ၼႆ ၼၼ်ႉ ဢေႃႈ။- 40ပိူဝ်ႈ ၼႆ လႄႈ မိူဝ်ႈ ဢၼ် ၵူၼ်း မဵဝ်း သမႃႇရိ၊ၸိူဝ်း ၼၼ်ႉ၊မႃး တီႈ မၼ်းၸဝ်ႈ သေယဝ်ႉ၊ၶဝ် ယွၼ်း ႁႂ်ႈ မၼ်းၸဝ်ႈ ယူႇ လူၺ်ႈ ၵၼ် တင်း ၶဝ် လႄႈ မၼ်းၸဝ်ႈ ၵေႃႈ ယူႇ ၵႃႈတီႈ ၼၼ်ႈ သွင် ဝၼ်း ဢေႃႈ။ 41ပိူၼ်ႈ တၢင်ႇၵေႃႉ ၼမ်ၼႃႇ ၵေႃႈ ယုမ်ႇမၢတ်ႈ ၵွပ်ႈပိူဝ်ႈ ၼုၵ်ႈၵပၢတ်ႈ ၵႂၢမ်း မၼ်းၸဝ်ႈ ၼၼ်ႉ ဢေႃႈ။- 42ၶဝ် ဢွၼ်ၵၼ် လၢတ်ႈ တီႈ မႄႈယိင်း ၼၼ်ႉ လႄႈ ဝႃႈ၊ "ဢၼ် ႁဝ်း ယုမ်ႇမၢတ်ႈ တေႃႈလဵဝ် ၼႆႉ၊ယုမ်ႇမၢတ်ႈ ၵွပ်ႈပိူဝ်ႈ ၵႂၢမ်း မႂ်း ၵူၺ်း ဢမ်ႇၸႂ်ႈ ယဝ်ႉ။ ႁဝ်း ယုမ်ႇမၢတ်ႈ ၵွပ်ႈပိူဝ်ႈ တူဝ် ႁဝ်း လႆႈ ထွမ်ႇငိၼ်း ၵႂၢမ်း မၼ်းၸဝ်ႈ လႄႈ ႁဝ်း ႁု လွင်ႈ ဢၼ် မၼ်းၸဝ်ႈ ပဵၼ် ၸဝ်ႈ ဢၼ် ၵႄႇၶျွတ်ႈ ဢဝ်၊ၵူၼ်းလေႃးၵီႇ တင်းလၢႆ တႄႉတႄႉ ဝႃႈ ဝႃႈ ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 43ဝၢႆးသေ ၸဝ်ႈ ယေႇသု၊ယူႇ ၵႃႈတီႈ ၼၼ်ႈ သွင် ဝၼ်း ယဝ်ႉ ၸိုင်၊မၼ်းၸဝ်ႈ ဢွၵ်ႇ ၵႂႃႇၸူး ၵႃႈတီႈ မိူင်း ၵႃႇလိလႄး၊သေ ဢေႃႈ။- 44လွင်ႈ မၼ်း ၸမ်ႉ၊မၼ်းၸဝ်ႈ လႆႈ လၢတ်ႈ လႄႈ ဝႃႈ၊ "ပရေႃးၽႅတ်ႈ ဢမ်ႇ မီး သရေႇ ၵႃႈၼႂ်း မိူင်း တူဝ်ၸဝ်ႈၵဝ်ႇ၊" ဝႃႈ ၼင်ႇ ၼႆ ၼၼ်ႉ ဢေႃႈ။- 45ပိူဝ်ႈ ၼႆ လႄႈ မိူဝ်ႈ ဢၼ် မၼ်းၸဝ်ႈ ႁွတ်ႈထိုင် ၸိုင်၊ၵူၼ်းမိူင်း ၵႃႇလိလႄး၊ၶဝ် ဢွၼ်ၵၼ် ႁပ်ႉတွၼ်ႈ မၼ်းၸဝ်ႈ၊ၵွပ်ႈပိူဝ်ႈ တူဝ် ၶဝ် လႆႈ ၵႂႃႇ ၶဝ်ႈ ပွႆး ပသၶႃႇ၊ၵႃႈတီႈ ဝဵင်း ယေႇရုသလႅမ်ႇ၊လႄႈ လႆႈ ႁၼ် ၵႃႈ ဢၼ် မၼ်းၸဝ်ႈ ႁဵတ်း ၵူႈၸိူဝ်ႉၵူႈပိူင် ၼႂ်း ပွႆး ၼၼ်ႉ ဢေႃႈ။ 46ၸဝ်ႈ ယေႇသု၊သမ်ႉ ၵႂႃႇ ၵႃႈတီႈ ဝၢၼ်ႈ ၵႃႇၼႃႉ၊ၼႂ်း မိူင်း ၵႃႇလိလႄး၊တီႈ ဢၼ် မၼ်းၸဝ်ႈ ႁႂ်ႈ ၼမ်ႉ၊ပိၼ်ႇ ပဵၼ် ၼမ်ႉမၢၵ်ႇၸပိတ်ႉ မႃး ၼၼ်ႉ ဢေႃႈ။ မိူဝ်ႈ ၼၼ်ႉ၊မီး ၶုၼ် ပွင်ၵၢၼ် ၵေႃႉ ၼိုင်ႈ ဢၼ် ယူႇ ၵႃႈၼႂ်း ဝဵင်း ၵပိူဝ်ႇၼေႇဢုမ်ႇ၊လႄႈ လုၵ်ႈၸၢႆး မၼ်း ၸပ်း တၢင်းၶႆႈတၢင်းပဵၼ် ယူႇ ဢေႃႈ။- 47မိူဝ်ႈ ဢၼ် မၼ်း လႆႈ ငိၼ်း ဝႃႈ၊ၸဝ်ႈ ယေႇသု၊လုၵ်ႉ သေ ၵႃႈတီႈ မိူင်း ယုတႃႉ၊ႁွတ်ႈမႃး ၵႃႈတီႈ မိူင်း ၵႃႇလိလႄး၊ၼၼ်ႉ ၸိုင်၊ၶုၼ် ၼၼ်ႉ ၵႂႃႇၸူး မၼ်းၸဝ်ႈ သေ လဝ်ႈ ယွၼ်း ႁႂ်ႈ မၼ်းၸဝ်ႈ ၵႂႃႇ လႄႈ ယႃ ပၼ် လုၵ်ႈၸၢႆး မၼ်း ဢၼ် ပဵၼ် တၢင်းပဵၼ် ယူႇ ၸမ် တၵ်း တၢႆ ၼၼ်ႉ ဢေႃႈ။- 48ၸဝ်ႈ ယေႇသု၊လၢတ်ႈ တီႈ မၼ်း လႄႈ ဝႃႈ၊ "ပေႃး သူ ဢမ်ႇ လႆႈ ႁၼ် ၼိမိၵ်ႈ လၢၵ်ႈၶၼႃႇ၊ဢိၵ်ႇတင်း လွင်ႈတၢင်း ဢၼ် လီဢၢမ်း ၸိုင်၊သူ ဢမ်ႇ ၸၢင်ႈ ယုမ်ႇ ၵူၺ်း၊" ဝႃႈ ၼင်ႇ ၼႆ ဢေႃႈ။ 49ၶုၼ် ၼၼ်ႉ၊ၶိုၼ်း လၢတ်ႈ လႄႈ ဝႃႈ၊ "ၸဝ်ႈ႟။ ၸူဝ်ႈ ဢၼ် လုၵ်ႈဢွၼ်ႇ ၵဝ်ၶႃႈ ဢမ်ႇ ပႆႇ တၢႆ ၼၼ်ႉ၊ၶႅၼ်းတေႃႈ မႃး ပၼ် သေၵမ်း ၶႃႈ၊" ဝႃႈ ၼင်ႇ ၼႆ ဢေႃႈ။ 50ၸဝ်ႈ ယေႇသု၊ၵေႃႈ လၢတ်ႈ လႄႈ ဝႃႈ၊ "ၵႂႃႇ တႃႉ။ လုၵ်ႈၸၢႆး မႂ်း လႆႈ ဢသၢၵ်ႈ ၵတ်းယဵၼ် ၶျၢမ်းသႃႇ ယဝ်ႉ၊" ဝႃႈ ၼင်ႇ ၼႆ ဢေႃႈ။ ၵေႃႉ ၼၼ်ႉ ၵေႃႈ ယုမ်ႇ ၵႂၢမ်း ၸဝ်ႈ လႄႈ မိူဝ်း ၵႂႃႇ ဢေႃႈ။- 51ၼႂ်း ၵၢင်တၢင်း မိူဝ်ႈ ဢၼ် မၼ်း တိုၵ်ႉ မိူဝ်း ၵႂႃႇ ယူႇ ၼၼ်ႉ၊ၵူၼ်းၸႂ်ႉ ၵူၼ်းသွႆ မၼ်း တင်းလၢႆ မႃး ႁူပ်ႉ ႁူဝ် တၢင်း မၼ်း လႄႈ လၢတ်ႈ ဝႃႈ၊ "လုၵ်ႈၸၢႆး ၸဝ်ႈႁဝ်း လႆႈ ဢသၢၵ်ႈ ၶျၢမ်းသႃႇ ယဝ်ႉ ၶႃႈ၊" ဝႃႈ ၼင်ႇ ၼႆ ဢေႃႈ။ 52မၼ်း ၵေႃႈ၊ထၢမ် ဢၶိင်ႇ ယၢမ်း ဢၼ် တၢင်းပဵၼ် လုၵ်ႈၸၢႆး မၼ်း လႆႈ ၸိုၼ်ႈ ႁၢႆ မႃး ၶိင်ႇ ယၢမ်း လႂ် ၼၼ်ႉ လႄႈ၊ၶဝ် ၶိုၼ်း လဝ်ႈလၢတ်ႈ ဝႃႈ၊ "တၢင်းပဵၼ် မၼ်း ၸိုၼ်ႈ ႁၢႆ ၵႂႃႇ မိူဝ်ႈဝႃး ၼိုင်ႈ မွင်း ဝၢႆးဝၼ်း ၶႃႈ ဢေႃႈ၊" ဝႃႈ ၼင်ႇ ၼႆ လႄႈ၊- 53ပေႃႈ လုၵ်ႈဢွၼ်ႇ ၼၼ်ႉ၊လႆႈ ႁု ဝႃႈ ၶိင်ႇ ယၢမ်း ၼၼ်ႉ ပဵၼ် ၶိင်ႇ ယၢမ်း ဢၼ် ၸဝ်ႈ ယေႇသု၊လၢတ်ႈ ဝႃႈ၊ "လုၵ်ႈၸၢႆး မႂ်း လႆႈ ဢသၢၵ်ႈ ၶျၢမ်းသႃႇ ယဝ်ႉ၊" ဝႃႈ ၼင်ႇ ၼႆ ၼၼ်ႉ ဢေႃႈ။ ပိူဝ်ႈ ၼႆ လႄႈ ၸႃႉၸဵမ် တူဝ် မၼ်း၊ဢိၵ်ႇတင်း ၵူၼ်းႁိူၼ်းၵူၼ်းယေး မၼ်း ဢွၼ်ၵၼ် ယုမ်ႇမၢတ်ႈ ၸဝ်ႈ ယေႇသု၊ဢေႃႈ။ 54ၼႆႉ ၸမ်ႉ၊ပဵၼ် ၼိမိၵ်ႈ လၢၵ်ႈၶၼႃႇ ဢၼ် ၸဝ်ႈ ယေႇသု၊ႁဵတ်း ၼႄ ပွၵ်ႈ တီႈ သွင်၊ဝၢႆးသေ မၼ်းၸဝ်ႈ လုၵ်ႉ သေ ၵႃႈတီႈ မိူင်း ယုတႃႉ၊မႃး ၵႃႈတီႈ မိူင်း ၵႃႇလိလႄး၊ၼၼ်ႉ ဢေႃႈ။
Copyright
Learn More


text:
1မိူဝ်ႈ ဢၼ် ၸဝ်ႈ ယေႇသု၊လူင်း လွႆ မႃး ၼၼ်ႉ ၵူၼ်းပဵၼ် မူႇ ပဵၼ် ၽုင် ၼမ်ၼႃႇ ၸွမ်းလင် မၼ်းၸဝ်ႈ ယူႇ ဢေႃႈ။- 2မိူဝ်ႈ ၼၼ်ႉ ၵူၼ်းတုတ်ႈ ၵေႃႉ ၼိုင်ႈ မႃး ၸူး မၼ်းၸဝ်ႈ လႄႈ ၶုပ်ႉမူပ်ႇ ၽၢႆႇၼႃႈ မၼ်းၸဝ်ႈ လႄႈ လဝ်ႈလၢတ်ႈ ဝႃႈ၊ "ပေႃး ၸဝ်ႈႁဝ်း မီး ဢလူဝ်ႇ ၸိုင်၊ႁႂ်ႈ ၵဝ်ၶႃႈ မူတ်းသႂ် မႃး လႆႈ ယူႇ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 3မၼ်းၸဝ်ႈ ၵေႃႈ ယိုၼ်း မိုဝ်း သေ တိူဝ်ႉ သႂ်ႇ ၵေႃႉ ၼၼ်ႉ လႄႈ လၢတ်ႈ ဝႃႈ၊ "ၵဝ် မီး ဢလူဝ်ႇ ဢေႃႈ။ ႁႂ်ႈ မူတ်းသႂ် တႃႉ၊" ဝႃႈၼႆ လႄႈ ယေႃးၵႃႇ တုတ်ႈ မၼ်း မူတ်းသႂ် ၵႂႃႇ ၵမ်းလဵဝ် ဢေႃႈ။- 4မၼ်းၸဝ်ႈ သမ်ႉ လၢတ်ႈ တီႈ မၼ်း ထႅင်ႈ လႄႈ ဝႃႈ၊ "ထွမ်ႇ လူး။ ယႃႇပေ မွၵ်ႇလၢတ်ႈ ပိူၼ်ႈ လူးၵွၼ်ႇ။ ၵႂႃႇ ၼႄပျႃး တူဝ် မႂ်း တီႈ ယဵၸ်ႈပရေႃးႁဵၵ်ႈ ၵမ်းလဵဝ် ပုၼ်ႈ လွင်ႈ ၼင်ႇ ႁိုဝ် တၵ်း ႁဵတ်း တၢင်းလူႇ ဢၼ် ၸွမ်းၼင်ႇ တြႃး ပိင်းၺၢပ်ႈ မူဝ်းသေႇ၊မီး ဝႆႉ ၼၼ်ႉ တႃႉ။ ပေႃး မႂ်း ႁဵတ်း ၸိူဝ်ႉ ၼင်ႇ ၼၼ် ၸင်ႇ တေ ပဵၼ် သၢၵ်ႈသေႇ တၢင်း ဢၼ် မႂ်း မူတ်းသႂ် ယဝ်ႉ ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 5ယၢမ်း မိူဝ်ႈ ဢၼ် ၸဝ်ႈ ယေႇသု၊ၶဝ်ႈ ဝဵင်း ၵပိူဝ်ႇၼေႇဢုမ်ႇ၊ၵႂႃႇ ၼၼ်ႉ ၶုၼ်သိုၵ်း ရူဝ်းမႃႉ၊ၶဝ် ၵေႃႉ ၼိုင်ႈ မႃး ႁပ်ႉ ႁူဝ် တၢင်း မၼ်းၸဝ်ႈ ႁႂ်ႈလႆႈ ယွၼ်း တၢင်း ဢၼ် ၸွႆႈထႅမ် တီႈ မၼ်းၸဝ်ႈ လႄႈ လဝ်ႈလၢတ်ႈ ဝႃႈ၊- 6"ၸဝ်ႈႁဝ်း။ ၶႃႈ ၵူၼ်း ၸႂ်ႉ ၵဝ်ၶႃႈ ၵေႃႉ ၼိုင်ႈ ပဵၼ် တၢႆၽၢၵ်ႇ လႄႈ ၼွၼ်း ယူႇ လႆႈ ၶၢမ်ႇ တုၵ်ႉၶႃႉ ၼႃႇ ၶႃႈ ဢေႃႈ၊" ဝႃႈ ၼင်ႇ ၼႆ လႄႈ။ 7မၼ်းၸဝ်ႈ ၵေႃႈ လၢတ်ႈ လႄႈ ဝႃႈ၊ "ၵဝ် တၵ်း ၸွမ်း ၵႂႃႇ ႁဵတ်း ႁႂ်ႈ ယေႃးၵႃႇ မၼ်း ၸိုၼ်ႈ ႁၢႆ ဢေႃႈ၊" ဝႃႈ ၼင်ႇ ၼႆ ဢေႃႈ။ 8ၶုၼ်သိုၵ်း ၼၼ်ႉ ၶိုၼ်း လဝ်ႈလၢတ်ႈ လႄႈ ဝႃႈ၊ "ဢူဝ်း။ ဢမ်ႇၸႂ်ႈ တီႈၶႃႈ။ ၵဝ်ၶႃႈ ဢမ်ႇ ၵိုင်ႇ ဢမ်ႇ တၢၼ်ႇ တၢင်း ဢၼ် ၸဝ်ႈႁဝ်း တေ ၶဝ်ႈ မႃး ၵႃႈၼႂ်း ႁူမ်ႈၽူၺ်း ႁိူၼ်း ၵဝ်ၶႃႈ ဢေႃႈ။ ပေႃး ၸဝ်ႈႁဝ်း ပူင်ဢမိင်ႉ ၶေႃႈ ၼိုင်ႈ ၵူၺ်း ၵေႃႈ ယေႃးၵႃႇ ၶႃႈ ၵူၼ်းၸႂ်ႉ ၵဝ်ၶႃႈ တၵ်း ၸိုၼ်ႈ ႁၢႆ ၵႂႃႇ ၵမ်းလဵဝ် ၶႃႈ ဢေႃႈ။- 9ၵဝ်ၶႃႈ ၼႆႉ ပဵၼ် ၵူၼ်း ယူႇ ၵႃႈတႂ်ႈ ဢႃႇၼႃႇ ၶုၼ်လူင် ဢေႃႈ။ ၼႂ်းဝႃႈၼၼ် သေၵေႃႈ လုၵ်ႈသိုၵ်း ၼမ်ၼႃႇ မီး ၵႃႈတႂ်ႈ ၵဝ်ၶႃႈ လႄႈ ပေႃး ပၼ် ဢမိင်ႉ တီႈ ၵေႃႉ ၼိုင်ႈ လႄႈ ဝႃႈ၊ 'ၵႂႃႇ တႃႉ၊' ဝႃႈၼႆ ၸိုင်၊ၵေႃႉ ၼၼ်ႉ ၵႂႃႇ ဢေႃႈ။ သမ်ႉ လၢတ်ႈ တီႈ ၵေႃႉ ၼိုင်ႈ လႄႈ ဝႃႈ၊ 'မႃး တႃႉ၊' ဝႃႈၼႆ ၸိုင်၊ၵေႃႉ ၼၼ်ႉ ၵေႃႈ မႃး ဢေႃႈ။ တီႈ ၵူၼ်း ၸႂ်ႉ ၵဝ်ၶႃႈ ၵေႃႈ ပေႃး ပၼ် ဢမိင်ႉ ဝႃႈ၊ 'ႁဵတ်း ဢၼ် ၼႆႉ တႃႉ၊' ဝႃႈၼႆ ၸိုင်၊မၼ်း ႁဵတ်း ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 10မိူဝ်ႈ ဢၼ် ၸဝ်ႈ ယေႇသု၊ငိၼ်း ၵႂၢမ်း ၼၼ်ႉ ၸိုင်၊ဢၢမ်း တၢင်းယုမ်ႇမၢတ်ႈ မၼ်း ၼၼ်ႉ လႄႈ လၢတ်ႈ တီႈ ၶဝ် ၸိူဝ်း ဢၼ် ၵႂႃႇ ၸွမ်း မၼ်းၸဝ်ႈ ၼၼ်ႉ လႄႈ ဝႃႈ၊ "ၵဝ် ဝႃႈ တီႈ သူ ၸမ်ႉ၊တၢင်းယုမ်ႇမၢတ်ႈ ထၼ်ႇ ၼႆႉ ၸိုင်၊ၵႃႈၼႂ်း ၵူၼ်း မဵဝ်း ဢိသရေး၊ၼႆႉ ၵဝ် ဢမ်ႇ ပႆႇ တွၼ်ႉ ထူပ်း သေပွၵ်ႈ။- 11ၵဝ် သမ်ႉ ဝႃႈ ထႅင်ႈ ၸမ်ႉ၊ၵူၼ်း ၼမ်ၼႃႇ တၵ်း လုၵ်ႉ သေ တၢင်းဢွၵ်ႇ တၢင်းတူၵ်း မႃး လႄႈ ဢိင် ယူႇ လူၺ်ႈ ၵၼ် တင်း ဢႃႇပြႃႇႁၢမ်ႇ၊ဢိၸၢၵ်ႈ၊ယႃႇၵုပ်ႈ၊ၶဝ် ၵႃႈၼႂ်း ပၢင်ပွႆး မိူင်းၵၢင်ႁၢဝ် ၸဝ်ႈ ၼၼ်ႉ ဢေႃႈ။- 12ၵူၺ်းၵႃႈ၊ၵူၼ်းမိူင်း ၵၢင်ႁၢဝ် ၸဝ်ႈ တင်းလၢႆ၊သမ်ႉ တေ လႆႈ ၶၢမ်ႇ တၢင်း ဢၼ် ႁေႃႈ ဢွၵ်ႇ ၸူး တီႈ ဢၼ် လပ်းသိင်ႇ လႄႈ လႆႈ ႁႆႈ လႆႈ ႁွင်ႉ၊တီႈ ဢၼ် ၵတ်း ၶဵဝ်ႈ ၵတ်း ၽၼ်း ၼၼ်ႉ ဢေႃႈ၊" ဝႃႈ ၼင်ႇ ၼႆ ယဝ်ႉ ၸင်ႇ၊- 13သမ်ႉ လၢတ်ႈ တီႈ ၶုၼ်သိုၵ်း ၼၼ်ႉ လႄႈ ဝႃႈ၊ "မိူဝ်း ၵႂႃႇ တႃႉ။ တၢင်းယုမ်ႇမၢတ်ႈ မႂ်း ႁႂ်ႈ ဢလူဝ်ႇ မႂ်း ပျေႉၸုမ်ႇ ယဝ်ႉ၊" ဝႃႈ ၼင်ႇ ၼႆ လႄႈ၊ ယေႃးၵႃႇ ၶႃႈ ၵူၼ်း ၸႂ်ႉ ၶုၼ်သိုၵ်း ရူဝ်းမႃႉ၊ၼၼ်ႉ ၵေႃႈ ၸိုၼ်ႈ ႁၢႆ ၵႂႃႇ ၼႂ်း ၶိင်ႇ ၼၼ်ႉ ၵမ်းလဵဝ် ဢေႃႈ။ 14လိုၼ်း ၼၼ်ႉ၊ၸဝ်ႈ ယေႇသု၊ၵႂႃႇ ၶဝ်ႈ ၵႃႈၼႂ်း ႁိူၼ်း ပေႇတရု၊လႄႈ လႆႈ ထူပ်း ႁၼ် မႄႈဢွၵ်ႇၼၢႆး ပေႇတရု၊ၼၢဝ် လႄႈ ၼွၼ်း ယူႇ ဢေႃႈ။- 15မၼ်းၸဝ်ႈ ယိပ်းၵမ် မိုဝ်း မႄႈယိင်း ၼၼ်ႉ လႄႈ တၢင်း ၼၢဝ် မၼ်း ၸိုၼ်ႈ ႁၢႆ ၵႂႃႇ ၵမ်းလဵဝ် သေယဝ်ႉ၊လုၵ်ႉ ၶၢမ်ႇၶႅၵ်ႇ တီႈ မၼ်းၸဝ်ႈ ဢေႃႈ။ 16မိူဝ်ႈ ဢၼ် ထိုင် ၶိင်ႇ ႁူဝ်ၶမ်ႈ ၸိုင်၊ပိူၼ်ႈ ဢဝ် ၵူၼ်း ဢၼ် ၽီ ၶဝ်ႈ ၽိူဝ်ႉ ၶဝ်ႈ တင်းလၢႆ မႃး ၼမ်ၼႃႇ လႄႈ မၼ်းၸဝ်ႈ ဢဝ် တင်း ၵႂၢမ်း ၶေႃႈ လဵဝ် ၵူၺ်း ႁေႃႈ ၽီ ဢွၵ်ႇ ပႅတ်ႈ ဢေႃႈ။ ၵူၼ်းၶႆႈၵူၼ်းပဵၼ် ၼမ်ၼႃႇ ၵေႃႈ မၼ်းၸဝ်ႈ ႁႂ်ႈ ၸိုၼ်ႈ ႁၢႆ ဢေႃႈ။- 17ဢၼ် မၼ်းၸဝ်ႈ ႁဵတ်း ၸိူဝ်ႉ ၼင်ႇ ၼႆ ၼႆႉ၊ၵႂၢမ်း ပရေႃးၽႅတ်ႈ ဢိသႃႇယႃႉ၊ႁေႃး ဝႆႉ ဝႃႈ၊ "မၼ်းၸဝ်ႈ ဢဝ် တၢင်းၶႆႈတၢင်းပဵၼ် ႁဝ်း ဢိၵ်ႇတင်း ယေႃးၵႃႇ ႁဝ်း ၵႃႈမီး ၵႂႃႇ ယဝ်ႉ၊" ဢၼ် ဝႃႈ ၼၼ်ႉ ပျေႉၸုမ်ႇ ဢေႃႈ။ 18မိူဝ်ႈ ဢၼ် ၸဝ်ႈ ယေႇသု၊ႁၼ် ၵူၼ်း ၼမ်ၼႃႇ လွမ်ႉႁွပ်ႈ မၼ်းၸဝ်ႈ ယူႇ ၼၼ်ႉ မၼ်းၸဝ်ႈ သင်ႇ လၢတ်ႈ ႁႂ်ႈ တပႄးၸဝ်ႈ တင်းလၢႆ ၶၢမ်ႈ ၵႂႃႇ ၽၢႆႇပုၼ်ႉ ၽင်ႇ ၼွင် ဢေႃႈ။- 19ယၢမ်း မိူဝ်ႈ ၼၼ်ႉ၊သြႃႇ မေႃ ၵျၢမ်း ထမ်ႇမႃႉ ၵေႃႉ ၼိုင်ႈ မႃး ၸူး တီႈ မၼ်းၸဝ်ႈ လႄႈ လၢတ်ႈ ဝႃႈ၊ "သြႃႇ ၸဝ်ႈ။ ၵဝ်ၶႃႈ တၵ်း ၸွမ်း ၸဝ်ႈႁဝ်း ၵႂႃႇ ၵႃႈတီႈ ၵႃႈ ဢၼ် ၸဝ်ႈႁဝ်း ၵႂႃႇ ၵူႈတီႈၵူႈလႅၼ် ၼၼ်ႉ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 20မၼ်းၸဝ်ႈ ၵေႃႈ ၶိုၼ်း လၢတ်ႈ တီႈ မၼ်း ၼၼ်ႉ လႄႈ ဝႃႈ၊ "မႃလိၼ် တင်းလၢႆ ယင်း မီး ႁူး။ ၼူၵ်ႉ တင်းလၢႆ ယင်း မီး ႁင်း ပုၼ်ႈ ၶဝ် တၵ်း ယူႇ တၵ်း သွၼ်ႈ ဢေႃႈ။ လုၵ်ႈၵူၼ်း၊ၸမ်ႉ၊ယင်း ဢမ်ႇ မီး တီႈ တၵ်း ဝၢင်းႁူဝ်၊" ဝႃႈ ၼင်ႇ ၼႆ ဢေႃႈ။ 21ၵူၼ်း တၢင်ႇၵေႃႉ ဢၼ် ပဵၼ် တပႄးၸဝ်ႈ ၼၼ်ႉ ၵေႃႉ ၼိုင်ႈ သမ်ႉ ဝႃႈ၊ "ၸဝ်ႈႁဝ်း ႁႂ်ႈ ၵဝ်ၶႃႈ လႆႈ ၵႂႃႇ သၢင်းၵျူဝ်ႇ ပေႃႈ ၵဝ်ၶႃႈ ဢွၼ်တၢင်း လူးၵွၼ်ႇ ၶႃႈ၊" ဝႃႈ ၼင်ႇ ၼႆ ဢေႃႈ။ 22မၼ်းၸဝ်ႈ ၶိုၼ်း လၢတ်ႈ လႄႈ ဝႃႈ၊ "ၸွမ်း ပႃႈလင် ၵဝ် တႃႉ။ ႁႂ်ႈ ၵူၼ်းတၢႆ တင်းလၢႆ သၢင်းၵျူဝ်ႇ ၵူၼ်းတၢႆ ၶဝ် တႃႉ၊" ဝႃႈ ၼင်ႇ ၼႆ ဢေႃႈ။ 23ၸဝ်ႈ ယေႇသု၊ၶဝ်ႈ ၵႃႈၼႂ်း ႁိူဝ်း ၵႂႃႇ လႄႈ တပႄးၸဝ်ႈ တင်းလၢႆ ၵေႃႈ ၶဝ်ႈ ၸွမ်း ဢေႃႈ။- 24ယၢမ်း ၼၼ်ႉ ၵႃႈၼႂ်း ၼွင် ၼၼ်ႉ ၽူၼ် လူင် လူမ်းလူင် ထူဝ်း ပတ်ႉ မႃး ႁႅင်း ယႂ်ႇ ၼႃႇ ထၢၼ်ႈပေႃး လႅင်းၼမ်ႉ ပိူပ်ႈၼမ်ႉ လုၵ်ႉ ၶိုၼ်ႈ ထိပ်ႇ ၽင်ႈ ၶဝ်ႈ ႁိူဝ်း မႃး ဢေႃႈ။ ၽွင်းယၢမ်း ၼၼ်ႉ ၸဝ်ႈ ယေႇသု၊ၼွၼ်းလပ်း ယူႇ ဢေႃႈ။- 25တပႄးၸဝ်ႈ ၸိူဝ်း ၼၼ်ႉ ဢွၼ်ၵၼ် ပူၵ်း မၼ်းၸဝ်ႈ လႄႈ တွင်းပၢၼ်ႇ ဝႃႈ၊ "ၸဝ်ႈႁဝ်း။ လုၵ်ႉ လႄႈ ၵႄႇသႄႇ ဢဝ် ႁဝ်းၶႃႈ သေၵမ်း ၶႃႈ။ ႁဝ်းၶႃႈ တေ ႁွတ်ႈ တၢင်း လု တၢင်း လႅဝ် ၶႃႈ ယဝ်ႉ၊" ဝႃႈ ၼင်ႇ ၼႆ ဢေႃႈ။ 26မၼ်းၸဝ်ႈ ၵေႃႈ လၢတ်ႈ လႄႈ ဝႃႈ၊ "သူ ၸိူဝ်း ဢၼ် တၢင်းယုမ်ႇမၢတ်ႈ ၵေႇ ၼႆႉ႟၊ႁဵတ်းသင် လႄႈ သူ ၵူဝ် ထၼ်ႇ ၼႆႉ၊" ဝႃႈ ၼင်ႇ ၼႆ ယဝ်ႉ ၸင်ႇ၊လုၵ်ႉ လႄႈ ပူင်ဢမိင်ႉ တီႈ ၽူၼ် လူမ်း တင်း လႅင်းၼမ်ႉ လႄႈ ၽိဝ် ၼမ်ႉ ၵေႃႈ ထၢတ်ႇယဵၼ် ၼိမ် ၵႂႃႇ ၵမ်းလဵဝ် ဢေႃႈ။ 27ၶဝ် ၵူႈ ၵေႃႉ ဢၢမ်း လွင်ႈတၢင်း ဢၼ် ပဵၼ် မႃး ၼၼ်ႉ လၢတ်ႈ လႄႈ ဝႃႈ၊ "ၵေႃႉ ၼႆႉ ပဵၼ် ၵူၼ်း ၸိူဝ်ႉ ၼင်ႇ ႁိုဝ် ၼေႃ၊လူမ်း တင်း လႅင်းၼမ်ႉ လႆႈ ထွမ်ႇဢဝ် ဢမိင်ႉ မၼ်း တႄႉ ယဝ်ႉ။" ဝႃႈ ၼင်ႇ ၼႆ ဢေႃႈ။ 28မိူဝ်ႈ ဢၼ် ၸဝ်ႈ ယေႇသု၊ႁွတ်ႈထိုင် ဢိူင်ႇ ၵႃႇတရႃႉ၊ၽၢႆႇပုၼ်ႉ ၽင်ႇ ၼွင် ယဝ်ႉ ၼၼ်ႉ၊ မီး ၵူၼ်း သွင် ၵေႃႉ ဢၼ် ၽီႁၢႆႉ ၶဝ်ႈ လႄႈ ႁၢႆႉ ၵျၢမ်း ၼႃႇ ထၢၼ်ႈပေႃး ၽူႈလႂ် ဢမ်ႇ ႁတ်း ပႆ တၢင်း သဵၼ်ႈ ၼၼ်ႉ၊ ၶဝ် သွင် ၵေႃႉ ဢွၵ်ႇ သေ ၵႃႈတီႈ ပႃႇႁဵဝ်ႈ မႃး ႁူပ်ႉ မၼ်းၸဝ်ႈ လႄႈ၊- 29ႁွင်ႉ ပၢဝ်ႇ တီႈ ၸဝ်ႈ ယေႇသု၊လႄႈ လၢတ်ႈ ဝႃႈ၊ "ဢူဝ်း ယေႇသု၊လုၵ်ႈၽြႃးပဵၼ်ၸဝ်ႈ ၼႆႉ႟၊ၸဝ်ႈ ႁဝ်း လူဝ်ႇ ၵႃႈသင် တင်း ႁဝ်းၶႃႈ။ ၸဝ်ႈ ႁဝ်း မႃး ပၼ် တုၵ်ႉၶႃႉ ဝူၺ်ႇတၼႃႇ တီႈ ႁဝ်းၶႃႈ ၸူဝ်ႈ ဢၼ် ဢၶိင်ႇ မၼ်း ယင်း ဢမ်ႇ ပႆႇ ႁွတ်ႈထိုင် ၼၼ်ႉ ၶႃႈ ႁိုဝ်း၊" ဝႃႈ ၼင်ႇ ၼႆ ဢေႃႈ။ 30တီႈ ဢၼ် ၵႆ ၵၼ် တင်း ၶဝ် တၢၼ်ႇတၢၼ်ႇ ၼၼ်ႉ မီး ၽုင် မူ ၽုင် ၼိုင်ႈ ၵိၼ် ယူႇ ဢေႃႈ။- 31ၽီႁၢႆႉ ၸိူဝ်း ၼၼ်ႉ တွင်းပၢၼ်ႇ ၸဝ်ႈ ယေႇသု၊လႄႈ ဝႃႈ၊ "ပေႃး ၸဝ်ႈႁဝ်း ၶႃႈ ႁေႃႈ ႁဝ်းၶႃႈ ဢွၵ်ႇ ပႅတ်ႈ ၸိုင်၊ပၼ် ဢၶႂၢင်ႉ ႁႂ်ႈ ႁဝ်းၶႃႈ လႆႈ ၵႂႃႇ ၶဝ်ႈ ၵႃႈတီႈ ၽုင် မူ ၼၼ်ႉ သေၵမ်း ၶႃႈ၊" ဝႃႈ ၼင်ႇ ၼႆ လႄႈ။ 32မၼ်းၸဝ်ႈ ၵေႃႈ လၢတ်ႈ လႄႈ ဝႃႈ၊ "ၵႂႃႇ တႃႉ၊" ဝႃႈ ၼင်ႇ ၼႆ ဢေႃႈ။ ၵမ်း ၼၼ်ႉ ၽီႁၢႆႉ ၸိူဝ်း ၼၼ်ႉ ဢွၵ်ႇ သေၵူၼ်း သွင် ၵေႃႉ ၼၼ်ႉ လႄႈ၊ၵႂႃႇ ၶဝ်ႈ ၵႃႈၼႂ်း ၽုင် မူ သေယဝ်ႉ၊မူ တင်း ၽုင် ၶုၼ်ႇလႅၼ်ႈ လူင်း ႁိုၵ်း ၸၼ်း ၸူး ၵႃႈၼႂ်း ၼမ်ႉ ၼွင် လႄႈ ၵႅၼ်ႉၼမ်ႉ တၢႆ ဢေႃႈ။ 33ၵူၼ်း လဵင်ႉ ၽုင် မူ ၶဝ် ၸိူဝ်း ၼၼ်ႉ ၶုၼ်ႇလႅၼ်ႈ ၶဝ်ႈ ၵႂႃႇ ၵႃႈၼႂ်း ဝဵင်း လႄႈ မွၵ်ႇလၢတ်ႈ လွင်ႈတၢင်း ၵူႈၸိူဝ်ႉၵူႈပိူင် ၸိူဝ်း ၼၼ်ႉ၊ ဢိၵ်ႇတင်း လွင်ႈ ဢၼ် ပဵၼ် မႃး ၵႃႈတီႈ ၵူၼ်း ဢၼ် ၽီႁၢႆႉ ၶဝ်ႈ ၸိူဝ်း ၼၼ်ႉ ဢေႃႈ။- 34ႁဵတ်း ၼၼ် လႄႈ ၵူၼ်း တင်း ဝဵင်း ဢွၼ်ၵၼ် ဢွၵ်ႇ မႃး ႁႂ်ႈလႆႈ ထူပ်း ႁၼ် ၸဝ်ႈ ယေႇသု၊ယဝ်ႉ ၸင်ႇ၊ ၶဝ် တွင်းပၢၼ်ႇ လဝ်ႈလၢတ်ႈ ႁႂ်ႈ မၼ်းၸဝ်ႈ ဢွၵ်ႇ သေ ဢိူင်ႇ ၶဝ် ၵႂႃႇ ဢေႃႈ။
Copyright
Learn More